text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
24 JUN 2020 6:27PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- লৈবাকসিদা নোংমদা তৌবা কোবিদ-১৯গী তেস্ত মশিং লাখ ২ হেল্লে; লেব ১০০০না তেস্ত তৌরি
- হৌখিবা পুং ২৪দা কোবিদ-১৯গী অনাবা মীওই ১০,৪৯৫ নাবা ফদুনা অপুনবা মশিং ২,৫৮,৬৮৪ য়ৌরে অমসুং রিকোবরী রেৎ ৫৬.৭১%তা হেনগৎখ্রে
- কেস ১,৮৩,০২২ অসি কন্না লায়েংলি
- কেন্দ্রগী কেবিনেৎনা মশক নায়রবা ৱারেপ কয়া অমা লৌখ্রে অমসুং লায়চৎ অসিগী লুরবা মতমসিদা সেক্তর শিনবা থুংবগী ইনফ্রাস্ত্রকচর ফগৎহনবগী তঙাই ফদববু নিংথিনা তেংবাংগনি
- অৱাবা তারবা এম.এস.এম.ই. সেক্তরবু তেংবাংনবা মাইক্রো, স্মোল অমসুং মীদিয়ম ইন্তর্প্রাইস মন্ত্রালয়না শেল থাদবগী স্কিম অমসু হৌদোকখ্রে
হকশেল অমসুং য়াইফ য়ুম্বাল মন্ত্রালয়গী কোবিদ-১৯গী অপদেৎ; কোবিদ-১৯গী তেস্ত তৌবগী চাং অসি নোংমদা লাক্ষ ২ লানখ্রে; কোবিদ-১৯ লেব কেপাসিতী ১০০০ য়ৌরে
লৈবাক অসিদা তেস্তিং তৌবগী খুদোংচাবা অসি অখন্নবা মওংদা হেনগৎহন্দুনা পুং ২৪দা সেম্পল লাক্ষ ২ হেন্না তেস্ত তৌদুনা হৌজিকফাওবগী ওইনা ৱাংখ্রে। ঙরাং সেম্পল ২,১৫,১৯৫ তেস্ত তৌদুনা হৌজিকফাওবদা তেস্ত পাংথোকখিবা সেম্পলগী মশিং অসি পুন্না ৭৩,৫২,৯১১ য়ৌখ্রে। সরকারগী হোসপিতালদা সেম্পল ১,৭১,৫৮৭ তেস্ত তৌখি, লন্নাইগী হোসপিতালদা ৪৩,৬০৮ তেস্ত তৌখি। লন্নাইগী হোসপিতালশিংদসু সেম্পলগী মশিং অসি চাং অসিগা মান্ননা য়ৌখৎখ্রে। লেবশিংদা কোবিদ-১৯ তেস্ত তৌবগী দাইগ্নোস্তিক লেবশিংগী মশিং অসি হেনগৎলকক্লিবা নেৎৱর্ক অসিনা খুদম অমা ওইনা লৈবাক অসিদা মনুংদা হৌজিক ভারত্তা লেব ১০০০ লৈরে। মসিদা সরকারগী সেক্তরদা ৭৩০ অমসুং লন্নাইগী লেব ২৭০ য়াওরি। কোবিদ-১৯না নাবদগী ফগৎলকপগী মশিং অসিসু অসুম হেনগৎলক্লি। হৌখিবা পুং ২৪সিদা কোবিদ-১৯না নাবা মীওই পুন্না ১০,৪৯৫ ফগৎপা ঙমখ্রে। অপুনবা ওইনা পুন্না মীওই ২,৫৮,৬৮৪ ফগৎখ্রে। কোবিদ-১৯না নাবদগী ফগৎখিবগী চাং অসি চাদা ৫৬.৭১ ওইরে। হৌজিকক্কী ওইনা, এক্তিব ওইবা কেস মশিং অসি ১,৮৩,০২২নি অদুগা নিংথিজনা লায়েং চত্থরি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633884
সেক্তর শিনবা থুংবগী ইনফ্রাস্ত্রকচর চাউখৎহন্নবা কেবিনেৎনা পুৱারী ওইবা ৱারেপ লৌখ্রে
প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা ঙসি উন্নদুনা মশক নায়রবা ৱারেপ কয়া অমা লৌখ্রে অমসুং লায়চৎ অসিগী মনুংসিদা ওইরিবা লুরবা মতমসিদা মসিনা সেক্তর শিনবা থুংবগী ইনফ্রাস্ত্রকচর ফগৎহনবগী তঙাই ফদববু নিংথিনা তেংবাংগনি। মসিগী মনুংদা য়াওরিবশিং অদুদিঃ এনিমেল হসবেন্দরী ইনফ্রাস্ত্রকচর দিবেলপমেন্ত ফন্দ সেৎ-অপ; য়ু.পি.গী কুশিনগর এয়রপোর্তপু ইন্তর্নেস্নেল এয়রপোর্ত ওইরে লাউথোকপা; ম্যানমারদা লৈবা শ্বে ওইল এন্দ গ্যাস প্রোজেক্তপু হেন্না চাউখৎহন্নবা ও.ভি.এল.না শেল থাদবগী অয়াবা পীবা।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633893
এনিমেল হসবেন্দরী ইনফ্রাস্ত্রকচর দিবলপমেন্ত ফন্দ লিংখৎপা মন্ত্রীমন্দলনা অয়াবা পীরে
তোঙান-তোঙানবা হিরম কয়া চাউখৎহন্নবা হন্দক লাউথোকখিবা অত্মা নির্ভর ভারত অভিয়ান পেকেজগী মতুংইন্না, লুপা ক্রোর ১৫০০০গী এনিমেল হসবেন্দরি ইনফ্রাস্ত্রকচর দিবলপমেন্ত ফন্দ(এ ঐচ আই দি এফ) লিংখৎপা প্রধান মন্ত্রীনা লুচিংবা কেবিনেৎ কমিতি ওন ইকনোমিক এফেয়ার্সনা অয়াবা পীরে। ভারত সরকারনা বেনিফিসরিশিংদা চাদা ৩গী ইন্তরেস্ত সবভেন্সন পীগনি। প্রিন্সিপাল তার্ম লোনগী শেনফম চহি ২ লোন শিংলোই অমসুং মতুং তারকপদা চহি ৬ চংনা লোন শিংগনি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633918
প্রধান মন্ত্রী মুদ্রা য়োজনাগী মখাদা থা ১২গী ওইনা শিশু লোনশিং শিংগৎপদা শেন্দোই ২%দা হন্থবদা অয়াবা পীখ্রে
প্রধান মন্ত্রী শ্রী নরেন্দ্রনা মোদীনা ময়াই তাংবল লৌখিবা কেন্দ্রগী মন্ত্রী মন্দলগী মীফম্না ঙসি শিশু লোন একাউন্ত খুদিংমক্তা থা ১২গী ওইনা চৎনবা য়ারবা শেল পুরিবশিংদা প্রধান মন্ত্রী মুদ্রা য়োজনা (পি.এম.এম.ৱাই.)গী মখাদা শেন্দোই ২% হন্থবগী থৌশিল অমা হৌদোকপদা অয়াবা পীখ্রে। মসিগী থৌশিল অসি আত্মনির্ভর ভারত অভিয়ানগী মখাদা লাউথোকখিবা এম.এস.এম.ই.শিংগা মরী লৈনবা খোংথাংশিংগী মনুংদা অমা থবক ওইনা পায়খৎনবগীদমক্তনি। থৌশিল অসি শেল পুরিবা মীওইশিংদা মখোয়দা তোল্লিবা শেল অদু হন্থবীদুনা 'পিরামিদকী মখোংদগী' হৌদুনা হৌজিক ওইরিবা খুদোংচাদবা ফিবম অসিদা মখোয়গী অৱাবদা মতেং পাংদুনা অমসুং মখোয়দা তারিবা শেলগী দশা অসিদগী কোকপীনবগীদমক হৌদোকখিবনি। অপীকপা করবারশিংবু শৌগৎপীদুনা হৌজিক ওইরিবা খুদোংচাদ্রবা ফিবম অসিদা মখোয়গী থবক থৌরমশিং মহা চত্থবা য়াহন্দুনা থৌশিল অসিনা শেন্মিৎলোন্দা অমসুং তুংদা মীয়ামদা থবক পীবদা তঙাইফদবা অমা ওইরিবা মখোয়গী লম্বাশিং শৌগত্তুনা অফবা শাফু অমা পীবা ঙমগদ্রা হায়বগী আশা তৌরি।
অৱাবা তারবা এম.এস.এম.ই. সেক্তরবু তেংবাংনবা মাইক্রো, স্মোল অমসুং মীদিয়ম ইন্তর্প্রাইস মন্ত্রালয়না শেল থাদবগী স্কিম অমসু হৌদোকখ্রে
এম.এস.এম.ই.গী মন্ত্রী শ্রী নিতিন গদকরিনা ঙসি “দিস্ত্রেসদ এসেৎ ফন্দ-সব-ওর্দিনেৎ দেৎ ফোর এম.এস.এম.ই.” হায়নসু কৌবা ক্রেদিৎ গেরেন্তী স্কিম ফোর সব-ওর্দিনেৎ দেৎ (সি.জি.এস.এস.দি.) কৌবা অমা লাউথোকখ্রে। স্কিম অসিগী মতুং ইন্না, ইক্বিতী ওইনা অৱাবা তারবা এম.এম.এম.শিংদা মখা তানা শেল থাদদুনা বেঙ্কতগী শেল পুবা ঙম্বা প্রোমোতরদা স্কিম অসিনা লুপা কোতি ২০০০০গী গেরেন্তী কবর পীগনি। স্কিম অসিনা এম.এস.এম.ই. লাখ ২মুক্তা তঙাই ফদ্রবা তেংবাং পীবা ঙমগনি অমসুং সেক্তর অসিগী অমসুং সেক্তর অসিগী খুত্থাংদা শেন্মিৎলোন্সু ফগৎহনবদা তেংবাংগনি হায়না থাজনরি। সেক্তর অসিদা তাংজদুনা লৈবা মীওই কয়াগী থবক অমসুং পুন্সি মহিংসু স্কিম অসিনা ঙাক শেনবদা তেংবাংগনি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633907
কেন্দ্রগী গৃহ মন্ত্রী শ্রী অমিৎ শাহনা মথংগী চয়োল ফাওবগী মনুংদা লৈবাকসিগী কোনুংদা কোবিদ-১৯গী অনাবশিংগীদমক আই.সি.য়ু. বেদ ২৫০ য়াওনা অহেনবা ফমুং ২০০০০ হাপ্লগনি হায়খ্রে
কেন্দ্রগী গৃহ মন্ত্রী শ্রী অমিৎ শাহনা দিল্লীগী রধা স্বামি ব্যাস্তা লৈরিবা ফমুং ১০০০০ লৈবা কোবিদ কেয়র সেন্তর অসি জুন ২৬ ফাওবগী মনুংদা থবক তৌবা হৌরগনি হায়খ্রে। মসিগী থবক কন্না পাংথোকলি অমসুং ফেসিলিতী অসিগী অয়াম্বা শরুক্তি ইরাই নুমিৎ ফাওবগী মনুংদা থবক তৌবা হৌরগনি হায়খি। শ্রী অমিৎ শাহনা ত্বীত অমদা ঙরাং হায়খিবদা দিল্লীগী মুখ্য মন্ত্রী শ্রী অর্বিন্দ কেজ্রিৱালনা ছতরপুরদা লৈরিবা রধা স্বামি সতসং ব্যাসকী কেম্পস্তা লৈরিবা কোবিদ কেয়র সেন্তর অসিবু য়েংশিনবিনবা চিথি ইরকখি হায়খি। দিল্লীগী সি.এম.না আই.তি.বি.পি. উমসুং আর্মীদগী দাক্তর অমসুং নর্সশিং থাবিরক্নবা কেন্দ্রদা হায়জখ্রে। মসিগী পাউখুম ওইনা শ্রী অমিৎ শাহনা হায়খিবদা নুমিৎ হুম্নিগী মমাংদা ফমখিবা মীফমদা য়ানখিবা মতুং ইন্না গৃহ মন্ত্রালয়না আই.তি.বি.পি.দা রধা স্বামি ব্যাস্তা কোবিদ কেয়র সেন্তর চলায়বগী থবক পীখ্রে অমসুং মথংগী চয়োল ফাওবগী মনুংদা কোবিদকী অনাবশিংগী আই.সি.য়ু. বেদ ২৫০ য়াওনা মতিক চাবা ফমুং ১০০০ শেম শাবা লোয়রগনি হায়খি।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633751
রেলৱেজনা লাক্কদৌরিবা ওক্তবর ৩১, ২০২০ফাওবদা লৈরিবা নুমিৎ ১২৫নিগী মনুংদা লুপা কোতি ১৮০০গী শেনফমগী ইনফ্রাস্ত্রকচর প্রোজেক্তশিংদা মাইগ্রেন্ত অমসুং অতোপ্পা মীওইশিংগী নোংমগী থবক লাখ ৮গী খকুদোংচাবা পীগদৌরি
রেলৱেজ মন্ত্রালয়না ‘গরীব কলয়ান রোজগার অভিয়ান’গী থবক অসি রাজ্য ৬কী জিলা ১১৬তা পাংথোক্লিবা থবকশিংবু য়েংশিনখ্রে। রেলৱে জোন অমসুং রেল পি.এস.য়ু.শিংনা অভিয়ান অসিগী থবক য়েংশিনবগী মীফমদা শরুক য়াখি। রেলৱেজনা রাজ্যগী অমসুং জিলা ১১৬কী থাক্তা নোদেল ওফিসারশিং খল্লগনি। মসিগী নুমিৎ ১২৫নিগী অভিয়ান অসি মিসন মোদতা থবক তৌগনি অমসুং রাজ্য ৬, বিহার, উত্তর প্রদেশ, মধ্য প্রদেশ, রাজস্থান, ঝারখন্দ অমসুং ওরিশা,কী জিলা ১১৬তা মশিং য়াম্লবা য়ুমদা হল্লকপা মাইগ্রেন্ত শিন্মীশিং লৈরিবা মফমশিংদা মিৎয়েং চংবা মখল কয়াগী থবক কয়া পাংথোক্কনি। হৌজিক ফাওবগী থবক ওইনা পাংথোক্কদবা চাউরাকপা ইনফ্রাস্ত্রকচর প্রোজেক্ত ১৬০ মশক খংদোক্লে।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633963
ঙাকশেল মন্ত্রীনা রসিয়াগী উপ প্রধান মন্ত্রীগা লোয়ননা ভারত-রসিয়া ঙাক শেলগী খুৎশম্নবা অসি য়েংশিনখ্রে
ঙাকশেল মন্ত্রী শ্রী রাজনাথ সিংহনা রসিয়াগী উপ প্রধান মন্ত্রী শ্রী য়ুরী বোরিসোভকা লোয়ননা ভারত-রসিয়া ঙাক শেলগী খুৎশম্নবা অসি ঙরাং মোস্কোদা য়েংশিনখ্রে। শ্রী বোরিসোভ অসি ইন্তর-গবর্নমেন্তেল কম্মিসন ৱিথ ইন্দিয়া ওন ত্রেদ এন্দ ইকোনোমিক এন্দ সাইন্তিফিক কো-ওপরেসনগী লুচিংবা অমনি। মখোয়না লৈবাক অনিগী খুৎশম্নননা থবক থৌমিন্নদুনা মফমসিগী হীরমশিংগী মতাংদা খন্নখিবা অদু মায় পাকপা অমসুং মহৈ য়ানবা ওইখি। ঙাকশেল মন্ত্রীনা হায়খিবগী মতুং ইন্না লায়চৎ অমা লৈজরবসু ভারত-রসিয়াগী মরী অসি থাক খুদিংমক্তা অফবা ওইরি।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633801
কম্মর্স অমসুং ইন্দস্ত্রী মন্ত্রী শ্রী পিয়ুশ গোয়ালনা সর্বিস এক্সপোর্তরশিংদা চাংদম্নবগী কান্নবা লৌবা, ক্বালিতীদা মিৎয়েং চংবা অমসুং অতোপ্পা পন্থুংফম অমসুং সর্বিস থীবরোমদা থবক তৌনবা হায়খ্রে
কম্মর্স অমসুং ইন্দস্ত্রীগী কেন্দ্রগী মন্ত্রী শ্রী পিয়ুশ গোয়ালনা সর্বিস এক্সপোর্ত প্রমোসন কাউন্সিল (এস.ই.পি.সি.)গী ওফিস পায়বশিং অমসুং তোঙানবা সর্বিস সেক্তরগী স্তেকহোলদর্শিংগা ঙরাং মীফম অমা ফমখ্রে। হায়জরকপা কয়াগী পাউখুম পীবা ওইনা শ্রী পিয়ুশ গোয়ালনা হায়খিবদা সর্বিস সেক্তরশিং অসিদা তৌবা ঙম্বগী মতিক লৈ অদুবু মসি নিংথিনা শিজিন্নবদি ওইদ্রি হায়খি। সর্বিস্তা খ্বাইদগী মায় পাকপা কাংলুপ অসি আই.তি. অমসুং মসিগা মরী লৈনবা সর্বিসনা ওইরি অমসুং মসিগী মরমদি মখোয়গী তৌবা ঙম্ববু মপুং ফানা শিজিন্নবা অমসুং ব্যুরোক্রেতিকশিংগী ইথিল অমসুং লাকশিনবগী থৌওংশিংগী ইথিল মতাং মতাংদা লাক্লবসু সরকারগী তেংবাং কয়া লৌদনা থবক তৌবগিনি হায়খি। মহাক্না ইন্দস্ত্রীশিংনসু চাংদম্নবগী কান্নবা লৌবা, ক্বালিতীদা মিৎয়েং চংবা অমসুং অতোপ্পা পন্থুংফম অমসুং সর্বিস থীবরোমদা থবক তৌনবা হায়খ্রে।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633729
লৈবাক্কী মফম কয়াদা লৈরিবা ভারতকী অয়ুসকী অখঙ-অহৈশিং ভর্চুএল মীফম অমদা য়ুনিয়ন মিনিস্তর দোক্তর জিতেন্দ্র সিংহনা ৱা ঙাংখ্রে
ঙসি য়ুনিয়ন মিনিস্তর দোক্তর জিতেন্দ্র সিংহনা হায়খ্রে মদুদি কোবিদ লাইচৎনা অপুনবা লায়েং কাংলোনশিংগী কান্নবশিং অমুক হন্না নিংশিংহল্লে অমসুং অসিগুম্বা অৱাবা লাকপা মতমদা অনা-লায়েংগী লমদা অসিগুম্বা থবকশিং অসি পায়খৎনবা খন্নবা মতম ওইরে। দোক্তর জিতেন্দ্রনা হায়খি দাইবেতিসগুম্বা লৌনগন্দবা লায়নাশিং ফাওবদা অপুনবা লায়েং কাংলোনশিং চৎরে অমসুং মসিগী মতাংদা থিজিনবা দরকার ওইরি। দাইবেতিস অনাবা মীওই অমা ইন্সুলিন ওরেল এন্তিদাইবেতিক হিদাক চারিঙৈদা য়োগা অমসুং নেচরোপেথি য়াওনা অতৈ লায়েংশিং চৎথবা মতমদা সুগর লাকশিনবা অমসুং হিদাক্কী দোজ হন্থহনবা ঙম্মি হায়বা রিছর্স পেপরশিংনা উৎলে। কোবিদকী মতাংদা দোক্তর জিতেন্দ্রনা হায়খি মসি ভাইরসনা থোকহনবা লায়না অমা ওইবনা মসি ঙাকথোকপা অসি অনাবা অমগী লায়না ঙাকথোকপা ঙম্বগী মখা য়াম্না পোল্লি মরম অদুনা লায়না ঙাকথোকপা ঙম্বগী শক্তি হেনগৎহনবা য়াম্না মরুওই। হকচাংগী লায়না ঙাকথোকপা ঙম্বগী শক্তি হেনগৎহন্নবা পাকশন্না হোমিওপেথি অমসুং অতোপ্পা হিদাক-লাংথকশিং শীজিন্নগদবনি।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633749
নই দিল্লীদা অৱাংবা থাক্কী মহৈলোয়শংশিংগী ওইনা ঐচ.আর.দি.গী কেন্দ্রগী মন্ত্রীনা ভর্চুএল ওইবা মওংদা ‘য়ুক্তি ২.০’ হৌদোকখ্রে
হ্যুমেন রিসোর্স দিভেলপমেন্তকী কেন্দ্র মন্ত্রী শ্রী রমেশ পোখ্রিয়াল ‘নিশঙ্ক’না মহৈগী অৱাংবা থাক্কী মহৈলোয়শংশিংদা লল্লোন-ইতিক্কা মরি লৈনবা থবক পাংথোকপগী মঙম অমসুং ইনক্যুবেতেদ স্তার্তএপকা মরি লৈনবা ই-পাওশিংগীদমক্তা নিংথিজনা লৈহন্নবদা তেংবাং ফংহন্নবগীদমক ঙসি ‘য়ুক্তি ২.০’গী থৌরাং হৌদোকখ্রে। শ্রী পোখ্রিয়ালনা মহাক্কী ৱাফম অদু ফোংদোকপা মতমদা য়ুক্তি ২.০ অসি এম.ঐচ.আর.দি.গী থৌরাং ‘য়ুক্তি’ অসি কোবিদকী লায়চৎ অসিগা মরি লৈনবা ৱাখল্লোনশিংবু মশক খংদোক্নবা হান্নগী ভর্জন অসি শন্দোরকপা মওংনি। হান্নগী ‘য়ুক্তি’গী ভর্জনগী আওতকম পুম্নমক অসি অথুবা মতমদা ফোংলগনি। মন্ত্রীনা থবক অসিবু থাগৎখি অমসুং ঐখোয়গী প্রধান মন্ত্রীনা ভারত অসিবু ‘আত্মনির্ভর’ ওইনবা মিশন অসি পীরিরে অমসুং য়ুক্তি ২.০ অসি মায়কৈ অসিগীদা য়াম্না মরু ওইবা খোংথাং অমনি হায়না ফোদোকখি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633700
ওপরেসন সমুদ্র সেতু – আই.এন.এস. এরাবৎনা মালদিবতগী ভারত মচা ১৯৮ পুরকখ্রে
"ওপরেসন সমুদ্র সেতু"গীদমক্তা ইন্দিয়ন নেভীনা থাখিবা, আই.এন.এস. এরাবৎনা ঙসি জুন ২৩, ২০২০গী অঙনবা অয়ুক্তা তুতিকোরিন হিথাংফমদা মালদিবকী মালেদগী পুদুনা লাকপা ভারত মচা ১৯৮গা লোইননা থুংলখ্রে। অশুম্না হৌজিক ফাওবদা ইন্দিয়ন নেভীনা ভারত মচা ২৩৮৬ মালদিবতগী ভারত্তা পুরকখ্রে।হায়রিবা মী হোন্দোকপগী থবক অসিগা লোইননা ইন্দিয়ন নেভীনা হৌজিক ফাওবদা ভারত মচা ৩৩০৫ মালদিব, শ্রী লঙ্কা অমসুং ইরান্দগী হৌজিক লৈরিবা লাইচৎ অসিগী মনুংদা হোন্দোরকখ্রে।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633742
নোবেল কোরোনাভাইরস (কোবিদ-১৯)গী য়েংলগা জি.পি.আর.এ (জেনরেল পুল রেসিদেন্সিএল একোমোদেসন ) ফংলবশিং কোমথোক্লে
হাউজিং অমসুং অর্বান এফিয়ার্স মিনিস্ত্রীনা জি.পি.আর.এ. ফংলবশিংনা সরকারগী লৈফমশিংদা মখা তানা নুমিৎ ১৫ শাংথনা লৈনবা অয়াবা হায়বদি ২০২০গী জুলাই ১৫ ফাওবা পীরে। ২০২০গী মে ৫দা থোকখিবা ওর্দর অমগী মতুংইন্না মিনিস্ত্রীনা মখা তানা লৈনবা মতম ২০২০গী জুন ৩০ ফাওবা শাংদোকখিবনি। কোবিদ-১৯ কেস মশিং হেনগৎলকপদগী এল্লোতিশিংনা অতোপ্পা লৈফম থিনবা হোৎনবা অমসুং য়ুম হোংনবা হোৎনবদা শিন্মী নেকপদা মায়োক্নরিবা অৱাবশিং য়েংলগা মিনিস্ত্রীনা শাংদোকখিবনি। ২০২০গী জুন ২২দা মিনিস্ত্রীনা থোকখিবা ও.এম নম্বর ১২০৩৫/২/২০২০-পোল.২গী মতুংইন্না, এল্লোতিশিংনা ২০২০গী জুলাই ১৫ ফাওবগী মমাংদা থাদোক্নবা অমসুং মদু নত্ত্রবদি অমাং-অতা থোকহনবা অমসুং মার্কেত রেন্তগী চার্জ লৌগনি হায়রি।
অকুপ্পা মরোলগীদমকঃ https://pib.gov.in/PressReleasePage.aspx?PRID=1633693
সি.এস.আই.আর.-এন.ই.ই.আর.আই.দা কোবিদ-১৯গী সেম্পল ৩০০০গী মথক্তা তেস্ত তৌখ্রে
এপ্রিল ২০২০দগী সি.এস.আই.আর.- নেসনল এনবাইরনমেন্ত ইঞ্জিনীয়রিং রিসর্স ইন্সতিত্যুৎ (সি.এস.আই.আর.-এন.ই.ই.আর.আই.)দা কোবিদ-১৯গী তেস্ত তৌনবা ফেসিলিতী চল্লাইবা হৌখ্রে। হৌজিক ফাওবদা সেম্পল ৩,০০০ কোবিদ-১৯গী তেস্ত তৌখ্রে। নোংমদা সেম্পল ৫০ তেস্ত তৌবা ঙম্বগা লোয়ননা সি.এস.আই.আর.-এন.ই.ই.আর.আই.দা কোবিদ-১৯ সেমপ্লশিং তেস্ত তৌনবা মথৌ তাবা ইনফ্রাস্ত্রচর লৈ অমসুং তেস্ত তৌদ্রিঙৈ মমাংদা মথৌ তাবা বাইও-সেফতী অমসুং বাইও-সেক্ব্যুরিতীগী চেকশিন থৌরাং পুম্নমক লৌখৎলি। “ফেসিলিতী অসি নাগপুর অমসুং বিদরভাগী অকোয়বদা লৈবা মফমশিংগী কোবিদ-১৯ সেম্পলশিং তেস্ত তৌনবা হাংখি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633846
জে.এন.সি.এ.এস.আর.না কোবিদ-১৯দা য়ুম্ফম ওইরগা শন্দোক্কনবা লায়নাশিংগী মোলিকুলর দাইগ্নোসিসকী ক্রাশ কোর্স হৌখ্রে
ভারত সরকারগী সাইন্স অমসুং তেক্নোলোজী বিভাগকী মখাদা লৈবা ওতোনোমস রিসর্চ ইন্সতিত্যুৎ অমা ওইরিবা জৱাহর্লাল নেহরু সেন্তর ফোর এদভান্স সাইন্তিফিক রেসর্চ (জে.এন.সি.এ.এস.আর.)গী জাক্কুর কেম্পসতা লৈবাক অসিনা কোবিদ-১৯ লায়চৎ লান্থেংনবা ঙম্নবা মতেং পাংবা ওইনা হীরম অসিদা খ্বাইদগী অনৌবা কোবিদ দাইগ্নোসিস ত্রেনিং সেন্তর অমা লীংখৎখ্রে। রিএল-তাইম পি.সি.আর.গুম্বা মোলিকুলর দাইগনোসিস তেক্নিকশিং অসিনা কোবিদ-১৯ য়াওনা লায়চৎশিং খঙদোকপা অমসুং থীদোকপদা মরু ওইবা থৌদাং অমা লৌরি। প্রোগ্রাম অসিগী মরু ওইবা পান্দমদি রিএল-তাইম পি.সি.আর.দা বেচ অমদা ত্রেনী ৬-১০ য়াওহন্দুনা বেচ মশিং কয়া ত্রেনিং পীবনি।
অকুপ্পা মরোলগীদমকঃ https://www.pib.gov.in/PressReleseDetail.aspx?PRID=1633847
পি.আই.বি. ফিল্দ ওফিসতগী ফংবা ইনপুৎশিং
- কেরলাঃ রাজ্য সরকারনা মপান লমদগী হল্লকপা মীওইশিংনা কোবিদ সর্তিফিকেৎ পায়গদবনি হায়বদু কোমথোকখ্রে। কোবিদ তেস্ত তৌবা য়াদবা মফমদগী লাকপা মীওইশিংনা পি.পি.ই. উপ্লগা লাক্লবদি চংহনগনি অমসুং এয়রলাইনশিংদসু মখোয়দা পি.পি.ই. পীনবা হায়খ্রে। সরকারনা মতম খরা অমুক শাংদোক্তুনা কোবিদ নেগেতিব সর্তিফিকেৎ চৎনহনবা য়ানবা হোৎনরি। তাল্লকসিদা অঙাং ৪০দা তিকা কাপ্পিবা নর্স অমা কোবিদ পোজিতিব ওইবদগী অঙাংশিং অদুসু কোচিগী ক্বারেন্তাইন সেন্তর অমদা থমখ্রে। রাজ্যসিগী মপান্দা লৈবা কারলাইৎ ৮ অমসু লৈখিদ্রে। ঙরাং রাজ্যসিদা অনৌবা কোরোনাভাইরস্কী অনাবা ১৪১ অমসুং মীওই ১ লৈখিদবগী রিপোর্ত লাকখি। রাজ্য শিনবা থুংনা মীওই ১৬২০ হৌজিক লায়েংদুনা লৈরি।
- তমিল নাদুঃ হৌহিবা পুং ২৪দা পুদুচেরীদা খ্বাইদগী য়াম্বা কোবিদ-১৯গী অনাবা লাকখি; অপুনবা মশিং ৪৬১ শুখ্রে। চহী ২২শুরবা এম্বুলেন্স থৌবা মীওই অসি তিরুপুরগী খ্বাইদগী অহানবা কোবিদ-১৯গী অনাবা ওইরে। রাজ্যগী কেস মশিং ২৫১৬ হেনগৎখ্রে অমসুং মীওই ৩৯ অমসু লৈখিদ্রে। চেন্নইদগী ঙরাং কেস ১৩৮০ লাকখি। অপুনবা কেস-৬৪৬০৩, এক্তিব কেস-২৮৪২৮, লৈখিদবা-৮৩৩, দিসচার্জ তৌখ্রবা-৩৫৩৩৯ অমসুং চেন্নইগী অপুনবা কেস-১৮৮৮৯নি।
- করনাতকাঃ কোবিদ-১৯ লাকশিনবগী থৌওং অমা ওইনা হকশেল অমসুং য়াইফ য়ুম্বালগী দাইরেক্তোরেৎনা লন্নাইগী হোস্পিতালশিং অমসুং মেদিকেল কোলেজশিংদা ফীবর ক্লিনিক অমসুং স্বাব কলেক্সন তৌফম হাংদোক্নবা হায়খ্রে। হকশেল মন্ত্রীনা অখঙ অহৈশিংগা তান্নরবা তুংদা রাজ্যসিদা লোকদাউন অমুক থম্নবা ৱারেপ লৈরগনি হায়খ্রে। চেকশিন তৌরাং কয়াগী মরক্তা হয়েংদগী হৌগদবা এস.এস.এল.সি. (১০শুবা স্তেন্দর্দ)গী একজামদা মহৈরোয় লাখ ৮.৫না শরুক য়াগদৌরি। তালকসিদা কে.এস.আর.তি.সি.না তাঙ্কক নায়বা মওংদা জুন ২৫দগী এ.সি. বসশিং চেনবা হৌরগনি। ঙরাং অনৌবা কেস ৩২২, দিসচার্জ তৌখিবা ২৭৪ অমসুং মীওই ৮ লৈখিদবগী রিপোর্ত লাকখি। হৌজিক ফাওবগী অপুনবা কেস মশিং ৯৭২১, এক্তিব কেস ৩৫৬৩ অমসুং লৈখিদবা ১৫০ শুরে।
- আন্ধ্র প্রদেশঃ বিজয়াৱাদাদা লোকদাউন থমগনি লাউথোকপগী পুং ১গী মতুংদা ওর্দর অসি রাজ্য সরকারনা অমুক হন্দোকখিবদগী মীয়ামদা চমম্নবা থোকহনখ্রে। লৈবাকপোকপা নুমিৎকী নুমিদাংদা কৃষ্ণ জিলাগী কল্লেক্তরনা কোরোনাভাইরসকী কেস মশিং হেনগৎলকপনা মরম ওইদুনা জুন ২৬তগী নুমিৎ ৭নিগী লোকদাউন লৈগনি হায়না লাউথোকখি। অপুনবগী ওইনা কুর্নুল জিলানা কেস ১৪৮৩ লৈদুনা খ্বাইদগী মকোক্তা লৈরে; মথংদা কৃষ্ণ জিলা (১১৩২) অমসুং অনন্তপুর (১০২৮) লৈরি। হৌখিবা পুং ২৪গী মনুংদা সেম্পল ৩৬০৪৭ তেস্ত তৌবদা অনৌবা কেস ৪৯৭, দিসচার্জ ১৪৬ অমসুং মীওই ১০ লৈখিদবগী রিপোর্ত লাকখি। অনৌবা কেস ৪৯৭কী মনুংদা ৩৭তি রাজ্য মনুংগী ওইবা কেসনি অমসুং ১২না মপান লমদগী লাকপা কেসনি। অপুনবা কেস- ১০৩৩১, এক্তিব কেস-৫৪২৩, দিসচার্জ-৪৭৭৯ অমসুং লৈখিদবা-১২৯নি।
- তেলঙ্গানাঃ লন্নাই হোস্পিতালশিংনা এসিম্পতোমেতিক ওইবা সিম্পতম য়াম্না কা হেন্না উত্তবা কোবিদ-১৯গী অনাবশিংদি ফমুং ৱাৎপগী মরম পীরদুনা য়ুমদা লৈনবা হায়খ্রে। নোংমদা কোরোনাভাইরস্কী কেস খ্বাইদগী য়াম্বা ওইনা রাজ্যসিনা মীওই ৩ লৈখিদবগা লোয়ননা অনৌবা কেস ৮৭৯ লাকপগী রিপোর্ত লাকখি। অপুনবা কেস-৯৫৫৩, এক্তিব কেস-৫১০৯, লৈখিদবা-২২০, দিসচার্জ তৌখ্রবা-৪২২৪ অমসুং সেম্পল তেস্ত তৌখিবা মশিং-৬৩২৪৯নি।
- মহারাস্ত্রাঃ য়ুমশকৈশা নুমিত্তা মহারাস্ত্রাদা কেস মশিং য়াম্না হন্থখি। হৌখিবা পুং ২৪দা অনৌবা কেস ৩২১৪ লাক্তুনা অপুনবা কেস মশিং ১৩৯০১০ য়ৌখ্রে। লৈবাকপোকপা নুমিত্তা মীওই ৭৫ লৈখিদবদগী মোর্তেলিতী রেৎ অসি ৪.৭০দা হেনগৎখ্রে। চয়োল য়াম্লবগী তুংদা মুম্বাইদা কেস মশিং ১০০০দগী তাবা ওইনা ৮২৪ লাকখি। শহর অসিগী কোবিদনা নাবা অপুনবা মশিং অসি ৬৮৪৮১দা লৈরি। ব্রিহনমুম্বাই ম্যুনিসিপাল কোরপোরেসন্না মিনিৎ ১৫-৩০গী মনুংদা রিজল্ত পীবা ঙম্বা আই.সি.এম.আর.না অয়াবা পীরবা এন্তিজেন তেস্তিং কিত শিজিন্নদুনা তেস্ত তৌগদবা মিসন য়ুনিবর্সেল তেস্তিংগী থবক পায়খৎপা হৌখ্রে। বি.এম.সি.না কোবিদ-১৯গী চিংনবা অনাবশিংবু অথুবা মতমদা তেস্ত তৌনবা এন্তিজেন তেস্তিং কিৎ লাখ ১ লৈগদৌরি। মসি মীয়ামগী ওইবা, রাজ্যনা চলায়বা হোস্পিতালশিং অমসুং কোবিদ-১৯ লায়েংফমশিংদা চিংনবা মীওইশিং তেস্ত তৌদুনা মতম চানা লায়েংনবা শিজিন্নগনি।
- গুজরাতঃ লৈবাকপোকপা নুমিত্তা অনৌবা কেস ৫৪৯ লাক্তুনা রাজ্যসিগী অপুনবা এস মশিং ২৮৪২৯ য়ৌখ্রে। অমসুং নুমিৎসিদা মীওই ২৬ লৈখিদবদগী অপুনবা মশিং ১৭১১ য়োউখ্রে। তাল্লকসিদা অনাবা ৬০৪ হোস্পিতাল কয়াদগী দিসচার্জ তৌখিবদগী অপুনবা মশিং ২০৫২১ য়োউখ্রে। খ্বাইদগী য়াম্বা অনৌবা কেস অসি অহমেদবাদতগী (২৩০) লাকখি। মসিগী মতক্তা সুরৎ (১৫২) অমসুং বদোদরা (৩৮)তগীসু অনৌবা কেস লাকখি। রাজ্যসিদা হৌজিক ফাওবগী ওইনা কোবিদ-১৯গী তেস্ত লাখ ৩ অমসুং লিশিং ৩৪দগী হেন্না তৌখ্রে।
- রাজস্থানঃ ঙসি অয়ুক্তা অনৌবা পোজিতিব কেস ১৮২ অমসুং মীওই ৭ লৈখিদবগী রিপোর্ত লাকখি অমসুং অপুনবা কেস মশিং ১৫৮০৯ য়ৌখ্রে। মীওই ১২৪২৪ নাবা ফখিবগী মথক্তা মীওই ৩৭২ লৈখিদ্রে। হৌজিক হৌজিক রাজ্যসিদা এক্তিব কেস ৩০১৩ লৈরি। খ্বাইদগী য়াম্বা অনৌবা পোজিতিব কেস অসি ধোল্পুরদগী (৬৩) লাকখি অমসুং জয়পুর (৫৩) অমসুং ভারতপুর (২৩)না মতুং ইনখি। রাজ্যসিদা হোতেল অমসুং রেস্তুরেন্তশিং অমসুং য়ু য়োনবা হৌগদবা অসিগা মরী লৈননা রাজ্যসিগী এক্সাইস কম্মিস্নরনা মীয়াম্না ইনগদবা গাইদলাইন ফোংখ্রে।
- মধ্য প্রদেশঃ অনৌবা কেস ১৮৩ লাক্তুনা অপুনবা কেস মশিং ১২২৬১ য়ৌখ্রে। অপুনবা অসিগী মনুংদা এক্তিব কেস ২৪০১ ওই; মীওই ৯৩৩৫ নাবা ফখ্রে অমসুং মীওই ৫২৫না লৈখিদ্রে। রাজ্যসিদা সরকারনা কোলেজগী মহৈরোয় খুদিংমক প্রমোসন পীখ্রে। হোৎস্পোৎ ওইরিবা ইন্দোরদা অনৌবা কেস ৫৪ লাক্তুনা শহরসিগী অপুনবা কেস মশিং ৪৪২৭ য়ৌখ্রে। লৈবাকপোকপা নুমিত্তা ভোপালদা অনৌবা কেস ২৯ অমসুং মোরেনা জিলাদা অনৌবা কেস ২৩ লাকখি। ঙসি ফাওবদা ভোপালদা পোজিতিব কেস ২৫৫৬ লৈরি।
- ছতিসগরঃ লৈবাকপোকপা নুমিত্তা অনৌবা কেস ৮৩ লাক্তুনা অপুনবা কেস মশিং ২৩৮৫ য়ৌখ্রে। মসিগী মনুংদা এক্তিব কেস ৮৪৬ লৈরি। মসিগা লোয়ননা লৈবাকপোকপা নুমিত্তা তোঙান তোঙানবা হোস্পিতালশিংদগী মীওই ৪০ দিসচার্জ তৌখিবগা লোয়ননা অপুনবা নাবা ফবা মশিং ১৫২৭ য়ৌখ্রে। রাজ্যসিদা কোরবা জিলানা কোবিদকী কেস খ্বাইদগী য়াম্বা ওইরি অমসুং রাইপুর, মথংদা বালোদবাজার অমসুং জঞ্জগির-চম্পা জিলানা মতুং ইন্দুনা চৎলি।
- গোৱা: লৈবাকপোকপা নুমিত্তা অনৌবা কেস ৪৫ লাক্তুনা অপুনবা কেস মশিং ৯০৯ য়ৌখ্রে। মসিগী মনুংদা এক্তিব কেস ৭০২ লৈরি। অমসুং নুমিৎসিদা মীওই ৫৩ নাবা ফখিদুনা অপুনবা মশিং ২০৫ শুখ্রে।
- চান্দিগরঃ চান্দিগর য়ু.তি.গী লৈঙাক্লোইনা কম্মিস্নর, ম্যুনিসিপাল কোরপোরেসন অমসুং দীপুতী কম্মিস্নরদা ক্বারেন্তাইন সেন্তরদা লৈরিবা মীয়ামশিংবু নিংথিনা অমসুং চেকশিন্না থম্মু হায়খ্রে। পীদবা য়াদবা অফবা চিঞ্জাক, ঈশিং অমসুং লু-নান্না থম্বা অমাংশং নিংথিনা য়েংশিন্দুনা পীয়ু হায়খ্রে।
- পঞ্জাবঃ অখন্নবা মফম খরদা কোরোনা ভাইরস শন্দোরকপা থিংবা হায়দুনা রাজ্য সরকারনা অকনবা কন্তেনমেন্ত তৌবগী পথাপ অমা শেমখ্রে অমসুং মসিগী মনুংদা মীওই ২৫০০০ লৈবা জিলা ৮দা কন্তেনমেন্ত জোন ১৯ শেমগনি।
- হরয়ানাঃ কোবিদ-১৯গী লায়চৎ অসি য়েংলদুনা রাজ্যসিদা লৈরিবা হেলথকেয়র ফেসিলিতীশিং অসি ফগৎহন্নবা লৌখৎপা খোংথাং অমা ওইনা মুখ্য মন্ত্রীনা রাজ্যসিগী দিস্ত্রিক্ত হোস্পিতাল ২২দা ফারমাসিস্তকী তেক্নিকেল এপ্রেন্তিস ১১০ লৌবগী অয়াবা পীখ্রে। নেস্নেল এপ্রেন্তিসশিপ ত্রেনিং প্রোগ্রামদগী এপ্রেন্তিস এক্ত ১৯৬১গী মখাদা দিস্ত্রিক্ত হোস্পিতাল অমদা এপ্রেন্তিস ৫ থমগনি।
- হিমাচল প্রদেশঃ মুখ্য মন্ত্রীনা আশাগী থৌমীশিংদা ৱা ঙাংবদা রাজ্যসিগী আশাগী থৌমী খুদিংদা জুন অমসুং জুলাইগী ওইনা থাদা লুপা ২০০০ পীগনি হায়খ্রে। কোরোনাগী লায়চৎ অসিনা মালেম পুম্ববু ঙকহল্লে অমসুং মেদিকেলগী মীওইশিংবু অৱাবা পীরে হায়খি। রাজ্য অসিনা ভাইরস অসি মায় পাক্না লান্থেংনরি অমসুং মসিদা আশাগী থৌমীশিংনা মরু ওইবা শকফম অমা লৌরি হায়নসু মহাক্না হায়খি। আশাগী থৌমীশিংনা আই.এল.আই.গী সিম্পতম লৈবা মীওইশিং মশক খংদোকপদা নত্তনা মীওইশিংনা ক্বারেন্তাইনগী কাংলোনশিং ইলহনবদসু মীয়ামদা ইথিল পীদুনা তেংবাংখি হায়না হায়খি।
ফেক্তচেক
*****
(Release ID: 1634131)
Visitor Counter : 37
Read this release in:
English
,
Hindi
,
Marathi
,
Assamese
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam


c: text/html

text:
লখিপুর, ২৭ আগস্ট ২০২০ঃ মনিপুরী য়ুথস্ ফ্রোন্ত অফ আসাম মায়ফানা চৎথরকলিবা লোনগী ওইবা খোঙজংগী মখা চৎথরকপা ওইনা ঙরাং লখিপুরগী মনুং চনবদা লৈবা মফমশিংদা ৬৪ শুবা অমসুং ৬৫ শুবা এৱেরনেস কেম্পেইন পাঙথোকখ্রে। লখিপুর কন্সটিটিয়েন্সিনা কোনবা আশ্রালৌবুকতা নিঙোম্বম রাজকুমার, লাইশ্রম নীলমনি, ঙাথেম কুঞ্জবতি, ইমা সনাথোই দেবী, মায়ফাগী প্রেসিদেন্ট সেরাম হেরাজিৎ না দাইজতা ফমখি। কোন্থৌজম বিজয়না ৱাহৌদোক পীরদুনা মায়ফানা চঙশিল্লিবা মনিপুরী ইমালোনগী খোঙজং অসি ঐখোয় পুন্না মপুঙ ফানা শৌগৎমিন্নসি হায়খি। মায়ফানা চঙশিল্লিবা খোঙজং খুদিংমকতা আশ্রালৌবুককী খুঞ্জাশিংনসু থৱায় হকচাং য়াওনা শৌগৎকনি হায়না প্রেসিমেন্ট ওইরিবা লাইশ্রম নীলমনিনা ফোঙদোকখি। ( পাউ অসি ইউতিউবতা য়েংবিউ )
মায়ফাগী ৬৫ শুবা কেম্পেইনদা পুথিখালদা হোদাম বিজয় না মীফম মপু অমদি ইমা সনাথোই দেবী, মায়ফাগী প্রেসিদেন্ট সেরাম হেরাজিৎ নচিংবা মীওইশিংনা প্রেসিদিয়াম মেম্বর ওইখি। মায়ফা লখিপুর ব্রাঞ্চকী প্রেসিদেন্ট পাউনম গীতচন্দ্রনা ৱাহৌদোক পীরদুনা মনিপুরী ইমালোনগী লৈরিবা স্কুলশিংদা ঐখোয়না মহৈরোই মশিং য়াম্না তমহন্নবা হোৎনমিন্নসি নত্রবদি ঐখোয় ইশানা ইশাগী খোঙদা য়ানশিনজবগুম থোক্লগনি হায়রদুনা ঐখোয় পুন্না ইমালোনবু কন্নবা হোৎনমিন্নসি হায়খি। মায়ফাগী প্রেসিদেন্ট সেরাম হেরাজিৎনা ধর্ম মান্নদ্রবসু লোল মান্নবা মীতৈ পাঙল ইচিল ইনাওশিংনসু খোঙজং অসিবু থমোয় শেংনা শৌগৎপীরকপা অমদি স্তেট অসিগী লুপ কয়ামরুমনসু থৱায় য়াওনা শৌগৎপীরকপবু থাগৎপা ফোঙদোরকখি। হোদাম বিজয়না আসামদা ঐখোয়সি মীশিং লিকচরবসু মতাং অসিদা ঐখোয়গী অপুনবগী থৌনা উৎপগী মতম ওইরে হায়খি। থৌরমদা মশক নাইবা মীওই কয়ানসু মাগী মাগী মরুওইবা ৱাফম কয়া ফোঙদোক্নখি। ( পাউ অসি ইউতিউবতা য়েংবিউ )
কাপ্তানপুর ইচা খোমদ্রাম লৈকায়দা খুনগী মৈরা পায়বী অমসুং খুঞ্জাশিংনা পুল্লগা ঙরাং নুমিদাং আসামদা ইমালোনগী ওইরক্লিবা শক্তম অমসুং লমদম অসিগী শেমজিনবিদনা লৈরবা লম্বীগী মতাংদা পেন্দবা ফোঙদোক্লদুনা মৈরাগী খোঙচৎ অমা চৎখি। ( পাউ অসি ইউতিউবতা য়েংবিউ )
কাপ্তানপুর ইচা খোমদ্রাম লৈকায়দা খুনগী মৈরা পায়বী অমসুং খুঞ্জাশিংনা পুল্লগা ঙরাং নুমিদাং আসামদা ইমালোনগী ওইরক্লিবা শক্তম অমসুং লমদম অসিগী শেমজিনবিদনা লৈরবা লম্বীগী মতাংদা পেন্দবা ফোঙদোক্লদুনা মৈরাগী খোঙচৎ অমা চৎখি। ( পাউ অসি ইউতিউবতা য়েংবিউ )

robotstxt: allowed

filter: keep


text:
পুৱারী
মণিপুর লেণ্ড রেভিনু্য এণ্ড লেণ্ড রিফোর্মস এক্ট, ১৯৬০গী মখাদা জুন ১৭, ১৯৯৭দা থোকপা গভর্নমেন্ট ওফ মণিপুর (সেক্রেটরিয়েত) রেভিনু্য় দিপার্টমেন্টকী ওর্ডর নমর ৬/১/৭৩-আর (পার্ট-আইট) না মতমদুগী ইম্ফাল দিষ্ট্রিক্টতগী ইম্ফাল ৱেষ্ট-ৱানগী খুঙ্গং অমদি সহরশিং অমদি ইম্ফাল ৱেষ্ট-টুগী সব-দিষ্ট্রিক্টশিং ত্রান্সফর তৌদুনা চহী ১৯৯৭তা ইম্ফাল ৱেষ্ট দিষ্ট্রিক্ট অসি শেমখি। দিষ্ট্রিক্ট অসি শেম্বগা লোয়ননা ইম্ফাল ৱেষ্ট-ৱান সব-দিভিজন অসি মখা তানা লমশাং সবদিভিজন অমদি পাৎশোয় সব-দিভিজন হায়না খায়দোকখি অমদি হায়রিবা নোতিফিকেসন অদুনা ইম্ফাল ৱেষ্ট-টু সব-দিভিজন অসি লম্ফেলপাত্ সব-দিভিজন অমদি ৱাঙ্গোই সব-দিভিজন হায়দুনা সব-দিভিজন মরী লৈহনখি। দিষ্ট্রিক্ট অসিদা হিয়াংথাং ব্লোক, পাৎশোয় ব্লোক, লমশাং ব্লোক অমদি ৱাঙ্গোই ব্লোক হায়দুনা কমু্য়নিটি দিভেলপমেনট ব্লোক মরি লৈ। সব-দিভিজনশিং অসি মখা তানা সব-সর্কল ১০ থোকনা খায়দোকখি। লমশাং সব-দিভিজনদা সার্কল ৩ (সেকমাই, লমশাং অমদি সলাম), পাতশোয় সব-দিভিজনদা সার্কল ২ (কোন্থৌজম অমদি পাতশোয়), লম্ফেলপাত্ সব-দিভিজনদা সার্কল ১ অমদি ৱাঙ্গোই সব-দিভিজনদা সার্কল ৪ (ৱাঙ্গোই, ময়াং ইম্ফাল, হিয়াংথাং অমদি লিলোং) লৈ।


text:
প্রধান মন্ত্রী, শ্রী নরেন্দ্র মোদীনা মরুওইনা কাশ্মিরি পন্দিতকী মীপুম খুদিংদা জ্যশথা অস্তমিগী নুঙাইরবা থৌরম্না লাকপদা হরাও তয়াম্বা ফোংদোকখ্রে।
ত্বীত অমদা, প্রধান মন্ত্রীনা হায়খি:
“জ্যশথা অস্তমিগী নুঙাইরবা থৌরম্না লাকপদা মীপুং খুদিংদা মরুওইনা কাশ্মিরি পন্দিতশিংদা, খ্বায়দগী য়াইফবা অমসুং হরাও তয়াম্বা পীজরি। ঐখোয়না ইমা খীর ভাবনিবু খুরুমজরি অমসুং মীপুং খুদিংমকপু হকচাং ফনবা অমসুং নুঙাই-য়াইফনবা থৌনিজরি।
On the auspicious occasion of Jyeshtha Ashtami, greetings and best wishes to everyone, particularly the Kashmiri Pandit community. We bow to Mata Kheer Bhawani and pray for everybody’s health and wellness.— Narendra Modi (@narendramodi) June 18, 2021


text:
“ঐহাকসু অতোপ্পা মীওইশিংগুম্না, ঐগী ফমুঙদা মীওইবা অমগুম তুমখুন তানা তুম্লম্মী, অদুবু য়েংউ, পূম্নমক মশেক মঙাল লৈরবা মহাক্কী মালংগী শাহুমশিংনা ঐগী থক্তা হুম্বীরকলম্মী, অমসুং হৌখিবা পুম্নমক্কী জ্ঞান অদু ঐঙোন্দা তাকপীরম্মী। মসিগী পোৎশক অসি ঐঙোন্দগী নত্তে, মসি পুম্নমক কন্থৌরবা অমসুং পূম্নমক খঙলবা মঙোন্দগীনি… মহাক্কী নাথৈবা য়াদ্রবা কৌরকপশিংদুনা ঐগী নাক্তা য়ৌরক্লম্মী, অমসুং মহাক্কী মীয়াম মরক্তা মহাকপু থাগৎনবা ঙাঙহল্লম্মী।”
— বাহা‘উ’ল্লাহ
তরামাপলশুবা চহীচাগী ময়াইচল্লকপা মতম অদু মীওইবা খুন্নাইগী পুন্সিদা অনৌবা য়াকাইবগী মতম অমনি। ইউরোপ, লেটিন অমেরিকা, চিনা, ইন্দিয়া অমসুং নোর্ঠ অমেরিকাদা, অমগী মথঙ অমদা লেপ্পা লৈতনা ওৎনৈরিবা রাজনিটি অমসুং খুন্নাইগী লৈঙাকশিংবু লোইশিন্নবা হৌগৎলক্লম্মী। তন্থরুরবা অমসুং মীখাপোল্লুরবা শাংলবা অহিং অমদগী মীওইবা খুন্নাইগী অফ-ফত্তা খঙবা ঙম্বা ৱাখলদু য়াকাইরকপগী মতৌগুম ওইরম্মী।
মফম খুদিংমক্তা অচুম্বা ৱায়েল, মান্নবা অমসুং মীওইবগী চিংলেম্বদা য়ুম্ফম ওইবা খুন্নাইগী অনৌবা মিৎয়েং অমগীদমক খৌরাংবা অমা লৈরকখি। মতিকলৈবা চক অমা নোংঙাল্লকপগী মতমদু নকশিল্লকলে হায়বগী ৱাখল্লোন অদু মতমদুগী কবীশিংগী ৱাহৈশিংদা ফোংদোকলম্মী। রবিন্দ্রনাঠ টেগোরনা অসুম্না ইরম্মী, ‘‘হৌজিক্কী মতম অসিদা লৈরিব লন্নাই মীওই খুদিংমক্না মহাক মশামকপু অমসুং মহাক্কী অকোয়বদা লৈরিবশিং অদুবু, মীওইবা পুম্বগী নুংগী ওইবা পুনশিনবদা মীওইবনা মহাক্কী থৱায়বু খঙজরগদবা, অনৌবা চক অমগী নোংঙাল্লকপা অদুগীদমক্তা মশামকপু শেম-শাজনবা খোল্লাও অদু লাক্লে।’’
অসিগুম্বা মতম অমদা, মালেম অয়াম্বনা খঙদনা, মীওইবা জাতীনা মপুঙফারকপগী মতমদুগী লাইপোক ওইরিবা বাহা‘উ’ল্লাহনা, ইরানদা ঙান্থোরকপগা লোয়ননা তাইবঙ মপুগী অনৌবা পাওজেল অমগী নুমিৎ অদু থোরকলম্মী। বাহা‘উ’ল্লাহনা তাকপীরম্মী মদুদি তাইবঙ মপু অমখক্তা লৈ, মদুদি লাইনিং লম্বী খুদিংমক চপ-মান্নবা তাইবঙ মপুগী লাকপনি অমসুং মখোয়গী য়ুম্ফমওইবা মিৎয়েংদা চুম্মী অমসুং মীওইবা জাতীবু পুনশিন্নবগী মতম অদু লাকলে।
অতোপ্পা মতিকলৈবা লাইনিংলোনশিংবু হৌদোকপীরম্বশিং মালেমদা হিংখিবা পুন্সিবু শক্তাকখিবা থোইদোক হেন্দোকপা গুনশিংদুনা বাহা‘উ’ল্লাহগী পুন্সিসু শকতাকখি। ১৮১৭দা ইরানদা ৱাত্ত-পাদবা, অচৌ অশাং অমগী ইমুঙ অমদা পোক্তুনা, অঙাং ওইরিঙৈদগী হৌনা বাহা‘উ’ল্লাহনা ময়ামগা মান্নদবা লৌশিং উত্থোক্লম্মী অমসুং থৌজাল হৈবা, পুকচেল চাওবা অমসুং অচুম্বা চৎপদা মহাক্কী লম্বা লৈরমদে। মহাক্কী মপাবুঙনা লৈখিদ্রবা মতুংদা নিংথৌগী কোনুংদা অৱাংবা ফম অমা মঙোন্দা পীখি। অদুবু মহাক্না নোল্লুক্না মদুবু লৌখিদে, অদুগী মহু্ত্তা মহাক্কী মতম অদু ওৎনৈবিরবা, নারবা অমসুং লাইরবশিংবু মতেং পাঙবদা কত্থোকচখি।
তরামাপলশুবা চহীচাগী ময়াইচল্লকপা মতমদুদা অনৌবা লাইনিংলোনগী লাইপোক ওইনা বাহা‘উ’ল্লাহনা মহাক্কী পান্দম অদু লাওথোকপা মতমদা, মহাক্কী তম্বীরোলশিংনা হাংদোকপিরিবা অনৌবা মতমগী মিৎয়েং অদু পুমনৌ নৌবা অমনি। মহাক্কী খ্বাইদগী মরুওইবা চৎনপথাপ – মদুদি মীওইবা খুন্নাইগী অমত্তা ওইবদু থবক্তা তশেংনা ওন্থোকপগী মতমদু লাকলে-অদু মশিং য়াম্লবা খুন্নাইগী ওইবা তাকপী তম্বীরোলশিং হায়বদি নুপী অমদি নুপাগী থাক মান্নবা বীজ্ঞান অমদি লাইনিং লম্বীগী চুংশিন্নবা, অচুম্ববু নি্ংতম্না থিজবগী দরকার, পুরোহিৎপু মুত্থৎপা, য়ুম্ফম য়াওদনা লান্না থাজবা পূম্নমক থাদোকচবা, অমসুং মালেমদা লৈরিবা খুদিংমকপু মহৈ মশিং তম্বীবনা তেংবাংশিল্লম্মী।
মহাক্কী তাকপী তম্বীবশিংদুনা মমাংঙৈগী ৱাখল্লোনদা লুপ্লবা পুরোহিৎকী সঙস্থান অমদি রাজনিটিগী ওইবা কুইনা চৎনদুনা মরা তারবা চৎনবীশিংদগী কল্লবা উল্লেনগী মতৌগুম্না মায়োক্তা লৈরকখি। ইরানগী সিয়াশিংগী পুরোহিৎ অমদি মতমদুগী খ্বাইদগী শক্তি লৈরবা লৈঙাকপা অনী ওইরিবা – ইরানগী নিংথৌ অমসুং ওতোমান লৈঙাক-মখোয়না মহাক্কী ইথিল অদুবু মুত্থৎনবা মখোয়গী ঙমজবা শক্তি শিজিন্নদুনা হোৎনখি। বাহা‘উ’ল্লাহগী লনথুম পূম্নমক মৎপিখি, ওৎনৈখি, ফুবিখি, য়োহ্লিং চন্দুনা কৈশুমশঙদা থম্বীখি, অমসুং লৈবাক অমদগী লৈবা্ক অমদা মহাকপু মরিরক লোই থাবীখি অমসুং মমৈথঙদা ওতোমান লৈঙাক্কী দন্দি পীনবগী কৈশুমশঙগী লমদম ওইরিবা Akko দা মহাক ১৮৯২ দা নোঙ্গাখি।
মহাক্কী শৈথাবদা ৱারগদবা অৱাবশিংদু খল্লুদনা, বাহা‘উ’ল্লাহনা মহাক্কী থৌদাং অদু মখা চত্থখি, মীওইবা জাতীবু লমজিং লমতাকপীনবা অশেঙবা অইবশিংগী লাইরিক চাম্মা হেন্না ফোঙলম্মী। মীওইবা জাতীনা য়ৌজবা ঙম্বা থাক ৱাংলবা চিংলেম্বা অদুদা মহাক্না চপচানা থাজখি অমসুং মীওইবা জাতীনা মখোয়গী তশেংবা লাইবক্তু ফঙহনগদবা অহোংবগী মরুশিংদু থাজবদা চৈনা অমত্তনা নত্রগা কত্থোকপা অমত্তনা মহাকপু নিংহন্নরমদে। মহাক্না হিংলিঙৈ মতমদা, মহাক্কী য়েক্নবশিংনা মায়োক্তা লৈরবসু, মহাক্কী মতিক ময়াইদি লেপ্তনা হেনগৎলম্মী।মহাকপু লোই থাখিবা মফম খুদিংমক্তা, মহাক্কী তম্বীরোলশিং অমসুং মহাক্কী নুংশিবা, শক্তি অমসুং মতিক মগুন্না মীওই লিশিং লিশিং চিংশিল্লমখি। ঙসিদি মহাক্কী লাইনিং অসি তুং ইনবা লাখ হুম্ফুমুক লৈদুনা মালেমগী মফম খুদিংমক্তা শন্দোক্তুনা য়ৌখ্রে অমসুং অতোপ্পা মীওই লাখ লাখনা মহাক্কী পুন্সি অমসুং ৱাহৈদগী অপুনবা মালেম অমা শেম্নবা পাঙ্গল অদু লৌজরি।
কেমব্রিদজকী ওরিয়েন্তেলিষ্ট ইদৱার্দ গ্রেনভীল ব্রাউননা বাহা‘উ’ল্লাহ নোঙ্গাখিদ্রিঙৈগী মমাঙদা বাহা‘উ’ল্লাহগা উন্নখি। তুংগী মিরোলগীদমক্তা মহাক্না মসিগী নুংশিরবা পাওদম অসি থম্বীরম্মী: ‘‘ঐহাক্না য়েঙখিবা মহাক্কী মায়খোঙ অদু ঐনা কৈদৌনুঙদা কাওবা ঙম্লোই, মদুবু ঐনা শৈথাবা ঙমদ্রবসু। ফাওনা য়েংবা মিৎয়েংশিংদুনা ঐগী থৱায়মক্তুবু পাবগুম ফাওখি; শক্তি অমদি ওঠোরিটি অদু মরাংকায়রবা পিশুমথক্তা লৈরি… নিংথৌশিংফাওবদা কল্লক্কদবা অমসুং লৈঙাকপশিংনা ইকায়জগদবা, ইরাৎচনবা অমসুং নুঙশিনবগী মীওই অমা ওইরিবা মহাক্কী মমাঙদা ইশামক্না নোল্লুকচনা খুরুমজবদুদা, কনাগী মমাঙদা লেপ্লিবনো হায়না হংলুবগী দরকার তাখিদে!’’
Exploring this topic:
The Life of Bahá’u’lláh
The Early Bahá’í Community
The Shrine of Bahá’u’lláh
Quotations
Articles and Resources


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ ভাইরস ভেক্সিনগী রেস্ত্রিক্তেদ ইমর্জেন্সী এপ্রুভেলগী মতাঙদা দ্রগ কন্ত্রোলর জেনেরেল ওফ ইন্দিয়া (দি.সি.জি.আই.)গী প্রেসতা থাদোকপা ৱারোল
Posted On:
03 JAN 2021 11:23AM by PIB Imphal
সবজেক্ত এক্সপর্ত কম্মিতী ওফ সেন্ত্রেল দ্রগ্স স্তেন্দর্দ কন্ত্রোল ওর্গনাইজেসন (সি.দি.এস.সি.ও.)না জনুৱারী ১ অমসুং ২, ২০২১দা মীফম পাঙথোক্তুনা এম./এস. সিরুম ইন্সতিত্যুৎ ওফ ইন্দিয়া অমসুং এম/এস. ভারত বাইওতেককী কোবিদ-১৯ ভাইরস ভেক্সিনশিং রেস্ত্রিক্তেদ ইমর্জেন্সী এপ্রুভেল অমসুং এম/এস কেদিলা হেল্থকেয়র লিমিতেদগী ভেক্সিনগী অহুমশুবা তাঙ্কক্কী ক্লিনিকেল ত্রাইএলগী অয়াবা পীবগী ৱাফমগী মতাঙদা রিকমেন্দেসনশিং শেমখ্রে।
সবজেক্ত এক্সপর্ত কম্মিতী অসিদা পল্মোনোলোজী, ইম্ম্যুনোলোজী, মাইক্রোবাইওলোজী, ফার্মাকোলোজী, পেদিয়াত্রিক্স, ইন্তর্নেল মেদিসিননচিংবা হীরমশিংগী দোমেন নোলেজ এক্সপর্তশিং য়াওরি।
এম/এস সিরুম ইন্সতিত্যুৎ ওফ ইন্দিয়া, পুনেনা এস্ত্রাজিনেকা/ওক্সফোর্দ য়ুনিভর্সিতীদগী তেক্নোলোজী ত্রান্সফরগা লোয়ননা সার্স-কোভ-২ স্পাইক (এস) গ্লাইকোপ্রোতিন এনকোদ তৌরবা রিকোম্বিনেন্ত চিম্পাঞ্জী এদেনোভাইরস ভেক্তর ভেক্সিন (কোভিসিল্দ) পুথোরকখি। ফর্ম অসিনা মপান লৈবাকশিংদা চত্থখিবা চহী ≥ ১৮ নৎত্রগা মসিদগী হেনবা শরুক য়াখিবা মীওই ২৩,৪৭৪৫দগী ফংখিবা সেফতী, ইম্ম্যুনোজিনিসিতী অমসুং এফিকেসী দেতা থাগৎলকখি। অপুনবা ভেক্সিনগী কান্নবগী চাং অসি চাদা ৭০.৪২ ওইবা থেংনখি। মখা তানা, এম/এস সিরুমদা লৈবাকসিদা মীওই ১৬০০দা ফেজ-২/৩কী ক্লিনিকেল ত্রাইএল পাঙথোক্নবা অয়াবা পীখি। ফর্ম অসিনা হায়রিবা চাংয়েং অসিদগী মরক্কী ওইবা সেফতী অমসুং ইম্ম্যুনোজিনিসিতী দেতাসু থাগৎলকখি অমদি দেতা অদু মপান লৈবাক্তা চত্থখিবা ক্লিনিকেল স্তদীশিংগী দেতাগা চাংদম্নবা য়াবা ফীভম থেংনখি। কুপ্না খন্নরবা মতুংদা সবজেক্ত এক্সপর্ত কম্মিতীনা অকক্নবা রিগুলেতরী কন্দিসনগী মখাদা অথু অকায়গী ফীভমদা শীজিন্ননবা অয়াবা পীননবা রিকমেন্দ তৌরকখি। ফর্ম অসিনা লৈবাকসিদা চত্থরিবা ক্লিনিকেল চাংয়েং মখা চত্থখিগনি।
এম/এস ভারত বাইওতেক্না আই.সি.এম.আর. অমসুং এন.আই.ভি.(পুনে)গা খুৎশম্নরগা মখোয়দগী ভাইরস সীদ স্ত্রেন লৌদুনা হোল ভিরিওন ইনএক্তিভেতেদ কোরোনা ভাইরস ভেক্সিন (কোভেক্সিন) পুথোকখি। ভেক্সিন অসি লৈবাকসিদা অমদি মালেমগী ওইনা শাফবা অমদি কান্নবা ফীভম নীংথিনা লৈরবা ভেরো সেল প্লেতফোর্মদা শেমগৎখিবনি।
ফর্ম অসিনা উচি, উতিন, থেব, সিরিয়ন হেম্সতরনচিংবা তোঙান তোঙানবা শা মখলশিংদা চাংয়েং তৌখিবগী সেফতী অমসুং ইম্ম্যুনোজিনিসিতী দেতা পুথোরকখি অমদি নন-হ্যুমেন প্রাইমেতশিংদা (রেসস মেকক্যুস) অমসুং হেম্সতর) চেলেঞ্জ স্তদী চত্থখি। হায়রিবশিং অসিগী দেতা ফর্ম অসিনা সি.দি.এস.সি.ও.দা ফংহল্লকখি। ফেজ ১ অমসুং ফেজ ২ ক্লিনিকেল চাংয়েংশিং চাউরাক্না সবজেক্ত ৮০০লোমদা চত্থখি অমদি ভেক্সিন অসি শাফবা অমদি চাউনা ইম্ম্যুন রেস্পোন্স পীবা ঙমবগী মহৈ উবা ফংখি। ফেজ ৩ এফিকেসী ত্রাইএল ভারত্তা ভোলুন্তিয়র ২৫,৮০০দা হৌখি অমদি ঙসি ফাওবদা লৈবাক শিনবা থুংবদা মীওই ২২,৫০০দা ভেক্সিন কাপখ্রে অদুগা ভেক্সিন অসি ঙসি ফাওবদা ফংলিবা দেতাগী মতুং ইন্না ভেক্সিন অসি শাফবা ফীভম উৎলি।
সবজেক্ত এক্সপর্ত কম্মিতী (এস.ই.সি.)না ভেক্সিন অসিগী সেফতী অমসুং ইম্ম্যুনোজিনিসিতী দেতা নৈনরবা মতুংদা অখন্ননা ম্যুতেন্ত স্ত্রেন্না নাহল্লকপা ফীভমদা ভেক্সিনেসনগী খুদোংচাবা হেন্না ফংহন্নবা পান্দমদা ক্লিনিকেল চেংয়েংগী মওংদা মীয়ামগী য়াইফনবা য়েংলগা অথু অকায়গী ফীভমদা রেস্ত্রিক্তেদ ওইবা মওংদা শীজিন্ননবা অয়াবা পীনবা রিকমেন্দ তৌখি। ফর্ম অসিনা লৈবাকসিদা চত্থরিবা ক্লিনিকেল চাংয়েংসু মখা চত্থখিগনি।
এম/এস. কেদিলা হেল্থকয়ের লিমিতেদনা দি.এন.এ. প্লেতফোর্ম তেক্নোলোজী শীজিন্নদুনা নোভেল কোরোনা ভাইরস-২০১৯-এন.কোভ-ভেক্সিন অমা শেমখি। ফর্ম অসিনা ভারত্তা মীওই ১০০০ হেনবনা শরুক য়াদুনা ফেজ১/২ ক্লিনিকেল চাংয়েং হৌখি। মরক্কী দেতাদা ভেক্সিন অসি ইন্ত্রাদর্মেল্লী দোজ অহুম পীবা মতমদা শাফবা অমদি ইম্ম্যুনোজিনিক ওইবা ফীভম ফংখি। মসিগী মতুং ইন্না, ফর্ম অসিনা ভারত মচা ২৬০০০না শরুক য়াদুনা ফেজ ৩গী ক্লিনিকেল চাংয়েং পাঙথোক্নবা অয়াবা নিরকখি অমদি মদুমক সবজেক্ত এক্সপর্ত কম্মিতীনা রিকমেন্দ তৌখি।
এম/এস সিরুম অমসুং এম/এস ভারত বাইওতেক্কী ভেক্সিনশিং দোজ অনি কাপকদবনি। ভেক্সিন অহুম্মক দিগ্রী সেলসিয়স ২-৮ ফাওবদা থমগদবনি।
নীংথিনা নৈনরবা মতুংদা, সি.দি.এস.সি.ও.না এক্সপর্ত কম্মিতীগী রিকমেন্দেসনশিং অদু অয়াবা পীননবা ফিরেপ লৌখি অমদি মদুগী মতুং ইন্না এম/এস. সিরুম অমসুং এম/এস ভারত বাইওতেক্কী ভেক্সিনশিং অথু অকায়গী ওইনা রেস্ত্রিক্তেদ ওইবা মওংদা শীজিন্ননবা অমদি এম/এস কেদিলা হেল্থকেয়রগী ভেক্সিননা ফেজ ৩ ক্লিনিকেল চাংয়েং পাঙথোক্নবা অয়াবা পীরে।
****
(Release ID: 1685883)
Visitor Counter : 56
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
ভারত ইমানা য়াইফরে,
ভারত ইমানা য়াইফরে৷
উত্তর প্রদেশকী রাজ্যপাল, শ্রীমতি অনন্দিবেন পতেল জি, উত্তর প্রদেশকী মুখ্য মন্ত্রী, য়োগি অদিত্যনাথ জি, দিপুতী মুখ্য মন্ত্রী, দিনেশ শর্ম জি, উত্তর প্রদেশকী মন্ত্রীশিং, অতোপ্পা এম.পি.শিং, এম.এল.এ.শিং অমসুং অলিগরগী ঐগী নুংশিরবা ইয়াম্বা-ইনাউ অমদি ইচল-ইচেশিং,
ঙসি অসি অলিগর অমসুং নোংচুপ থংবা উত্তর প্রদেশকী ইতিহাসিক ওইরবা নুমিৎ অমনি৷ ঙসি অসিসু রধা অস্তমিনি৷ মসিগী থৌরম অসিনা অমুক্কা হেন্না নুংঙাই-য়াইফহল্লে৷ ব্রজভুমিগী মফম খুদিংদা রধা লৈ৷ রধা অস্তমিদা ঐনা নখোয় পুম্নমক্তা অমসুং লৈবাক পুম্বদা য়াইফ-পাউজেল পীরি৷
মসিগী ইশ্বোরগী নুমিৎ অসিদা দিবেলপমেন্ত ৱার্ক কয়া অমা ঙসিদগী হৌখিবা অসি ঐখোয়গী ওইনা লাইবক ফবনি৷ অফবা থবক অমা হেক্তা পাংথোকপা মতমদা ঐখোয়না ঐখোয়গী অহল-লমনশিং নিংশিংবা অসি ঐখোয়গী চৎনবিদা য়াওদুনা লৈ৷ লৈবাক অসিগী মতিক লৈরবা মচানুপা লৈখিদ্রবা কল্য়ান সিংহ জি য়াওখিদবা অসি ঐ য়াম্না নুংঙাইজদে৷ ঙসি ঐখোয়গী ইরক্তা কল্য়ান সিংহ জিনা য়াওরম্বা থোক্লবদি, দিফেন্স সেক্তরদা অলিগরগী হৌজিক লৈরিবা প্রোফাইল অমসুং রাজা মহেন্দ্র প্রতাপ সিংহ স্তেত য়ুনিভর্সিতী শেমগৎলিবা অসি উরুবা মতমদা মহাক্না অসুক্কী মতিক নুংঙাইবা ফাওগনি৷ মহাক্কী থৱাইনা ঐখোয়দা য়াইফ-মঙ্গোল পীবিবা ওইরসনু৷
মরুপশিং,
চহি লিশিং কয়াগী ভারতকী পুৱারি অসি অসিগুম্বা মরৈবাক নিংবা মীওইশিংগী তিনেসিতী অমসুং কৎথোকখিবগা লোইননা মতম মতমগী মতুং ইন্না ভারত্তা দাইরেক্সন পীখিবা মরৈবাক নিংবা মীওইশিংনা পিক থন্না য়াওরি৷ অসুম্না নিংথিনা মমিং লৈরবা মীওইশিংনা মখোয়গী হৈজ-শিংজবা পুম্নমক ঐখোয়গী নিংতম-ইহৌদা কৎথোকখি৷ অদুবু লৈবাক অসিনা মনিং-মখা তম্লবা মতুংদা অসিগুম্বা নেস্নেল হেরোশিং অমসুং লমজিংলিবা নুপীশিংগী কৎথোকপা অসি লৈবাক অসিগী লাক্লিবা মীরোনশিংদা উবা ফংখিদবা অসি লৈবাক অসিগী ওইনা লাইবক থিবা ওইখি৷
ঙসি ২১শুবা চহি-চাগী ভারতনা ২০শুবা চহি-চাগী লৈখিবা অদুগুম্বা অশোইবা অরানবশিং অদু চুমথোক্লি৷ মহারাজা সুহেলদেব জিবু ওইরবসু, দীনবন্ধু চৌধুরী ছোতু রাম জিবু ওইরবসু নত্রগা হৌজিক্কী রাজা মহেন্দ্র প্রতাপ সিংহ জিবু ওইরবসু, অনৌবা জেনেরেসন অসিনা লৈবাক অসি শেমগৎপদা মখোয়গী থৌদাং অদু খঙহন্নবা লৈবাক অসিদা থবকশিং পুকচেল শেংনা পাইখৎলি৷ ঙসি, লৈবাক অসিনা মমিং-মখা তম্লকপা চহি ৭৫ শুরকপা, অমিৃত মহোতসব পাংথোকপা মতমদা, হায়রিবা ইফর্তশিং অসিদা মখাতাবা ইম্পিতস পীখ্রে৷ ভারতকী নিংতম্বদা রাজা মহেন্দ্র প্রতাপ সিংহনা লৌখিবা থৌদাং অদুদা ইকাই খুম্নবা উৎনবা হোৎনরিবা অসিসু অদুগুম্বা মরু ওইবা থৌরমগী মনুংদা অমনি৷
মরুপশিং,
ঙসি অচৌবা মংলান মংলিবা অমসুং অচৌবা পান্দমশিং ফংবা পাম্লিবা লৈবাক অসিগী নহা খুদিংমক্না রাজা মহেন্দ্র প্রতাপ সিংহ জিগী মরমদা শুংশোই শোইদনা খঙগদবনি৷ ঐখোয়গী মংলানশিং অসি মংফাওনবা ঙম্নবা রাজা মহেন্দ্র প্রতাপ সিংহ জিগী পুন্সিদগী মহাক্কী হনবা লৈতবা থৌনা অমসুং পেসন অদু ঐখোয়না তমগদবনি৷ ভারতনা মনিং-মখা তম্বা মহাক্না পাম্লমখি অমদি মসিদা মহাক্না মহাক্কী পুন্সিগী তাংকক খুদিংমক কৎথোকখি৷ মহাক্না ভারত্তা লৈদুনা ভারতকী প্রজাশিংগী পুক্নিং থৌগৎলম্বা খক্তা নত্তনা, মহাক্না ভারতপু মনিং-মখা তম্নবগীদমক মালেম অসিগী মফম খুদিংমক্তা চৎখিরম্মী৷ অফগানিস্তান, পোলেন্দ, জপান, সাউথ অফ্রিকাবু ওইরবসু মহাক্না মহাক্কী পুন্সিগী রিক্সশিং লৌজখি অমসুং ভারতপু মনিং-মখা তমহন্নবা মহাক্না হোৎনখি৷
লৈবাক অসিগী নহাশিংনা ঐনা হায়রিবা অসিদা মুন্না তাবা পাম্লি মদুদি নখোয়না পান্দম অমা হেক্তা লুই হায়না নত্রগা খুদোংথিবশিং থেংনরবদি, নখোয়গী ৱাখলদা রাজা মহেন্দ্র প্রতাপ সিংহ নিংশিংদুনা লৈবা ঐনা পাম্লি অমসুং মদুনা নখোয়গী থৌনা অদু হেনগৎহনগনি৷ ভারতনা মনিং-মখা তম্নবগীদমক পান্দম অমা অমসুং কৎথোকপগা লোইননা রাজা মহেন্দ্র প্রতাপ সিংহ জিনা হোৎনখিবগী মওং অসিনা ঐখোয়দা লেপ্প-লৈতনা পুক্নিং থৌগৎলি৷
অমদি মরুপশিং,
নখোয়দা ৱারি শাবা মতমদা, ঐনা লৈবাক অসিগী মতিক লৈরবা অতোপ্পা নিংতম লান্মী, গুজরাতকী মচা, শ্যামজি কৃষ্ণ ভর্ম জিবু নিংশিংহল্লি৷ অহানবা লাঞ্জাওগী মতমদা, রাজা মহেন্দ্র প্রতাপ জিনা অখন্ননা শ্যামজি কৃষ্ণ ভর্ম জি অমদি লালা হর্দয়ল জি উননবা য়ুরোপতা চৎখি৷ মীফম অদুদা খন্ন-নৈনখিবা অদুনা অফগানিস্তানদা ভারতকী অহানবা সরকার মপান লমদা শেম্বা ঙমখি৷ মসিগী সরকার অসিনা রাজা মহেন্দ্র প্রতাপ সিংহ জিনা লুচিংখি৷
ঐনা গুজরাতকী মুখ্য মন্ত্রী ওইখিবা মতমদা শ্যামজি কৃষ্ণ ভর্ম জিগী উৎশিং অদু চহি ৭৩গী মতুংদা ভারত্তা ঐনা মাই পাক্না পুরকপা ঙমখিবা অসি ঐগী লাইবক ফবা ওইখি৷ করিগুম্বা নখোয়না কতচতা চৎপগী খুদোংচাবা লৈরবদি, মন্দবিদা শ্যামজি কৃষ্ণ ভর্ম জিগী উৎশিং থম্লিবা য়াম্না পুক্নিং শুমহৎনিংঙাই ওইরবা মিমোরিএল অমা লৈবনি অমদি মদুনা নখোয়বু ইমা লৈবাক্কীদমক হিংননবা পুক্নিং থৌগৎপিবনি৷
লৈবাক অসিগী প্রধান মন্ত্রী ওইরুবনা, ঙসি অমুক্কা হন্না রাজা মহেন্দ্র প্রতাপ সিংহ জিগুম্বা তুংগী ফিভম শান্না উবা ঙম্বা অমসুং মমিং লৈরবা নিংতম লান্মী অমগী মমিংদা য়ুনিভর্সিতী অমা উরেপ-উয়ুং তম্বগী খুদোংচাবা অসি ফংখিবনি৷ মসি ঐগী পুন্সিগী য়াম্না লাইবক ফবনি৷ অসিগুম্বা ইশ্বরগী থৌরম অমদা নখোয় ময়াম লাক্তুনা নখোয়গী মঙ্গলশিং পীরিবা অসিসু য়াম্না ইনর্জেতিক ওই অমদি ঐনসু নখোয়গা উনবা ফংলগনি৷
মরুপশিং,
রাজা মহেন্দ্র প্রতাপ সিংহ জিনা ভারতকী নিংতম্বদা লান্থেংনখিবা খক্তা নত্তনা, ভারতকী ফ্যুচরগী ফাউন্দেসন শেমগৎপদা মহাক্না এক্তিব ওইনা থৌদাং লৌখি৷ মহাক্না মপান লমশিংদা চৎলুবা মতমদা ফংলকপা মহাক্কী এক্সপরিয়েন্সশিং অদু ভারতকী এজুকেসন সিস্তেম অসি মোদর্নাইজ তৌবদা শিজিন্নখি৷ মহাক্না মহাক্কী মপা-মপুগী লৈরম্লিবা লন-থুম কৎথোক্তুনা মহাক্কী মরল-মথুমশিং শিজিন্নদুনা ব্রিন্দাবনদা মোদর্ন তেক্নিকেল কোলেজ অমা শেমগৎখি৷ রাজা মহেন্দ্র প্রতাপ সিংহনসু অলিগর মুস্লিম য়ুনিভর্সিতীগীদমক পাক চাওরবা লম কৎথোকখ্রে৷ ঙসি, ২১শুবা চহি চাদা, নিংতম্বগী নুংঙাইরবা মতম অসিদা ভারতনা এজুকেসন অমসুং স্কিল দিবেলপমেন্তগী লম্বীদা চংশিনলক্লি, ইমা ভারতকী মমল লৈরবা মচানুপা অসিগী মমিং লৌদুনা য়ুনিভর্সিতী অমা শেমগৎলকপা অসি মঙোন্দা তশেং-তশেংনা ইকাই খুম্নবা উৎপনি৷ মসিগী ৱাখল্লোন অসি রিএল্লিতীদা ওন্থোকখিবগীদমক য়োগি জি অমসুং মহাক্কী তীম পুম্নমক্তা হন্না-হন্না থাগৎলি৷
মরুপশিং,
মসি য়ুনিভর্সিতী অসি মোদর্ন এজুকেসনগী অচৌবা সেন্তর অমা ওইরক্কদবা খক্তা নত্তনা, মোদর্ন দিফেন্স স্তদীশিং, লৈবাক অসিগী তেক্নোলোজী অমসুং মেনপৱার দিবেলপমেন্তগা মরী লৈনবা দিফেন্স মেনুফেকচরিংগী সেন্তর অমসু ওইরক্লগনি৷ অনৌবা নেস্নেল এজুকেসন পোলিসীনা লোকেল লেঙ্গুয়েজতা তাক্কদৌরিবা স্কিলশিং অমসুং এজুকেসনগী ফিচরশিং অসিনা য়ুনিভর্সিতী অসিগী মহৈরোইশিংদা কান্নহল্লগনি৷
মিলিতরী স্ত্রেঙ্গদা মশা-মরোমদোম লেপচবা ঙম্নবা ভারতনা হোৎনরিবশিং অসিনা য়ুনিভর্সিতী অসিদা নৈনরিবশিংদা অনৌবা ইম্পিতস অমা পীরগনি৷ লৈবাক অসি খক্তা নত্তনা, মালেম পুম্বনা ভারতনা মোদর্ন গ্রেনেদশিং অমসুং রাইফলশিংদগী হৌদুনা ফাইতর এয়রক্রাফত, দ্রোনশিং, লানগী জহাজশিং পুথোক্লিবা উরি৷ মালেম অসিগী খ্বাইদগী চাওবা দিফেন্স ইম্পোর্তর ওইরম্বদগী ভারতনা থোক্লক্লি অমদি মালেম অসিগী য়াম্না মরু ওইবা দিফেন্স এক্সপোর্তর অমগী অনৌবা শকলোন লৌননবা চংশিনলক্লি৷ লৈবাক অসিনা মনিং-মখা তম্বা চহি ৭৫ শুখ্রে, অমদি ঐখোয়না লেপ্প-লৈতনা দিফেন্স ইক্যুইপমেন্ত পুশিল্লক্লি৷ উত্তর প্রদেশনা মসিগী ত্রান্সফোর্মেসন অসিগী অচৌবা সেন্তর অমা ওইরক্লি অমদি ঐনা উত্তর প্রদেশতগী এম.পি. অমা ওইরুবনা য়াম্না চাওথোকচবা ফাওই৷
মরুপশিং,
অতেনবা মতম খরগী মমাংদা, ঐনা দিফেন্স কোরিদোরগী ‘অলিগর নোদ’কী প্রোগ্রেস অদু উখি৷ লুপা বিলিয়ন কয়াগী শেনফম থাদদুনা দিফেন্স মেনুফেকচরিং কম্পেনী তরেৎ হেনবনা থবক লিশিং কয়া ফংহল্লগনি৷ অপিকপা খুৎশু-খুৎলাইশিং, আর্মমেন্তশিং, দ্রোনশিং অমসুং এরোস্পেসকা মরী লৈনবা র্কদক্তশিং, মেতেল কম্পোমেন্তশিং, এন্তি দ্রোন সিস্তেমশিং দিফেন্স কোরিদোরগী অলিগর নোদতা শেমগৎনবা অনৌবা ইন্দস্ত্রীশিং লিংখৎলক্লি৷ অসিনা অলিগর অমসুং অনকপা মফমশিংদা অনৌবা আইদেন্তিতী অমা পীরগনি৷
মরুপশিং,
ঙসি ফাওবদা, প্রজা মীয়াম্না মখোয় মখোয়গী য়ুমশিং অমসুং দুকানশিংগী সেক্যুরিতীগীদমক অলিগরদা মখা পোন্দুনা লৈনরম্মী হায়বসি নখোয়না শোইদনা খঙলম্লগনি৷ অদুগা ঙসি ঐনা ঐগী অৱাং ওইরিঙৈগী মতমগী ৱারি খরা নিংশিংলি৷ মসি চহি ৫৫-৬০রোম শুরে৷ মুস্লিম মীওই অমনা ঐখোয়গী খুঙ্গংদা থা অহুম খুদিংগী পেদলোকশিং য়োনবা লাক্লম্বা অদু ঐখোয় অঙাং ওইরি৷ মহাক্না অমুবা জেকেৎ অমা লিৎতুনা লাকলম্বা অদু ঐ নিংশিংলি৷ মহাক্না মহাক্কী পেদলোকশিং দুকানশিংদা য়োল্লমদুনা, মহাক্কী শেলশিং অদু খোমজিন্নবা থা অহুমগী মতুংদা মহাক লাক্কনি৷ মহাক্না পেদলোকশিং অদু থংনবা খুঙ্গংশিংদা লৈরিবা ত্রেদরশিংদসু য়োল্লমগনি৷ ঐগী ইপাগা মহাক্কা অদুক্কী মতিক অফবা মরুপ-মপাং ওইবগী মরী লৈনখি৷ মহাক্না লাকপা মতমদা নুমিৎ মরি-তরুক্নি ফাওবদা ঐখোয়গী খুঙ্গংদা মহাক্না লৈরম্মী৷ মহাক্না নুমিৎ অদুদা খোমজিল্লিবা শেলশিং অদু ঐগী পাবুংদা শিন্নরম্মী অমসুং ঐগী পাবুংনসু শেলশিং অদু চেকশিন্না শেন্নখিরম্মী৷ অদুগা নুমিৎ মরি-তরুক্নিগী মতুংদা মহাক্না খুঙ্গং অদু থাদোক্তুনা চৎখিবা মতমদা, ঐগী পাবুংদগী মহাক্কী শেল অদু লৌখিগনি অমসুং ত্রেন তোংদুনা চৎখিগনি৷ অঙাং ওইরিঙৈ মতমদা, ঐখোয়না উত্তর প্রদেশকী শহর অনি-সিতাপুর অমসুং অলিগর য়াম্না তোইনা তোইনা তারমখি৷ করিগুম্বা ঐখোয়গী খুঙ্গংগী মীওই অমনা মীশিং লাইয়েংগে হায়রবদি মহাক অদু সিতাপুরদা চৎননবা হায়রম্মী৷ মতম অদুদা ঐখোয়না কা-হেন্না খঙলুবা তৌখিদে, অদুবু সিতাপুর হায়বা ৱাহৈ অসি য়াম্না তোইনা তোইনা তারম্মী৷ মতৌ অসিগুম্না, চিং-লেম্লবা মীওই অদুগী মফমদগী অলিগর হায়বা ৱাহৈ অসিসু ঐখোয়না য়াম্না তোইনা তোইনা তারম্মী৷
অদুবু মরুপশিং,
অলিগরগী মমিং লৈরবা পেদলোকশিং শিজিন্নদুনা য়ুমশিং অমদি দুকানশিং ঙাক শেল্লম্বা অলিগর অসি লৈবাক অসিগী বাউন্দরীশিং ঙাক শেনগদৌরিবা প্রদক্তশিং শেম্বগীদমক হৌজিক্তি মমিং নিংথিনা লৈরে৷ অসিগুম্বা খুৎশু-খুৎলাইশিং অসি মফম অসিদা শারগনি৷ ৱান দিস্ত্রিক ৱান প্রদক্ত স্কিমগী মখাদা, য়ু.পি. সরকারনা অলিগরগী পেদলোকশিং অমসুং হার্দৱেয়রদা অনৌবা আইদেন্তিতী অমা পীখ্রে৷ মসিনা নহাশিং অমসুং এম.এস.এম.ই.শিংদা অনৌবা খুদোংচাবশিং ফংহল্লি৷ হৌজিক্তি, হৌজিক লৈরিবা ওল্তরপ্রিনরশিং অমসুং এম.এস.এম.ই.শিং অসিনা অনৌবা কান্নবশিং ফংলগনি অমসুং অনৌবা এম.এস.এম.ই.শিং অসিনা দিফেন্স ইন্দস্ত্রীগী খুৎথাংদা ইন্সেন্তিবশিংসু ফংলগনি৷ দিফেন্স কোরিদোরগী অলিগর নোদনা অপিকপা ওল্তরপ্রিনরশিংগীদমক অনৌবা খুদোংচাবশিং ফংহল্লগনি৷
ইয়াম্বা-ইনাউ অমদি ইচল-ইচেশিং,
মালেম অসিগী খ্বাইদগী ফরবা মিসাইলশিংগী মনুংদা অমা ওইরিবা, ব্রহ্মোস অসিসু দিফেন্স কোরিদোরগী লখনৌ নোদতা শাননবা পুথোরক্লি৷ হিরম অসিগীদমক লাক্কদৌরিবা চহিশিং অসিদা লুপা কোতি ৯,০০০রোমগী শেনফম থাদরগনি৷ লোইন-লোইননা ঝান্সি নোদতা অনৌবা মিসাইল মেনুফেকচরিং য়ুনিত শেমগৎনবা হৌদোরকখি৷ য়ু.পি. দিফেন্স কোরিদোরনা অসিগুম্বা অচৌবা ইনবেস্তমেন্তশিংগা লোইননা থোক্লক্লগনি অমসুং থবক্কী খুদোংচাবশিং ফংহল্লগনি৷
মরুপশিং,
উত্তর প্রদেশ অসি লৈবাক অসিগী অমদি মালেম অসিগী অপিকপা অমসুং অচৌবা ইনবেস্তর খুদিংমক্কী য়াম্না পুক্নিং চিংশিল্লিবা মফম অমা ওইরক্লি৷ হায়রিবা অসি ইনবেস্তমেন্তগী দরকার ওইরিবা এনবাইরোনমেন্ত অমদি তঙাই ফদবা ফেসিলিতীশিং অসি ফংহল্লবা মতমদা থোক্কনি৷ ঙসিদি উত্তর প্রদেশনা দবল ইঞ্জিন গভর্মেন্তগী দবল বেনিফিৎকী মরু ওইবা খুদম অমা ওইরক্লি৷ সবকা সাথ, সবকা বিকাস, সবকা বিস্বাসকী মন্ত্র অসি ইন্দুনা য়োগি জি অমদি মহাক্কী তীম অসিনা উত্তর প্রদেশপু অনৌবা শকলোন অমা লৌননবা শেমখ্রে৷ মীপুম খুদিংমক্না হোৎনদুনা মসি মখাতানা চত্থহনগদবনি৷ সমাজতা দিবেলপমেন্তগী খুদোংচাবশিংদগী লাপ্না লৈখিবা মীওই পুম্নমক এজুকেসন অমদি সরকারগী থবকশিংদা খুদোংচাবা পীরি৷ ঙসিদি, অচৌবা ইনফ্রাস্ত্রকচর প্রোজেক্তশিং অমদি মরু ওইবা ৱারেপশিংগীদমক উত্তর প্রদেশ অসি শক্ন-শোন্নরি৷ নোংচুপ থংবা উত্তর প্রদেশ অসি মসিগী অচৌবা বেনিফিসরী অমনি৷
নোংচুপ থংবা উত্তর প্রদেশতা মোদর্ন হাইৱেজশিং, এক্সপ্রেসৱেজশিং, মেত্রো কন্নেক্তিবিতী, দিল্লী-মীরুত রিজনেল রেপিদ ত্রান্সিত সিস্তেম, জেৱর ইন্তরনেস্নেল এয়রপোর্ত, মল্তি মোদেল লোজিস্তিক্স হক অমদি গ্রেতর নোইদাদা ইন্তিগ্রেতেদ ইন্দস্ত্রিএল তাউনশিপ শেমগৎপগী থবক চত্থরি৷ লুপা কোতি লিশিং কয়াগী মমল ওইরিবা য়ু.পি.দা পাইখৎলিবা প্রোজেক্তশিং অসিনা লাক্কদৌরিবা চহিশিংদা ভারতকী প্রোগ্রেসকী অচৌবা বেসিস অমা ওইরগনি৷
ইয়াম্বা-ইনাউ অমদি ইচল-ইচেশিং,
লৈবাক অসিগী দিবেলপমেন্তদা থিন্থহল্লি হায়না উরমখিবা য়ু.পি অসিমক্না লৈবাক অসিগী অচৌবা কেম্পেন্দশিং চত্থবদা লমজিংলিবা অসিদা ঐ য়াম্না নুংঙাই৷ লেত্রিনশিং শাননবা, লাইরবশিংগী পক্কা হাউসশিং শাবিনবা, উজ্জৱলাগী মখাদা গ্যাসশিং পীববু ওইরবসু, মৈ শমহনবগী কেম্পেন্দবু ওইরবসু, পি.এম.কিসান সম্মন নিধিবু ওইরবসি, য়োগি জিগী য়ু.পি.না স্কিম অমদি মিসন খুদিংমক চৎনহন্দুনা লৈবাক অসিগী পান্দমশিং ফংনবা হোৎনবদা লমজিংখ্রে৷
মরুপশিং,
মফম অসিদা থোকখিবা স্কেম মখলশিং অমদি গভর্মেন্স অদুবুনা করপ্তা শিন্নখিবা অদু য়ু.পি.গী মীয়াম্না কাওবা ঙম্লোই৷ ঙসিদি, য়োগি জিগী সরকারনা য়ু.পি. চাওখৎননবা থমোই শেংনা থবক তৌরি৷ মফম অসিদা লৈরমখিবা সাসন অদু গুন্দাশিং অমদি মাফিয়ানা চলাইবগী মতম অমা লৈরম্মী, অদুবু হৌজিক্তি এক্সতোর্সনিস্তশিং অমদি মাফিয়া রাজ অদুবু চলাইরিবা মীওইশিং অদু কৈশুমশঙশিংদা থমখ্রে৷
ঐনা নোংচুপ থংবা উত্তর প্রদেশকী মীয়ামদা অখন্ননা নিংশিংবা পাম্লি৷ চহি মরি-মঙাগী মমাং ফাওবদা, মসিগী লমদম অসিগী ইমুংশিংনা মখোয় মশাগী ময়ুমশিংদা অকিবা অমগা লোইননা লৈনরম্মী৷ ইচে-ইচলশিং অমদি ইচানুপীশিংনা স্কুলশিং অমসুং কোলেজশিং চৎননবগীদমক মখোয়গী ময়ুমশিংদগী থোক্লকপা কিরমখি৷ মমা-মপা ওইরিবশিংনা মচানুপীশিং অদুনা ময়ুমদা তেক-কাইদনা হল্লক্ত্রিফাওবা ৱাখল তংদু লৈতানা লৈনরমদে৷ অসিগুম্বা এতমোস্ফেয়র অমদা, মীওই কয়া অমনা মখোয়গী মপা-মপুশিংনা থমবিরম্বা ময়ুমশিং অসি থাদোক্তুনা চৎনরমখি৷ ঙসিদি, য়ু.পি.দা লৈবা ক্রিমিনেল অমনা অরানবা থবক অমা তৌদ্রিঙৈ মাংওইননা চাম্মরক হন্না খল্লি!
য়োগিগী সরকারনা লাইরবগী খোল্লাউ তাই অমদি মখোয়বু ইকাই খুম্নৈ৷ কেম্পেন্দ পুম্নমক্তা ভেক্সিন লেম্না য়েনবা অসিনা য়োগি জিগী লুচিং মখাদা সাসন তৌরিবা য়ু.পি. ৱার্কিং স্তাইলগী মরু ওইবা খুদম অমনি৷ হৌজিক ফাওবদা, উত্তর প্রদেশনা ভেক্সিন দোজ কোতি ৮ হেন্না কাপখ্রে৷ য়ু.পি.না লৈবাক অসিদা নোংমদা ভেক্সিন খ্বাইদগী য়াম্না কাপ্পগী রেকোর্দ থম্লি৷ কোরোনাগী ক্রাইসিস অসিদা লাইরবদা মীৎয়েং চংবা অসিনা সরকার অসিগী খ্বাইদগী মরু ওইবা প্রাইয়োরিতী ওইরি৷ লাইরবশিংনা মবুক লাম্না লৈতনবগীদমক থা কয়া চুপ্না চানবা চেং-হৱাইশিং লেম্না য়েল্লি৷ চাবা ফংদবদগী লাইরবশিং অসি কন্নবগীদমক, মালেম অসিদা লৈরিবা চাওখৎলবা লৈবাকশিংনা তৌবা ঙমদবা অদু ভারচ অমদি উত্তর প্রদেশনা তৌরি৷
মরুপশিং,
খুঙ্গংগী শেল-থুমগী ফিভমদসু অহোংবা থুনা লাক্লি৷ চহি খুজিংশিংগী মমাংদা, অহোংবশিংগা লোইননা মতৌ করম্না খোঙ থাংগদগে হায়বগী মতাংদা চৌধুরী চরন সিংহ জি মশামক্না লৈবাক অসিদা উৎখ্রে৷ চৌধুরী সহিবনা উৎলম্বা লম্বী অসিদগী মতৌ করম্না লৈবাক অসিগী এগ্রীকল্তরেল লেবররশিং অমদি অপিকপা লৌমীশিংনা কান্নবা লৌখিবগে হায়বদু ঐখোয় পুম্নমক্না খঙই৷ মসিগী রিফোর্মশিং অসিগী মতেংদগী ঙসিগী শুরোল কয়া অমনা ইকাই খুম্নরবা পুন্সি অমদা হিংবা ঙম্লিবিনি৷
সরকার অসিনা লৈবাক অসিগী অপিকপা লৌমীশিংগা খুৎশম্নদুনা চৎমিন্নবা অসি য়াম্না মরু ওই৷ হায়রিবা অপিকপা লৌমীশিং অসিগী লম হেক্তর অনিদগী হেন্না তানা লৈনৈ অমদি লৈবাক অসিদা লৈরিবা অপিকপা লৌমীশিংগী মশিং অসি চাদা ৮০দগী হেল্লি৷ অতোপ্পা ৱাহৈশিংদা হায়রবদা, লৈবাক অসিগী লৌমী ১০না মপু ওইজবা লমশিংগী মনুংদা, লৌমী ৮দি অপিকরপা লমশিং লৈ৷ মরম অদুনা, অপিক লৌমীশিং অসি য়োকখৎননবগীদমক কেন্দ্র সরকারনা লেপ্প-লৈতনা হোৎনরি৷ এম.এস.পি. শরুক অমগা মখায়রক ওইরবসু, কিসান ক্রেদিৎ কার্দপু ওইরবসু, ইন্সুরেন্স স্কিমবু ওইরবসু, ৩,০০০ পেন্সনগী প্রোভিজনবু ওইরবসু; অসিগুম্বা ৱারেপশিং অসিনা অপিকপা লৌমীশিং অসি য়োকখৎলি৷
কোরোনাগী মতমদা, সরকার অসিনা লৈবাক অসিগী অপিকপা লৌমীশিংগী একাউন্দশিংদা লুপা কোতি লাখ অমা হেন্না হকথেংননা ত্রান্সফর তৌখ্রে অমদি য়ু.পি.গী লৌমীশিংনা লুপা কোতি ২৫,০০০ হেন্না ফংখ্রে৷ হৌখিবা চহি মরিদা য়ু.পি.দা এম.এস.পি.দা লৌশিন্নবদা অনৌবা রেকোর্দশিং থম্বা ঙমখিবা অসি ঐ য়াম্না নুংঙাই৷ সুগরকেন পেমেন্তগা মরী লৈনবা প্রোব্লেমশিং অদুসু লেপ্প-লৈতনা শেমদোক্লি৷ হৌখিবা চহি মরিদা, য়ু.পি.গী চু থাবা লৌমীশিংদা লুপা কোতি লাখ ১ লিশিং ৪০ হেন্না পীখ্রে৷ লাক্কদৌরিবা চহিশিংদা য়ু.পি.গী চুগী লৌমীশিং অসিগীদমক অনৌবা পোজিবিলিতীশিংগী খোঙশিং হাংলগনি৷ চুদগী ফংলিবা ইথানোল অসি বাইও-ফ্যুইল ওন্থোক্তুনা ফ্যুল অমা ওইনা শিজিন্নরি৷ মসিনা নোংচুপ য়ু.পি.গী চু থারিবা লৌমীশিংদা কান্নবা পীরগনি৷
মরুপশিং,
অলিগর য়াওনা নোংচুপ থংবা উত্তর প্রদেশ চাওখৎহন্নবগীদমক য়োগি জিগী সরকার অমদি কেন্দ্র সরকারনা য়াম্না কন্না হোৎনরি৷ ঐখোয়না অমতা ওইনা চিংশিনমিন্নদুনা,লমদম অসি হেন্না চাওখৎহন্নবা, মফম অসিদা ইচানুপাশিং অমদি ইচানুপীশিংগী তৌবা ঙম্বা হেনগৎহন্নবা অমদি এন্তি-দিবেলপমেন্ত ফোর্স পুম্নমক্তদগী উত্তর প্রদেশপু কনগদবনি৷ রাজা মহেন্দ্র প্রতাপ সিংহ জিগুম্বা নেস্নেল হেরোশিংগী থৌনা লৌদুনা ঐখোয় পুম্নমক্না ঐখোয়গী পান্দমশিং অসি মাই পাক্না ফংবা ঙম্বা ওইরসবু৷ ঐবু থৌজানবিনবা নখোয় মশিং য়াম্না লাকখি, নখোয় পুম্নমক উননবগী খুদোংচাবা অদু ঐনা ফংখি, মসিগীদমক নখোয়বু ঐনা থাগৎলি অমদি অফবতা ওইয়ু হায়না ঐনা নখোয় পুম্নমক্তা য়াইফ-মঙ্গোল পীরি৷
নখোয়গী খুৎ অনিমক থাংগৎতুনা ঐগা লোইননা নখোয়না ঙাংগদবনি৷ ঐনা রাজা মহেন্দ্র প্রতাপ সিংহ হায়গনি, নখোয়না নখোয়গী খুৎশিং থাংগৎতুনা – অমর ওইরসনু, অমর ওইরসনু হায়না হায়গনি৷
রাজা মহেন্দ্র প্রতাপ সিংহ
অমর ওইরসনু, অমর ওইরসনু৷
রাজা মহেন্দ্র প্রতাপ সিংহ
অমর ওইরসনু, অমর ওইরসনু৷
রাজা মহেন্দ্র প্রতাপ সিংহ
অমর ওইরসনু, অমর ওইরসনু৷
ভারত ইমানা য়াইফরে৷
ভারত ইমানা য়াইফরে৷
হন্ন হন্না থাগৎচরি৷


text:
রোদ ত্রান্সপোর্ত অমসুং হাইৱে মন্ত্রালয়
রোদ মন্ত্রালয়না ধাবাশিং অমসুং ত্রক শেম্নবা দুকানশিংগী পরীং য়াওবা দেশবোর্দ অমা মখোইগী ৱেবসাইত্তা হাংদোকখ্রে
Posted On:
20 APR 2020 4:49PM by PIB Imphal
রোদ ত্রান্সপোর্ত অমসুং হাইৱেগী মন্ত্রালয় (এম.ও.আর.তি.ঐচ.)না ধাবাশিং অমসুং তোঙান তোঙানবা লুপশিংনা, হায়বদি রাজ্যগী এন.ঐচ.এ.আই., ওইল মার্কেতিং কম্পেনীনচিংবশিং, লৈবাক শিনবা থুংনা লৈরিবা ত্রক শেম্ফমশিংগী মমিং য়াওবা দেশবোর্দকী লিঙ্ক অমা মখোইগী ৱেবসাইত্তা হাংদোকখ্রে। মমিংগী পরেং অসি https://morth.nic.in/dhabas-truck-repair-shops-opened-during-covid-19দা ফংবীগনি। হৌজিক্কী কিনীংঙাই ওইরবা কোবিদ-১৯গী লাইচৎ অসি লাকশিনবা ঙম্নবা হায়দুনা লাওথোকখিবা লোকদাউনগী মনুং অসিদা চংদবা য়াদবা পোৎলমশিংবু তোঙান তোঙানবা মফমশিংদা পুদুনা চৎলিবা ত্রক/কারগো পুদুনা ত্রক থৌরিবা মীওই অমসুং গারী শেংনবশিংবু তেংবাংনবা হায়দুনা দেশবোর্দ অসি শেম্বনি। রাজ্য/য়ু.তি.শিংদা লৈরিবা মরী লৈনবা মীওইশিং, ওইল মার্কেতিং কম্পেনীশিং (ও.এম.সি.শিং)গা চাং নাইনা ই-পাউ ফাওনরবা মতুংদা ই-পাউশিং অসি এম.ও.আর.তি.ঐচ.কী ৱেবসাইত্তা য়াওরিবা দেশবোর্দ লিঙ্ক অসিদা হাপকৎলি।
এন.ঐচ.এ.আই.গী সেন্ত্রেলাইজ ফোন নম্বর ১০৩৩ অসি চৎনবা য়াহন্দুনা গারী থৌবশিং/গারী চাম্বশিংনা নেস্নেল হাইৱেদা লৈবা ধাবাশিং অমসুং ত্রক শেম্ফমশিংগী মতাংদা হংলকপা মতমদা তাকপীদুনা মতেং পাংলি।
পনবা য়াবদি হায়রিবা ধাবাশিং অমসুং ত্রক শেমফমশিং, ত্রক থৌবশিং অমসুং চাম্থোক চামশিন তৌনবশিং অমসুং পোৎ চৈ পুথোক পুশিন তৌবদা য়াওবা অতৈ অতোপ্পা মীওইশিং অসিনা সোসিএল দিস্তেন্সিং, মাস্ক শিজিন্নবা অমসুং মশাবু লু নান্না লায়না তিলনা চংদনা লৈনবগী চেকশিন থৌরাং খুদিংমক লোইনা ইনগদবনি।
(Release ID: 1616591)
Visitor Counter : 36
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
ঐহাক ২০১৯গী সেপ্তেম্বর ৫–৬তা রুসিয়াগী ব্লাদিবোস্তোকদা চৎকনি।
রুসিয়াগী থাপ্লবা নোংপোক লমদমদা ঐহাক্কী খোংচৎ অসি, ভারতকী প্রধান মন্ত্রী অমগী অহানবা খোংচৎ অসিনাঐখোয়গী লৈবাক অনিগী অফবা মরীশিংগী পুন্সিল্লিবা অসি খায়দোক্নবা অমসুং মখা তানা চেৎশিলহন্নবা নাকল অনিমক্নাপাম্লিবা অদু খঙমিন্নগনি।
ঐহাক্কী খোংচৎ অসিগী পান্দমদি – রুসিয়াগী রাস্ত্রপতি শ্রী ব্লাদিমির পুতিনগী বার্তন্দা ৫শুবা ইস্তর্ন ইকোনোমিক ফেরমদাঅথোইবা মীথুংলেন ওইনা শরুক য়াবা অমদি মহাক্কা লোয়ননা ২০শুবা ইন্দিয়া–রুসিয়া চহীগী মীফম পাংথোকপনি।ফোরম অসিনা রুসিয়াগী থাপ্লবা নোংপোক লমদমদা ললোন ইতিক অমসুং শেল থাদবগী খুদোংচাবশিং শেমগৎপনিঅমসুং লমদম অসিদা ভারত অমসুং রুসিয়াগী মরক্তা নাকল অনিনা কান্নগদবা মওংদা তেংবাং পীনবনি।
ঐখোয়গী লৈবাক অনি অসিনা ঐখোয়গী অখন্নবা অমসুং স্ত্রাতেজিক পার্তনরশিপকী অচেৎপা ফাউন্দেসন্দা য়ুমফমওইবা খ্বাইদগী ফবা মরীশিং থম্লি। লৈবাক অনিমক্না দিফেন্স, সিভিল ন্যুক্লিয়ার ইনর্জী অমসুং সুন্দ্রংবু শান্তি লৈনাশিজিন্নবগী লমশিংদা তেংবাং পীনরি। ঐখোয়না অফবা অমসুং চাউরবা ত্রেদ অমসুং ইনভেস্তমেন্তকী মরীশিং লৈরি।
ঐহাক্না ঐহাক্কী মরূপ রাস্ত্রপতি পুতিনগা লোয়ননা ঐখোয়গী লৈবাক অনিগী পার্তনরশিপকী পরিং পুম্নমক্কা লোয়ননা নাকল অনিগীইন্তরেস্ততা রিজনেল অমসুং ইন্তর্নেস্নেল ইশুশিং খন্ন–নৈননবা মিৎয়েং থম্লি। ইস্তর্ন ইকোনোমিক ফোরমদা শরুক য়ারিবা মালেমগীঅতোপ্পা লুচিংবশিং অমসুং মসিদা শরুক য়ারিবা ভারতকী ইন্দস্ত্রী অমসুং বিজিনেসকী মীহুৎশিংগসু উন্ননবা ঐহাক্না মিৎয়েং থম্লি।
The 20th India-Russia Annual Summit would also be held during the visit to Vladivostok. I look forward to holding extensive talks with President Putin, aimed at strengthening the India-Russia Special and Privileged Strategic Partnership. @KremlinRussia_E— Narendra Modi (@narendramodi) September 3, 2019
In Russia, there would also be a visit to the Zvezda ship-building complex. It would present a great opportunity to learn about Russia’s exemplary capabilities in the ship-building sector as well as explore possibilities of cooperation in this area.— Narendra Modi (@narendramodi) September 3, 2019
As a part of efforts to boost cultural cooperation, a special stamp to commemorate Gandhi Ji’s 150th Jayanti would be released. An innovative App to popularise Yoga would also be inaugurated. I hope more Russian sisters and brothers make Yoga an integral part of their routine.— Narendra Modi (@narendramodi) September 3, 2019


text:
প্রধানমন্ত্রীগী লোইশঙ
পি. এম.না তোকিও ২০২০ পেরালিম্পিক গেম্সকী ভারতকী পেরা-এথেলেৎ কন্তিঞ্জেন্তগা উনখ্রে
ঙসিগী অনৌবা ভারতনা শান্নরোইশিংদা মেদলগীদমক শাফু পীদে অদুবু মখোয়গী অঙম্বা থাক্তা হোৎনরক্কনি হায়না আসা তৌই: পি. এম.
ঐখোয়গী খুঙ্গংশিং অমসুং তাম্না লৈবা মফমশিংদা হৈ-শিংলবা কয়া অমা লৈরি অমসুং পেরা-এথেলেৎকী কন্তিঞ্জেন্তশিং অসিনা অশেংবা খুদম্নি: পি. এম.
ঙসিদি লৈবাক অসিনা শান্নরোইশিং পুথোক্নবা হোৎনরি, মরুওইনা খুঙ্গংশিং মফমশিংদা পুক্নিং চংলি: পি. এম.
লোকেলগী ওইবা হৈ-শিংলবশিং থিদোক্নবা, খেলো ইন্দিয়া সেন্তর মশীং হৌজিক ওইরিবা ৩৬০দগী ১০০০দা হেনগৎলগনি: পি. এম.
মমাং মীরোলদা লৈরম্বা অকিবশিং লৌথোক্তুনা ঐখোয়না ভারতকী শান্ন-খোৎনবগী চৎনবী চাউখৎনবা ঐখোয়গী চৎনরিবা মওং অসি ফগৎহনবা তাই: পি. এম.
লৈবাক অসিনা শান্নরোইশিংবু থম্মোয় শেংনা মতেং পাংলি: পি. এম.
অদোম করম্বা রাজ্যগী মফমদা লৈবনো, অদোম্না করম্বা লোল ঙাংবনো, পুম্নমক অদুগী মথক্তা, ঙসিদি অদোম ভারতকী তীম্নি। ইথিল অসি ঐখোয়গী সমাজ পুম্বগী থাক খুদিংদা শন্দোক্কদবনি: পি. এম.
মমাংদা, দিব্যাং জন্দা খুদোংচাবা পীবা অসি নুঙাইনবা পীবা ওইনা লৌনরম্মী, ঙসিদি লৈবাক অসিনা তৌফম থোকপা ইথৌদাং অমনি খন্না তৌরি: পি. এম.
‘দ রাইতস ফোর পর্সন ৱিথ দিসএবিলিতী
Posted On:
17 AUG 2021 1:38PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি তোকিও ২০২০ পেরালিম্পিক গেম্সকী ভারতকী পেরা-এথেলেৎ কন্তিঞ্জেন্ত অমসুং পেরা-এথেলেৎশিংগী ইমুং-মনুং, মমা-মপা অমসুং কোচশিং ভিদিও কনফরেন্সকী খুত্থাংদা উনখ্রে। য়ুথ এফিয়র্স অমসুং স্পোর্ত; ইনফোর্মেসন অমসুং ব্রোদকাস্তিংগী কেন্দ্রগী মন্ত্রী শ্রী অনুরাগ সিংহ থাকুরনা থৌরম অসিদা শরুক য়াখি।
থৌরম অসিদা ৱা ঙাংলদুনা, প্রধান মন্ত্রীনা পেরা-এথেলেৎশিংবু মখোয়গী মশানা থাজবা অমসুং অখাং কনববু থাগৎপা ফোংদোকখি। মহাক্না মখোয়গী হোৎনবা কনববু পেরালিম্পিক গেম্সতা খ্বায়দগী চাউবা কন্তিঞ্জেন্ত অমা ওইনা মনা পীখি। মহাক্না হায় মহাক্না য়াম্না আসা তৌই মদুদি পেরা-এথেলেৎশিংবু উনরবা মতুংদা ভারতনা তোকিও ২০২০ পেরালিম্পিক গেম্সতা অনৌবা পুরারী অমা শেম্লগনি। প্রধান মন্ত্রীনা হায় মদুদি ঙসিগী অনৌবা ভারতনা শান্নরোইশিংদা মেদলগীদমক শাফু পীদে অদুবু মখোয়গী অঙম্বা থাক্তা হোৎনরক্কনি হায়না আসা তৌই। হৌখিবা ওলিম্পিক্সতা য়েংদুনা, প্রধান মন্ত্রীনা হায় মদুদি লৈবাক অসিনা মায় পাকপা অমসুং মায়থিবা থিদনা মখোয়গী হোৎনরিবা অসিদা থাজবী থম্লি।
প্রধান মন্ত্রীনা লম অসিদা হকচাংগী ওইবা শক্তিগা লোয়ননা ৱাখলগী ওইবা শক্তিগা লোয়ননা চৎমিন্নবা মরুওই হায়বা খন্নখি। মহাক্না পেরা-এথেলেৎশিংবু মখোয়না ওইরিবা ফিভম অদু নাথৈদুনা লাকপগীদমক থাগৎপা ফোংদোকখি। মিমাং থোক্তবা অমসুং অনৌবা মফম অমসুং অনৌবা মীওইশিং অমসুং মালেমগী ওইবা সেতিংশিং অসি ৱাখলদা থমদুনা কন্তিঞ্জেন্তগীদমক স্পোর্তস সাইকোলোজীদা ৱার্কশোপ অমসুং সেমিনারগী থোংদা সেসন অহুম পাংথোকখি।
প্রধান মন্ত্রীনা হায় মদুদি ঐখোয়গী খুঙ্গংশিং অমসুং তাম্না লৈবা মফমশিংদা হৈ-শিংলবা কয়া অমা লৈরি অমসুং পেরা-এথেলেৎকী কন্তিঞ্জেন্তশিং অসিনা অশেংবা খুদম্নি। মহাক্না হায় ঐখোয়না ঐখোয়গী নহারোলশিংগীদমক খনগদবনি অমসুং মখোয়দা শোইদনা রিসোর্স অমসুং খুদোংচাবা পুম্বা ফংহনগদবনি। প্রধান মন্ত্রীনা হায় মদুদি মেদল লৌবা ঙম্বা নহা ওইইরিবা কয়া অমা মফম অসিদা লৈরি। ঙসিদি লৈবাক অসিনা শান্নরোইশিং অসি পুথোক্নবা হোৎনরি, মরুওইনা খুঙ্গংশিং মফমশিংদা পুক্নিং চংলি হায়না প্রধান মন্ত্রীনা হায়খি। প্রধান মন্ত্রীনা হায় মদুদি হৈ-শিংবশিং অসি পুথোক্নবা খেলো ইন্দিয়া সেন্তর ৩৬০ লিংখৎখ্রে। অথুবা মতমদা সেন্তর অসি ১০০০দা হেনগৎলগনি। মচাকশিং, গ্রাউন্দশিং অমসুং অতৈ রিসোর্সশিং অমসুং ইনফ্রাস্ত্রকচরশিং অসি শান্নরোইশিংদা ফংহল্লগনি। লৈবাক অসিনা থম্মোয় শেংনা শান্নরোইশিংদা মতেং পাংলি। লৈবাক অসিনা ‘তার্গেত ওলিম্পিক পোদিয়ম স্কীম’গী মখাদা তঙাইফদনা চংগদবা অমসুং পান্দমশিং পীরি”, হায়না প্রধান মন্ত্রীনা হায়খি।
প্রধান মন্ত্রীনা হায়খি মদুদি মতোল য়ৌনবা, ঐখোয়না অকিবা লংথোকখিবা মথৌ তাই মদুদি কনাগুম্বা অঙাং অমনা থৱায় য়াওরকপা মতমদা অহলশিংনা অকিবা পীবি। হায়রিবা অসি মাংহনগদবনি। মমাং মীরোলদা লৈরম্বা অকিবশিং লৌথোক্তুনা ঐখোয়না ভারতকী শান্ন-খোৎনবগী চৎনবী চাউখৎনবা ঐখোয়গী চৎনরিবা মওং অসি ফগৎহনবা তাই। মহাক্না হায়খি মদুদি থায়নগী চৎনবী শান্ন-খোৎনবা অসি মালেমগী ওইনা পুক্নিং থৌগৎতুনা অনৌবা মশক অমা খঙলক্লি। মহাক্না মনিপুরগী ইম্ফালদা স্পোর্তস য়ুনিভর্সিতী লিংখৎখিবা, অনৌবা নেস্নেল এজুকেসন পোলিসীদা স্পোর্তকী মফম কল্লিবা অমসুং খেলো ইন্দিয়া মুভমেন্তনা মায়কৈ অসিদা মরুওইবা খোঙথাংনি।
প্রধান মন্ত্রীনা শান্নরোইশিংদা হায় মদুদি মখোয়না এক ভারত শ্রেস্থা ভারতকী ইথিল অসি মখোয়না লৌরিবা শান্ন-খোৎনবা অসিনা মপাঙ্গল কনখৎহল্লি। অদোম করম্বা রাজ্যগী মফমদা লৈবনো, অদোম্না করম্বা লোল ঙাংবনো, পুম্নমক অদুগী মথক্তা, ঙসিদি অদোম ভারতকী তীম্নি। ইথিল অসি ঐখোয়গী সমাজ পুম্বগী থাক খুদিংদা শন্দোক্কদবনি,” হায়না প্রধান মন্ত্রীনা মরুওইবা পীখি।
মমাংদা, দিব্যাং জন্দা খুদোংচাবা পীবা অসি নুঙাইনবা পীবা ওইনা লৌনরম্মী, ঙসিদি লৈবাক অসিনা তৌফম থোকপা ইথৌদাং অমনি খন্না তৌরি। মরম অদুনা, পার্লিয়ামেন্তনা আইন অমা ‘দ রাইতস ফোর পর্সন ৱিথ দিসএবিলিতী এক্ত’গুম্বা দিব্যাং জন্দা খুদোংচাবা পীরি। মহাক্না হায় ‘সুগম্যা ভারত কেম্পেইন’গুম্বা খোঙথাংশিং অসিনা অনৌবা ৱাখলগী চাওরবা খুদম অমনি। ঙসিদি সরকারগী বিল্দিং, রেলৱে স্তেসনশিং, ত্রেন কোচশিং, দোমেস্তিক এয়রপোর্ত অমসুং অতোপ্পা ইনফ্রাস্ত্রকচরশিং অসি দিব্যাংগা চুননবা শেমগৎলি। ইন্দিয়ন সাইন লেঙ্গোইজকী স্তেন্দার্দ দিক্সনরী, এন.সি.ই.আর.তি.গী সাইন লেঙ্গোইজ ত্রান্সলেসন্না হোৎনরিবা অসিনা পুন্সি কয়া অমা হোংহল্লি লৈবাক অসিগী হৈ-শিংলবা কয়া অমা থাজবা পীরি, হায়দুনা প্রধান মন্ত্রীনা লোইশিনখি।
মশান্না ৯দগী পেরা-এথলেৎ ৫৪না লৈবাক অসিগী মহুৎ শিন্দুনা তোকিওদা খোঙশানগনি। হায়রিবা অসি ভারতকী ওইনা পেরালিম্পিক গেম্সতা খ্বায়দগী চাওবা কন্তিঞ্জেন্তনি।
*******
(Release ID: 1746740)
Visitor Counter : 79
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধান মন্ত্রী শ্রী নরেন্দ্র মোদীনা ঙসি নই দিল্লীদা কেন্দ্র সরকারগী কম্মর্স মন্ত্রালয়গী অনৌবা ওফিস কমপ্লেক্স অমা ওইগদৌরিবা বানিজ্য ভবন শানবা উরেপ-উয়ুং তমখ্রে।
বিলদিং অসি লেপ্নরিবা মতমগী মনুংদা নীংথিজনা শাবা লোইগনি হায়না প্রধান মন্ত্রীনা থাজবা ফোংদোকখি। মসিনা ন্যু ইন্দিয়াগী স্পিরিৎ অদু থম্লগনি অমদি লীরবা প্রেক্তিসশিংদগী লাপথোক্লগনি, মদুগী মখাদা মরুওইবা বিলদিং প্রোজেক্তশিং পায়খৎলি হায়না মহাক্না অকনবা ৱাফম থমখি। মসিগা মরি লৈননা মহাক্না দা. অম্বেদকর ইন্তর্নেস্নেল সেন্তর, দা. অম্বেদকর নেস্নেল মেমোরিয়েল, প্রভাসী ভার্তীয় কেন্দ্র অমসুং সেন্ত্রেল ইনফোর্মেশন কম্মিসনগী অনৌবা ওফিস বিলদিংগী খুদম পীখি।
অনৌবা বিলদিং বানিজ্য ভবন্না ভারতকী কম্মর্স সেক্তরদা তুংদা লায়থোকহল্লগনি হায়না মহাক্না আশা তৌখি। লৈবাক অসিগী দেমোগ্রাফিক দিভাইদেন্তকী মতাংদা ঙাংলদুনা প্রাধান মন্ত্রীনা হায়খি মদুদি ঐখোয়গী নহাশিংগী অৱাৎ অপাশিং মেনখৎপা অসি ঐখোয় পুম্নমক্কী অপুনবা থৌদাংনি।
দিজিতেল তেক্নোলোজী এদোপ্ত তৌবগী মতাংদা ঙাংলদুনা প্রধান মন্ত্রীনা নৌহৌনা নীংশিংখি মদুদি অনৌবা বিলদিং শারিবা মফম অসি মমাংদা সপ্লাইজ এন্দ দিস্পোজেলগী দাইরেক্তর জেনরেলনা কন্দুনা থমলম্মি। হৌজিক্তি মসি গবর্নমেন্ত ই- মার্কেৎপ্লেসনা মহুৎ শিলহৌরে, মদুনা অতেনবা মতমগী মনুংদা লুপা কোতি ৮৭০০ ত্রাঞ্জেক্সন তৌখ্রে হায়না মহাক্না মখা তাখি। গবর্নমেন্ত ই-মার্কেৎপ্লেস অসি মখা তানা হেন্না পাকথোক-চাউথোকহন্নবা অমদি লৈবাক অসিগী এম এস এম ই সেক্তরদা কান্নবা ফংনবগীদমক ফিভম ফগৎহন্নবা মহাক্না কম্মর্স দিপার্তমেন্তদা তকশিনখি। জি এস তিগী কান্নরিবশিং অদুগী মতাংদসু মহাক্না ৱা ঙাংখি।
মতৌ করম্না গ্লোবেল ইকোনোমীদা ভারতনা হৌজিক মরুওইবা থৌদাং লৌরিবগে হায়বা শন্দোক্না তাক্নবা প্রধান মন্ত্রীনা তোঙান তোঙানবা মেক্রো-ইকোনোমিক পেরামিতরশিং অমসুং অতোপ্পা ইন্দিকেতরশিং পনখি। হৌজিক্তি মালেমগী মকোক থোংবা ফিন-তেক লৈবাক মঙাগী মনুংদা ভারত য়াওরে হায়না মহাক্না ফোংদোকখি। অমগা অমগা শম্নরিবা মালেম অমদা “ইজ ওফ ত্রেদিং” অমসুং “ইজ ওফ দুইং ব্যুজিনেস” অসিনচীংবা হিরমশিং অসি “ইজ ওফ লিভিং”গা মরি লৈনৈ হায়না মহাক্না হায়খি।
প্রধান মন্ত্রীনা এক্সপোর্ত হেঙ্গৎহনবগী মথৌ তাবা অদুদা অকনবা ৱাফম থমখি অমদি মসি পাংথোকপদা রাজ্যশিংনা এক্তিব ওইবা মপাংশিং শেমগদবনি হায়না মহাক্না ফোংদোকখি। কম্মর্স দিপার্তমেন্তনা ভারতকী অপুনবা গ্লোবেল এক্সপোর্তশিংদা হৌজিক লৈরিবা চাদা ১.৬ অসি চাদা ৩.৪ ওইহন্নবা রিজোলব তৌগদবনি হায়না মহাক্না ফোংদোকখি। মদুগা মান্ননা ইমপোর্তশিং হন্থহন্নবা দোমেস্তিক মেন্যুফেকচরিং আউৎপুৎ হেঙ্গৎহন্নবা হোৎনগদবনি হায়না মহাক্না হায়খি। মসিগা মরি লৈননা মহাক্না ইলেক্ত্রোনিক্স মেন্যুফেকচরিংগী খুদম পীখি। কেন্দ্র সরকারনা দোমেস্তিক মেন্যুফেকচরিংদা ইনোৎ হাপ্নবা খোংথাং কয়া অমা পায়খৎলে হায়না মহাক্না ফোংদোকখি।
Click here to read PM's speech


text:
লখিপুরওনলাইন দিজিতেল দেস্কঃ নহারোল খোরিরোল সিল্লুপ আসামনা সিন্দুনা সেপ্তে…
Lakhipuronline Digital Desk : Assam da leiriba Manipuri khunaina thengnari…
লখিপুরওনলাইন দিজিতেল দেস্কঃ নুমিৎনিনিগী বরাক তম্পাক্কী খোঙচৎতা আসামগী চীফ…
লখিপুরওনলাইন ডিজিতেল দেস্কঃ শিলচরগী পোত্থারবা জজ্ বিষ্ণু দেবনাথ না ময়ায় …
লখিপুরওনলাইন ডিজিতেল দেস্কঃ মহৈরোয় নুপীমচা অমা খোঙ্গ্রাউ অতেনবা শেৎতুনা লা…
লখিপুরওনলাইন দিজিতেল দেস্কঃ নুমিৎ হুম্নিগী বরাক তম্পাক্কী খোঙচৎতা আসাম ব…
লখিপুরওনলাইন দিজিতেল দেস্কঃ মৈতৈ খ্রিস্তিয়ান তেংবাং লূপকী চহী মপুং ফারকপ…
লখিপুরওনলাইন দিজিতেল দেস্কঃ কাছার কোলেজ, শিলচরগী এসোসিয়েত প্রোফেসার অমসু…
লখিপুরওনলাইন দিজিতেল দেস্কঃ মনিপুরী পিপলস্ ফ্রোন্ত এমপিএফ হাইলাকান্দি দি…
লখিপুরওনলাইন দিজিতেল দেস্কঃ কোঞ্জেংলৈকায়দা লৈবা মনিপুরী গেস্ট হাউসতা সেপ…
লখিপুরওনলাইন দিজিতেল দেস্কঃ আসাম লৈঙাকনা ঙরাং য়ুমশাকৈশা নুমিত্তা কোবিদ ১৯…
লখিপুরওনলাইন দিজিতেল দেস্কঃ লৈবাক অসিগী ওলিম্পিয়ান মেজর ধ্যানচান্দ বু ইকা…
Lakhipuronline Digital Desk: Assam Manipuri Sahitya Parishad Central Comm…
লখিপুরওনলাইন দিজিতেল দেস্কঃ পেন অমসুং আধার কার্দ লিঙ্ক তৌবগী অরোইবা মতম সে…
লখিপুরওনলাইন দিজিতেল দেস্কঃ আগস্তকী তাং ৩১ খৃকুমজা ২০১৯ দা আসামদা এনআরসিগ…
লখিপুরওনলাইন দিজিতেল দেস্কঃ লাক্লিবা ওক্টোবর থাদগী হৌরগা কেন্দ্র সরকারনা এ…
Lakhipuronline digitaldesk: 30 suba Manipuri Lon gi numit Thouram Cachar L…
লখিপুরওনলাইন দিজিতেল দেস্কঃ আসাম মনিপুরী মুসলিম য়ুথ্ ফ্রন্ট না শিল্লাংদুনা…
লখিপুরওনলাইন দিজিতেল দেস্কঃ আগস্তকী তাং ২০ ইরাই নুমিত্তা মনিপুরী লোননা ভা…
লখিপুরওনলাইন দিজিতেল দেস্কঃ আসাম মনিপুরী সাহিত্য পরিষদনা ৩০ শুবা মনিপুরী …


text:
ঙাকশেল মন্ত্রালয়
অত্মানির্ভার ভারতকী খোঙথাংবু এম.ও.দি.না চাউনা মতেং পাংখ্রে
দিফেন্সকী প্রদক্সন ইন্দিজিনাইজেসন তৌবা হেনগৎনবা পীরিবা মতমদগী হেনবদা পোৎলম ১০১ মপালদগী পুশিল্লকপদা অথিংবা থমখ্রে
Posted On:
09 AUG 2020 4:59PM by PIB Imphal
প্রধান মন্ত্রী শ্রী নেন্দ্র মোদীনা লৈবাক মীয়ামদা মে ১২, ২০২০দা পীখিবা ৱারোলদা ভারতনা য়ুম্বী মঙাদা মদুদি ইকোনোমী, ইনফ্রাস্ত্রকচর, সিস্তেম, দেমোগ্রাফী অমসুং দিমান্দদা য়ুম্ফম ওইরগা মরোমদোম লেপনবা হায়খি অমসুং ভারতনা মরোমদোম চেপনবা ‘অত্মানির্ভার ভারত’ কৌবা অখন্নবা ইকোনোমিক পেকেজ অমা লাউথোকখি। ৱাফম অসিগী মতুং ইন্না মিলিতরী এফিয়র্স বিভাগ (দি.এম.এ.), ঙাকশেল মন্ত্রালয়না (এম.ও.দি.) পোৎলম ১০১গী লিস্ত অমা শেমখ্রে, মসিদা হাপলিবা এনেকচর অসিগী মতুং ইন্না মখোয়না পোৎ পুশিল্লকপগী পীরিবা মতমদগী হেল্লগা পুশিল্লকপদা অথিংবা থম্লগনি।
মসি ঙাকশেলগী ওইনা মরোমদোম লেপচনবগী অচৌবা খোঙথাং অমনি। মসিনা ভারতকী দিফেন্স ইন্দস্ত্রীনা তানফম অসিদা নেগেতিব লিস্ততা য়াওবা পোৎলমশিং মখোয়গী মশাগী দিজাইন অমসুং পুথোকপা ঙম্বশিং শীজিন্নদুনা নত্রগা দিফেন্স রিসর্চ এন্দ দিবেলপমেন্ত ওর্গনাইজেসন (দি.আর.দি.ও.)না দেজাইন অমদি দিবেলপ তৌবা তেক্নোলোজীশিং শীজিন্নদুনা তুংদা লাক্কদৌরিবা চহিশিং অসিদা আর্ম ফোর্সশিংগী মথৌ তাবশিং ফংহনবা ঙম্নবা পুথোক্নবা হোৎনবদা অচৌবা খুদোংচাবা অমসু পীরি।
আর্মী, এয়র ফোর্স, নেভী, দি.আর.দি.ও., দেফেন্স সেক্তর অন্দর্তেকিংশিং (দি.পি.এস.য়ু.শিং), ওর্দিনান্স ফেক্তরী বোর্দ (ও.এফ.বি.) অমসুং লনাই ইন্দস্ত্রী য়াওবা স্তেকহোল্দর পুম্নমক্কা লোয়ননা ভারত মনুংদা তোঙান তোঙানবা এম্ম্যুনিসন/খুলাইশিং/প্লেৎফোর্মশিং/ইক্বিপমেন্ত ভারতকী ইন্দস্ত্রীনা হৌজিক অমসুং তুংদা শাবা ঙমগদ্রা হায়না থেংখাং কয়া খন্নরবা মতুংদা লিস্ত অসি এম.ও.দি.না শেমখিবনি।
এপ্রিল ২০১৫ অমসুং ওগস্ত ২০২০গী মনুংদা ত্রাই-সর্ভিসেসনা অসিগুম্বা পোৎলমশিংগী স্কিম ২৬০ রোমগী লুপা কোতি লাখ ৩.৫রোম ওইগদবা কন্ত্রেক তৌখি। পোৎলম ১০১ পুশিল্লকপদা নৌনা অথিংবা থমখিবগা লোয়ননা, লাক্কদৌরিবা চহি মঙাদগী তরেৎ ফাওবদা লৈবাক অসিগী ইন্দস্ত্রীদা লুপা কোতি লাখ মরিগী কন্ত্রেক্তশিং পীরবা য়াই হায়না পান্নরি। হায়রিবা মতম অসিদা, পোৎলমশিংগী মনুংদা লুপা কোতি ১,৩০,০০০রোমগী পোৎলম অনি আর্মীগী অমা অমসুং এয়র ফোর্সকী অমা ওইরবা য়াই পান্নরি অমরোমদা লুপা কোতি ১,৪০,০০০রোমগী পোৎলমশিংনা নেভীগী ওইরবা য়াই।
অথিংবা থমখ্রবা পোৎলম ১০১দা ইচম চম্বা পার্তশিং খক নত্তনা আর্তিলেরী গনশিং, এসোল্ত রাইফলশিং, কোর্বেত্তশিং, সোনর সিস্তেমশিং, ত্রান্সপোর্ত এয়রক্রাফশিং, লাইৎ কোম্বেৎ হেলিকোপ্তরশিং (এল.সি.ঐচ.শিং), রাদরশিং য়াওনা হাই তেক্নোলোজী ৱিপন সিস্তেম খরা অমসুং ঐখোয়গী দিফেন্স সর্ভিসশিংগী মথৌ তাবশিং ফংহন্নবা অতোপ্পা পোৎলম কয়া য়াওরি। লোয়ননা পুশিল্লকপা থিংবগী তাং দেসেম্বর ২০২১ ওইদুনা লিস্ত অসিদা চকা পানবা অর্মোর্দ ফাইতিং ভেহিকলশিংসু (এ.এফ.ভি.) য়াওরি, মসিদা আর্মীনা লুপা কোতি ৫,০০০গী মথক ওইগদবা কন্ত্রেক্ত ২০০ ওইরবা য়ানা লৈ। মসিগা মান্নবা মওংদা, নেভীনা পুশিল্লকপা থিংবগী তাং দেসেম্বর ২০২১ ওইদুনা সবমেরিনশিংগী দিমান্দ তৌগদৌরি, মসিদা লুপা কোতি ৪২,০০০ ওইগদবা কন্ত্রেক্ত তরুক ওইরবা য়াই। এয়র ফোর্সকী ওইনা অথিংবা থম্বগী তাং দেসেম্বর ২০২০ ওইবগা লোয়ননা লাইৎ কোম্বেৎ এয়রক্রাফ এল.সি.এ. এম.কে. ১এ হাপনবা ৱারেপ লৌখ্রে। মসিগী মনুংদা লুপা কোতি ৮৫,০০০গী মথক ওইগদবা ১২৩ লৈরবা য়াই। অসুম্না, পোৎলম ১০১গী লিস্ত অসিদা য়াম্না অরুবা প্লেৎফোর্মশিং য়াওরি, খুদম অহুমগী অকুপ্পা ৱারোলশিং মথক্তা থমখ্রে।
মপালদগী পোৎ পুশিল্লকপদা অথিংবা থম্বা অসি লেপ্তনা ২০২০দগী ২০২৪গী মনুংদা ইমপ্লিমেন্ত তৌনবা থৌরাং তৌরি। লিস্ত অসি শেম্বগী নুংগী ওইবা পান্দমদি ভারতকী দেফেন্স ইন্দস্ত্রীনা আর্ম ফোর্সশিংনা মথৌ তারিবা অদু খঙহন্নবনি, অসুম তৌদুনা মখোয়না ইন্দিজেনাইজেসনগী পান্দম ফংবা হেন্না ঙমহনগনি। এম.ও.দি.না দেফেন্স প্রদক্সনগী মতেংনা ‘ইজ ওফ দুইং বিজিনেস’ থৌগৎনবা অমসুং খুদোংচাবা পীনবা চাউখৎ থৌরাং কয়া লৌখৎলি। নেগেতিব ইমপোর্ত লিস্তকী মতুং ইন্না ইক্বিপমেন্তশিং অসিগী পুথোকপগী মতম ফংহন্নবা মথৌ তাবা খোঙথাং পুম্নমক লৌখৎকদবনি, মসিদা দিফেন্স সর্ভিসশিংনা ইন্দস্ত্রীবু লমজিংদুনা পুন্না হোৎনবা য়াওগনি।
অসিগুম্বা ইক্বিপমেন্ত অসি মপানদগী পুশিল্লকপদা অথিংবা থম্নবা স্তেকহোল্দর পুম্নমক্কা লোয়ননা খন্নদুনা দি.এম.এ.না লেপ্তনা খঙদোক্কনি।
মসিগী মতাংদা দিফেন্স এক্বিজিসন প্রোসিদ্যুর (দি.এ.পি.)দনা খঙজিন্দুনা তুংদা নেগেতিব লিস্ততা য়াওবা পোৎ পুশিল্লক্তনবা হোৎনগনি।
অতোপ্পা মরী লৈনবা খোঙথাং অমদি, এম.ও.দি.না ২০২০-২১গী কেপিতেল প্রোক্যুর্মেন্ত বজেৎতা দোমেস্তিক অমসুং ফোরেন কেপিতেল প্রোক্যুর্মেন্তগী লম্বীশিং খায়দোক্কনি। চৎলিবা শেনবা চহি অসিদা লুপা কোতি ৫২,০০০গী দোমেস্তিক কেপিতেল প্রোক্যুর্মেন্তগী তোঙানবা বজেৎ হেদ অমা শেমখ্রে।
দিফেন্স খুশু খুলাইশিং/প্লেৎফোর্মশিংগী পুশিল্লকপদা অথিংবা থমখ্রবা লিস্ত
*****
(Release ID: 1644635)
Visitor Counter : 45


text:
সিবিল এবিয়েসন মন্ত্রালয়
সিবিল এভিএসন মন্ত্রালয়না লিবরেলাইজ তৌরবা দ্রোন রুল্স, ২০২১ খঙহনখ্রে
Posted On:
26 AUG 2021 12:01PM by PIB Imphal
২০২১গী মার্চতা সিবিল এভিএসন মন্ত্রালয় (এম.ও.সি.এ.)না য়ু.এ.এস. রুল্স, ২০২১ ফোঙখি। হায়রিবা অসিদা পেপরৱর্ক য়াম্না চংবা, দ্রোন ফ্লাইৎ খুদিংমক্কী অয়াবশিং লৌবা মথৌ তাবা অমসুং “ফ্রি তু ফ্লাই” গ্রীন জোনশিং য়াম্না য়ামদবা অসিনা মরম ওইরগা মসি রেস্ত্রিক্তিব ওই হায়না একাদেমিয়া, স্তার্তঅপশিং, এন্দ-য়ুজরশিং অমসুং অতৈ স্তেকহোল্দরশিংনা লৌখি। ফিদবেক অসিদা য়ুম্ফম ওইরগা সরকারনা য়ু.এ.এস. রুল্স, ২০২১ রিপীল তৌনবা অমসুং হায়রিবা অসি লিবরেলাইজ তৌরবা দ্রোন রুল্স, ২০২১না মহুৎ শিন্নবা ৱারেপ লৌখি।
অনমেন এয়রক্রাফ সিস্তেম্স (য়ু.এ.এস.), দ্রোন হায়না ঙনবা অসিনা এগ্রিকলচর, মাইনিং, ইনফ্রাস্ত্রকচর, সর্ভিলেন্স, ইমর্জেন্সী রেস্পোন্স, ত্রান্সপোর্তেসন, জিও-স্পাসিএল মেপ্পিং, দিফেন্স অমসুং লো এনফোর্সমেন্ত অসিনচিংবা - শেন্মীৎলোনগী সেক্তর পুম্নমক্তা চাওনা কানবশিং পীরি। দ্রোনশিং অসি মরু ওইনা ভারতকী মনুং হঞ্জিনবা মফমশিংদা মখোয়না য়ৌশিনবা ঙম্বা, ভর্সেতিলিতী অমসুং শীজিন্নবদা লায়বা অসিনা মরম ওইরগা মসিনা শীংথানীংঙাই ওইনা থবক পীবা অমসুং শেন্মীৎলোন ফগৎহনবা ঙমগনি। ইন্নোভেসন, ইনফোর্মেসন তেক্নোলোকী, ফ্রুগেল ইঞ্জিনীয়রিংদা মাগী লৈরিবা মপাঙ্গলশিং অমসুং অচৌবা দোমেস্তিক দিমান্দ লৈরিবা অসি য়েংগা ভারত অসি ২০৩০ ফাওবদা গ্লোবেল দ্রোন হব ওইবা য়াবগী মতিক-ময়াই চেল্লি।
দ্রোন্স রুল্স ২০২১গী মরু ওইবা ফীচর ৩০
১. থাজবা, সেল্ফ-সর্তিফিকেসন অমসুং নন-ইন্ত্রুসিব মোনিতরিংদা য়ুম্ফম ওইরগা শেমখি।
২. সেফতী অমসুং সেক্যুরিতীগী হীরমশিংদা অকাইবা পীদনা সুপর-নোর্মেল গ্রোথকী চহিচা অমা পুরক্নবা দিজাইন তৌখি।
৩. এপ্রুবেল কয়া মুত্থৎখ্রে: য়ুনিক ওথোরাইজেসন নম্বর, য়ুনিক প্রোতোতাইপ আওদেন্তিফিকেসন নম্বর, মেন্যুফেকচরিং অমসুং এয়রৱর্দিনেসকী সর্তিফিকেৎ, কনোর্মেন্সকী সর্তিফিকেৎ, মেন্তেনেন্সকী সর্তিফিকেৎ, ইম্পোর্ত ক্লিয়রেন্স, হান্ননা লৈরিবা দ্রোনশিং অয়াবা পীবা, ওপরেতরগী অয়াবা, আর এন্দ দি গী ওথোরাইজেসন, স্তুদেন্ত রিমোৎ পাইলোত লাইসেন্স রিমোৎ পাইলোত ইনস্ত্রকতর ওথোরাইজেসন, দ্রোন পোর্ত ওথোরাইজেসন অসিনচিংবা.
৪. ফোর্মশিংগী মশিং ২৫দগী ৩দা হন্থহনখ্রে।
৫. ফীগী মখলশিং ৭২দগী ৪দা হন্থহনখ্রে।
৬. ফীগী ক্বান্তম অসি নোমিনেল লেবেলশিংদা হন্থহনখ্রে অমসুং দ্রোনগী সাইজ অদুদা দিলিঙ্ক তৌখ্রে। খুদম ওইনা, রিমোৎ পাইলোত লাইসেন্স অমগী ফী অসি লুপা ৩০০০ (অচৌবা দ্রোনগী) ওইরম্বদগী দ্রোনশিংগী কাংলুপ খুদিংমক্কী ওইনা লুপা ১০০দা হন্থহনখ্রে অমসুং মসি চহি ১০ চৎনগনি।
৭. য়ুজর-ফ্রেন্দলী সিঙ্গল-ৱিন্দো সিস্তেম অমা ওইনা দিজিতেল স্কাই প্লেৎফোর্ম দিবেলপ তৌরগনি। মসি মিনিমেল হ্যুমেন ইন্তর্ফেস ওইগনি অমসুং অয়াম্বা পর্মিসনশিং অসি সেল্ফ-জেনরেতেদ ওইগনি।
৮. রুলশিং অসি ফোঙখিবগী নুমিৎ ৩০গী মনুংদা দিজিতে স্কাই প্লেৎফোর্মদা গ্রীন, য়েলো অমসুং রেদ জোনশিংগা লোইননা ইন্তরেক্তিব এয়রস্পেস মেপ দিস্প্লে তৌগনি।
৯. গ্রীন জোনশিংদা দ্রোনশিং ওপরেৎ তৌবদা অয়াবা লৌবা মথৌ তাদ্রে। গ্রীন জোন হায়বগী আর্থদি এয়রস্পেস মেপতা রেদ জোন নত্ত্রগা য়েলো জোনদা চনদবা ফুৎ ৪০০ নত্ত্রগা মিতর ১২০গী য়ুংনা ওনবা অৱাংবা ফাওবগী এয়রস্পেস; অমসুং ওপরেস্নেল এয়রপোর্ত অমগী১০. য়েল্লো জোন অসি এয়রপোর্তকী অকোইবদগী কে.এম. ৪৫তগী কে.এম. ১২দা হন্থখ্রে।
১১. মাওক্রো দ্রোনশিং (নন-কম্মরসিএলগী শিজিন্ননবা) অমসুং নেনো দ্রোনশিংগী রিমোৎ পাইলোৎ লাইসেন্সকী মথৌ তাদ্রে।
১২. রেজিস্ত্রেসন নত্ত্রগা লাইসেন্স পীদ্রিঙৈ মমাংদা সিক্যুরিতী ক্লিয়রেন্সকী মথৌ তাদে।
১৩. গ্রিন জোনশিংদা লৈবা মশাগী নত্ত্রগা রেন্ততা লৌরিবা মফমশিংদা আর অমসুং দি এন্তিতীশিংনা দ্রোনশিং শিজিন্নবদা তাইপ সর্তিফিকেৎ, য়ুনিগ আইদেন্তিফিকেসন নম্বর অমসুং রিমোৎ পাইলোৎ লাসেন্সকী মধৌ তাদে।
১৪. ভারতকী দ্রোন কম্পনীশিং মীরৈবাক্কী মচানা মপু ওইবদা অথিংবা লৈত্রে।
১৫. দ্রোনশিং ইম্পোর্ত তৌবা অসি দি.জি.এফ.তি. রিগুলেৎ তৌরগনি।
১৬. দি.জি.সি.এ.দগী ইম্পোর্ত ক্লিয়রেসন্স মথৌ তাদ্রে।
১৭. দ্রোন রুল্স, ২০২১গী মখাদা দ্রোনশিংগী কভরেজ অসি কে.জি. ৩০০দগী কে.জি. ৫০০দা হেনগৎখ্রে। মসিদা দ্রোন তেক্সিসু য়াওরে।
১৮. দি.জি.সি.এ.না দ্রোন ত্রেনিংগী মথৌ তাবশিং, ওভর্সি স্কুলশিং প্রিস্ক্রাইব তৌরগনি অমসুং পাইলোৎ লাইসেন্স ওনলাইন্দা পীরগনি।
১৯. পাইলোৎনা দিজিতেল স্কাই প্লেৎফোর্মগী খুত্থাংদা ওথোরাইজ তৌরবা দ্রোন স্কুলদগী রিমোৎ পাইলোৎ সর্তিফিকেৎ ফংলবা মতুং নুমিৎ ১৫গী মনুংদা দি.জি.সি.এ.না রিমোৎ পাইলোৎ লাইসেন্স পীগনি।
২০. তাইপ সর্তিফিকেৎ পীনবা দ্রোনশিং তেস্ত তৌবা অসি ক্বালিতী কাউন্সিল ওফ ইন্দিয়া নত্ত্রগা ওথোরাইজ তৌরবা তেস্তিং এন্তিতিশিংনা পাংথোক্লগনি।
২১. দ্রোন অমা ইন্দিয়াদা মথৌ তৌবা মতমদা খক্তা তাইপ সর্তিফিকেৎ মথৌ তাগনি। এক্সপোর্তকীদমক দ্রোনশিং ইম্পোর্ত তৌবা অমসুং শাবদা তাইপ সর্তিফিকেৎ অমসুং য়ুনিগ আইদেন্তিফিকেসন নম্বর মথৌ তাদে।
২২. নেনো অমসুং মোদেল দ্রোনশিংগী (রিসর্স নত্ত্রগা রিক্রিএসন পর্পজশিংগীদমক শাবা) তাইপ সর্তিফিকেৎ মথৌ তাদে।
২৩. মেন্যুফেকচরর অমসুং ইম্পোর্তরশিংনা সেল্ফ সর্তিফিকেসন রুতকী খুত্থাংদা দিজিতেল স্কাই প্লে৭ফোর্মদা মখোয়গী দ্রোনশিংগী য়ুনিগ আইদেন্তিফিকেসন নম্বর জেনেরেৎ তৌবা য়াগনি।
২৪. দিজিতেল স্কাই ফ্লেৎফোর্মগী খুত্থাংদা ত্রান্সফর অমসুং দিরেজিস্ত্রেসনগী অরাইবা প্রোসেস পীরি।
২৫. নবেম্বর ৩০ ফাওবা অমসুং মসিগী মমাংদা ভারত্তা লৈরিবা দ্রোনশিং অসিগী পীরিবা দিজিতেল স্কাই প্লেৎফোর্মগী খুত্থাংদা য়ুনিগ আইদেন্তিফিকেসন নম্বর অমা পীরগনি, মখোয়গী জি.এস.তি.-পেদ ইনভোইস অমা ওইরিবা দি.এ.এন. অমা পীরগনি অমসুং দি.জি.সি.এ.না অয়াবা পীরিবা দ্রোনশিংগী লিস্ততা য়াওহল্লগনি।
২৬. য়ুজরশিংনা মশা মথন্তা মোনিতর তৌজনবা স্তেন্দর্দ ওপরেতিং প্রোসিদ্যুরশিং (এস.ও.পি.) অমসুং ত্রেনিং প্রোসিদ্যুর মেন্যুলশিং (তি.পি.এম.) দিজিতেল স্কাই প্লেৎফোর্মদা দি.জি.সি.এ.না পীরগনি। পীরিবা প্রোসিদ্যুরশিংদগী মতিক চাবা দিপার্চর অমা লৈত্রি ফাওবা এপ্প্রুবল মথৌ তাদে।
২৭. বাইওলেসনশিংগী খ্বাইদগী য়াম্বা পেনাল্তী অসি লুপা লাখ ১দা হন্থরে।
২৮. লাক্কদবা মতমদা ‘নো পর্মিসন -নো তেকওফ (এন.পি.এন.পি), রিয়েল তাইম ত্রেক্কিং বিকন, জিও ফেন্সিগুম্বা সেফতী অমসুং সিক্যুরিতী ফিচরশিং নোতিফাই তৌরগনি। ইন্দস্ত্রীদা কম্প্লাইন্সকী থা তরুক্কী মতম অমা পীরগনি।
২৯. কার্গো দিলিবরিগীদমক দ্রোন কোরিদোরশিং শেমগৎলগনি।
৩০. গ্রোথ ওরিয়েন্তেদ রিগুলেতরী রেজিম অমা ফংহন্নবা একেদেমিয়া, স্তার্তঅপশিং অমসুং অতোপ্পা স্তেকহোল্দরশিং য়াওনা সরকারনা দ্রোন প্রমোসন কাউন্সিল লিংখৎলগনি।
*****
(Release ID: 1749307)
Visitor Counter : 78


text:
ইম্ফাল, অক্টোবর ১০ : মীতৈ ময়েক রিসার্চ সেন্টার (এম এম আর সী) গী থৌমীশিংবু মণিপুর লেঙ্গুয়েজ ডিপার্টমেন্ট ওইনা এপ্রুভ তৌগদবনি, কম্পিটেন্ট অথোরিটিগী নোলে
ইম্ফাল, অক্টোবর ১০ : মীতৈ ময়েক রিসার্চ সেন্টার (এম এম আর সী) গী থৌমীশিংবু মণিপুর লেঙ্গুয়েজ ডিপার্টমেন্ট ওইনা এপ্রুভ তৌগদবনি, কম্পিটেন্ট অথোরিটিগী নোলেজ য়াওদবা থবক চৎনবা য়ারোই, মণিপুর লৈঙাক্কী কন্সার্ণ ডিপার্টমেন্ট এম এম আর সী নত্তবা অতৈ লৈতৈ। মণিপুরগী লাইরিক হৈরে হায়বগী শকখঙচে সার্টিফিকেট পায়গদবনি হায়না এম এম আর সী মালোম (১) গী প্রেসিডেন্ট তোংব্রম মহেন্দ্র মীতৈনা ফোঙদোকখ্রে।
মণিপুর প্রেস ক্লাবতা পাঙথোকখিবা পাউগী মীফমদা তোংব্রম মহেন্দ্রনা মখা তানা হায়, এম এম আর সীগী থবক থৌরম খূদিংমক্তা লৈঙাক অমসুং মেছিনারিশিংগা খূৎ থিংজিনবা তৌবীগনু। ময়েক ২৭ লৈঙাক্না এপ্রুভ তৌরবনিনা এম এম আর সী খূৎশম্নবা (১) নত্তব অতোপ্পা লুপ অমত্তগা খুৎশম্নবা য়ারোই। চুম্না লাইরিক তম্বীদবদগী বি এ, এম এ ফাওবা মীতৈ ময়েক চৎনরবসু চৎনদবগা চপ মান্নরে হায়বদি লান্না তমশিল্লে হায়খি।
মহাক্না মখা তানা হায়, লৈঙাক্না লুপ কয়া শেমদুনা এম এম আর সী মালোম (১) বু ডোমিনেট তৌনবা হোৎনবসি লাল্লি, মখা তানা তৌবীগনু। এক্সপার্ট কমিটিগী ফাইন্ডিং বুক অদুগী লামায় ৬ শুবদা এল কুলচন্দ্রনা ময়েক ২৭ পুখৎলকই হায়বা অদুগী মতুং ইন্না ময়েক ২৭না ইবা, মীতৈলোল হায়বসি এম এম আর সী মালোম(১) গী লমজিং মখাদা ময়েক ২৭ ‘দা ৮ শুবা সেদ্যুল’দা য়াওহনগদবনি অমদি কারেন্সি নোটতা মীতৈ ময়েক্না ইহনগদবনি।
ৱাজরক্লবা মীওইশিংবু এপোয়েন্টমেন্ট তৌবীগদবনি। চঙগদবা শেনফম খুদিংমক লৈঙাক্না পীবিগদবনি। কুমজা ১৯৮০গী মতুংদগী সরকারনা লুপ খরগা পুনশিন্দুনা চত্থরিবা থবকশিং অসি তৌফম থোকপা থবক অমত্তা নত্তে। মণিপুর লৈঙাক্না এম এম আর সী মালোম (১) বু কম্পিটেন্ট অথোরিটিনি হায়না মীওই ৭০০ লৈঙাক্না রেকম্মেন্ড তৌখ্রবনি। মসিগী ৱাংমদা থবক পায়খৎলক্লবদি চৈরাক ফংলোই হায়নিংঙাই লৈতে।
লোন অসি মশাগী ময়েক্কা তৎনা-থানবা য়াদে। মদুনা লমদমসিগী মীওইশিংনা মীতৈলোন ইনবা ময়েক থিজরম্মী। মখোয়গী মনুংদা এম এম আর সী মালোমসু অমা ওইরম্মী। নিংথৌ পাল্লিঙৈ মতমদা ময়েক মখল য়াম্ন হৈবা মীওইশিংবু কলম য়াম্না হৈবা মীনি হায়না ইকায় খুম্নরম্মী।
মহেন্দ্রনা মখা তানা হায়, মণিপুরগী লৈমায়দা তোঙান তোঙানবা ময়েকশিংনা ইবা পুয়াগী লাইরিকশিং লৈরম্মী। লমদম অমা মশাগী লোন অমা, লোন অদুবু ইনবা ময়েক অমা লৈতবা য়াদবনি। অসিগুম্বা মচাকশিং ৱাৎলবদি কাঙলুপ অদু অরিবা মতমদগী হৌরকপা কাঙলুপ নত্তে হায়না লৌনৈ। এম এম আর সী মালোম (১) মীতৈ লোলনা মশাগী ওইবা খোন্থোকশিংবু মচেৎ মচেৎ কয়া থোক্না থুগায়দুনা থিরগা মশাগী খোন্থোক ২৭ চঙই। খোন্থোকশিং অদুবু মহুৎ শিন্দুনা ইনবা ময়েক ২৭ চঙই। খোন্থোক ময়েকশিং অদুবু মপূং ফানা শম্নদুনা ইনবা লোল শুবা ময়েক ৭ চঙই হায়খি।
সোর্স: হুইয়েন লানপাউ


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
মন্ত্রীমন্দলনা ইনফ্রাস্ত্রকচর ভাইএবিলিতী গেপ ফন্দিং ভি.জি.এফ. স্কিমদা পব্লিক প্রাইবেৎ পার্তনরশিপ্তা শেলগী তেংবাং পীনবা স্কিম মখা চৎথবা অমসুং অমুক হন্না শেমজিনবদা অয়াবা পীখ্রে
Posted On:
11 NOV 2020 3:51PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা একোনোমিক এফিয়র্সকী কেবিনেৎ কমিতীনা ইনফ্রাস্ত্রকচর ভাইএবিলিতী গেপ ফন্দিং (ভি.জি.এফ.) স্কিমদা পব্লিক প্রাইবেৎ পার্তনরশিপ্তা শেলগী তেংবাং পীনবা স্কিম ২০২৪-২৫ ফাওবা লুপা করোর ৮,১০০গী অচংবা শেনফমগা লোইননা মখা চৎথবা অমসুং অমুক হন্না শেমজিনবদা অয়াবা পীখ্রে
অমুক হন্না শেমগৎপগী স্কিম অসিদা সোসিএল ইনফ্রাস্ত্রকচরদা প্রাইবেৎ পার্তিসিপেসন অসিবু মপুং ওইবা লম্বেলদা পুরক্নবা সব-স্কিম অনি হৌদোক্লেঃ
অ. সব স্কিম -১
স্কিম অসি সোসিএল সেক্তরগুম্বা ৱেস্ত ৱাতর ত্রীৎমেন্ত, ৱাতর সপ্লাই, সোলিদ ৱেস্ত মেনেজমেন্ত, হেল্থ অমসুং এজুকেসন সেক্তরশিং অসিনচিংবগী তঙাইফদবশিং মপুং ফাহনগনি। অসিগুম্বা মখলগী প্রোজেক্তশিংদা শেন্নীং অদু মপুং ফাহন্নবগীদমক্তা বেঙ্ককা মরী লৈনবা মথৌ তাবশিং অমসুং রিভিন্যুগুম্বা হিরমদা শোৎথবা থেংনরকপা য়াই। অসিগুম্বা কেতেগোরী অসিগী মখাদা প্রোজেক্তশিংগী মতিক চাবা অদু য়ামদ্রবদা ১০০% ওপরেস্নেল কোস্ত রিকভরী ওইগনি। মসিদা কেন্দ্র সরকারনা ভি.জি.এফ.কী মখাদা পুন্না প্রোজেক্তকী অচংবগী য়াম্লবদা ৩০% ফংহনগনি অমসুং রাজ্য সরকার/স্পোন্সর তৌরিবা কেন্দ্রগী মন্ত্রালয়/স্তেতুতরী এন্তাইতীনা অপুনবা প্রোজেক্তকী অচংবগী ৩০% পুথোকপা য়াই।
আ. সব স্কিম -২
সব-স্কিম অসি দিমোন্সত্রেসন/পাইলোৎ সোসিএল সেক্তর প্রোজেক্তশিংদা মতেং পাংগনি। প্রোজেক্তশিং অসি হকশেল অমসুং মহৈ-মশিংগী লমদা ওইবা য়াই মসিদা য়ামদ্রবদা ৫০% ওপরেস্নেল কোস্ত রিকভরী ফংগনি। প্রোজেক্তশিং অসিদা কেন্দ্র অমসুং রাজ্য সরকারশিংনা পুন্না অহানবা চহি মঙাদা শেন্নীংগী চাদিংগী ৮০% অমসুং ওপরেসন অমসুং মেন্তিনেন্স (ও.&এম.)গী অচংবগী ৫০% পুথোক্কনি। কেন্দ্র সরকারনা প্রোজেক্ত অসিদা পুন্না অচংবা শেনফমগী খ্বাইদগী য়াম্না ৪০%গী শরুক পুথোক্কনি। মসিদা নত্তনা অহানবা চহি মঙাদা কমর্সিএল ওপরেসনশিংগীদমক প্রোজেক্তকী ওপরেস্নেল কোস্তকী খ্বাইদগী য়াম্না ২৫%গী শরুকসু ফংহনবা য়াই।
স্কিম অসি হৌবদগী প্রোজেক্ত ৬৪দা ‘ফাইনেল এপ্রুবেল’ পীখ্রে অমসমুং মসিগী অপুনবা প্রোজেক্ত কোস্তনা লুপা করোর ৩৪,২২৮ লোইননা ভি.জি.এফ. লুপা করোর ৫,৬৩৯নি। শেনবা চহি ২০১৯-২০গী অরোইবা ফাওবদা লুপা করোর ৪,৩৭৫গী ভি.জি.এফ.কী শেনফম য়েন্থোকখ্রে।
কান্নবা :
স্কিম অসিগী পান্দম অসি খুন্নাইগী অমদি শেন্মিৎলোনগী ইনফ্রাস্ত্রকচরদা পি.পি.পি.শিং য়োকখৎপনি মরমদি মসিনা লন-থুমশিং হেন্না ফজনা শেমগৎপা ঙম্নবা অমদি মসিগী মতিক চানা ওপরেসন অমসুং মেন্তিনেন্স তৌবা ঙম্নবা অমসুং খুন্নাইগী অমদি শেন্মিৎলোনগী ওইবা মওংদা মরুওইবা প্রোজেক্তশিংবু কমর্সিএল ওইবা মওংদা শিজিন্নবা ঙম্নবনি। প্রোজেক্ত অসিদগী লৈবাক অসিগী মীয়ামদা য়াম্না কান্নহল্লগনি মরমদি মসিনা লৈবাক অসিদা ইনফ্রাস্ত্রকচর শেম্বদা মতেং পাংগনি।
থবক হৌবগী লাল্লোং:
স্কিম অসি মন্ত্রীমন্দলগী অয়াবা ফংলবা থা অমগী মনুংদা পায়খৎপা হৌরগনি অমসুং অনৌবা ভি.জি.এফ. স্কিমদা পুখৎলক্লিবা এমেন্দমেন্তশিং অদু মসিগী লমজিং-লমতাকশিংদা কান্নবা মওংদা হাপচিনগনি। অনৌবা ভি.জি.এফ. স্কিমদা ইনোৎ হাপকদবা অমসুং মতেং পীগদবা প্রোজেক্তশিং য়েংশিন্নবগীদমক্তা খোংথাং পুম্নমক পায়খৎকনি।
শাফুঃ
পুখৎলক্লিবা ভি.জি.এফ. স্কিম অসি অনৌবা মওংদা চৎনবা হৌবনা পি.পি.পি. প্রোজেক্তশিংদা হেন্না পুক্নীং চিংশিনবা ঙমহনগনি অমসুং সোসিএল সেক্তরশিং (হকশেল, মহৈ-মশিং, ৱেস্ত ৱাতর, সোলিদ ৱেস্ত মেনেজমেন্ত, ৱাতর সপ্লাই অসিনচিংবা)গী প্রাইবেৎ ইনভেস্তমেন্ততা মতেং ওইনরগনি। অনৌবা হোস্পিতাল অমসুং স্কুলশিং শাবনা থবক পীবগী অনৌবা খুদোংচাবা ফংহল্লগনি।
য়াওরিবা চাদিং:
অনৌবা স্কিম অসি শেল-থুম মন্ত্রালয়গী বজেৎকী তেংবাংদগী পুথোক্কনি। অনৌবা ভি.জি.এফ. স্কিমগীদমক্তা শেনবা চহি ২০২৪-২৫গী আউৎলে মখাদা পীরিঃ
শেনবা চহি
শেন্মিৎনোগী ইনফ্রাস্ত্রকচরদা পি.পি.পি.শিংদা শেলগী তেংবা পীনবগীদমক স্কিম
(লুপা করোর)
খু্নাইগী ইনফ্রাস্ত্রকচরদা পি.পি.পি.শিংদা শেলগী তেংবা পীনবগীদমক স্কিম
(লুপা করোর)
২০২০-২১
১,০০০
৪০০
২০২১-২২
১,১০০
৪০০
২০২২-২৩
১,২০০
৪০০
২০২৩-২৪
১,৩০০
৪০০
২০২৪-২৫
১,৪০০
৫০০
অপুনবা
৬,০০০
২,১০০
য়ুম্ফমঃ
শেল-থুম মন্ত্রালয়গী ইকোনোমিক এফিয়র্স দিপার্মেন্তনা কুমজা ২০০৬তা ‘ইনফ্রাস্ত্রকচরদা পি.পি.পি.শিংগা শেনগী তেংবাং পীনবা স্কিম’ (ভাইবিলিতী গেপ ফন্দিং স্কিম) অসি প্রোজেক্তশিং অদুগীদমক হৌদোকখি মদু শেন্মিৎলোনগী ওইনা মতিক চারবনি অদুবু কমর্সিএলগী ওইনদি চৎনবা য়াদে। মসিগী মরুওইবা মরমদি অচৌবা কেপিতেল ইনভেস্তমেন্তনি, মরমদি মসিগী কা হেন্না শাংবা মতম অমসুং কমর্সিএলগী থাক্তা শিজিন্নবা চার্জশিংদা হেনগৎলকপা ঙমদবা য়াওরি। লৈরিবা স্কিম অসিদা অপুনবা প্রোজেক্তকী ৪০% ভি.জি.এফ.কী সরুক কেন্দ্র সরকার অমসুং প্রোজেক্তকী অহৌবগী ফিভমদা (২০% + ২০%)গী কেপিতেল গ্রান্ত ওইনা স্পোন্সরিং ওথোরিতীগী মায়কৈদগী ফংহল্লি।
***
(Release ID: 1671982)
Visitor Counter : 39
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
বরাক তম্পাক্কী
খোমজিনবা পাউ
১১-০৭-২০১৮
মপান রাজ্যদগী আসামদা ঙা পুশিল্লকপা থিংলে।
⧭⧪➤ আসাম সরকারনা য়ুমশাকৈশা নুমিত্তগী
হৌরগা নুমিৎ ১০ নিগী ওইনা মপান রাজ্যদগী আসামদা ঙা পুশিল্লকপা থিংখ্রে। গুৱাহাতিগী
তোঙান তোঙানবা ঙা য়োনবা মফমশিংদগী লৌখৎখিবা ঙাগী সেম্পলশিং চাংয়েং তৌবদা ফোর্মালিন
য়াওবা থেংনবদগী অথিংবা অসি থমখিবনি। মখা তানা চাংয়েং তৌরগা ঙাদা ফোর্মালিন য়াওদ্রে
হায়বা তশেংনা খংলবা মতুংদা অথিংবা অসি লৌথোক্কনি হায়না হেল্ঠ অমসুং ফেমিলি
ৱেলফেয়ার মন্ত্রী পীযুস হাজারিকানা ফোংদোকখি। ঙাগী পোৎলমশিংবু মতম কুইনা থম্বা
য়াননবা অসিগুম্বা অকিবা ফংলবা কেমিকেলশিং হাপতুনা কারবার তৌরিবা মীওই কাংবু অদু চহী
তরেৎকী জেল অমসুং লুপা লাখ তরা ফাওবা ফাইন তৌবগী ৱাসু হায়রি। পনবা য়াই ফোর্মালিননা
মীওইবগী মীৎ, উনশা শোকহনবতা নত্তনা মতম কুইশিল্লক্লগা কিদনি, লিভর অমসুং কেন্সরনা
নাহনবা য়াবগী অকিবা লৈরি। অসোমদা গৌহাতিদগী থোকলিবা য়াথং অসি পুম্নমকনা খঙনরবসু শিলচরগী ওইনদি পাউ অসি চে ওইনা য়ৌরকতবনা ঙা য়োনবা লৈবগী থবকতি অদুম্মক লেপ্পা লৈতনা চৎথরি। (www.lakhipuronline.in)
শিলচরদা মৈতৈ ময়েক তম্বিবা হৌরগনি।
⧭⧪➤ আসাম মনিপুরী সাহিত্য পরিষদ, এএমএসপি না শিল্লাংদুনা মৈতৈ ময়েক তম্বিবগী
প্রোগ্রাম অমা জুলাইগী তাং ১২ দগী তাং ২৬ ফাওবা পাঙথোক্লগনি। মিলালগা খুৎশম্নরগা
পাঙথোক্কদবা থৌরমসিদা মনিপুরদগী ওজাশিংনা তাকপী তম্বীগনি হায়রি। শরুক
য়াবিনিংবশিংনা পরিষদকী জেনেরেল সেক্রেটারী প্রোঃ ঙাঙোম বসন্তকুমার নত্রগা একাদেমিক
সাব-কমিটিগী চেয়ারমেন এনজি. জয়কুমার সিংহ নত্রগা ফাইনেন্স সেক্রেটরী ড. হাওরোংবম
রাজমনি গা পাও ফাওননবগা হায়রি। মনিপুরদদি আন্দারগ্রেজুয়েতকী থাক ফাওবা তমখ্রে
অদুনা আসামদা লৈরিবা মনিপুরীশিংসু ময়েক অসি তমদবা য়াদ্রে হায়না এএমএসপি (হেদক্বাটর)গী
সেক্রেটরী প্রোঃ খুমুজম ধীরেননা ফোঙদোকলি। মনিপুর ইউনিভার্সিতি, কাঞ্চিপুরগী
মনিপুরী দিপার্তমেন্টকী প্রোঃ পি গুণিন্দ্র সিংহ থৌরমদা রিসোর্স পার্সন ওইনা শরুক
য়াগনি হায়রি।(www.lakhipuronline.in)
নুপিমচা অমা ট্রেইনগী টোইলেত মনুংদা শিরগা
লৈরমলে।
⧭⧪➤ আসাম এগ্রিকালচার
ইউনিভার্সিতিগী মহৈরোই অমা ট্রেইনগী টোইলেত মনুংদা শিরগা লৈরমলে। জুলাইগী তাং ১০
দা শিবসাগর জিলাগী সিমুলগুরী রেলৱে স্টেসনদা থোকখিবা থৌদোক অসি নুপীমচা অসিবু
ফম্লানবিরবা মতুংদা হাত্তোক্লম্বা ওইরম্বা য়াই হায়না সিবসাগরগী এসপি সুবোধ
সোনোৱালনা হায়রি। নুপীমচা অসি অয়ুক্কী পুং ৮ মিঃ ৫০ দা ট্রেইন তোংখ্রগা অয়ুক পুং ৯
মিঃ ১০ দা টোইলেট মনুংদা শিরগা লৈরম্বনি হায়রি। মহাক মখুড়াগী য়ুমদা মমানা থাখিবনি
মখুত্তা লুপা লিশিং ১০ মোবাইল লৈবগী য়াওখি হায়না লৈখিদ্রবী নুপীমচাসিগী মমানা
ফোংদোকখি।(www.lakhipuronline.in)
Pao sing asi ga loinana atei e-pao
gi damak


text:
প্রধান মন্ত্রী শ্রী নরেন্দ্র মোদীনা হয়েং সেপ্তেম্বর ১৫, ২০১৮দা স্বচ্ছতা হী সেবা খোংজং হৌদোক্কনি।
থাখাই অমা চৎথগদবা খোংজং অসি হৌদোকপগী শরুক অমা ওইনা প্রধান মন্ত্রীনা ভিদিও কনফরেন্সিংগী থোংদা লৈবাক অপুনবগী মফম ১৮দা তোঙান তোঙানবা মীওইশিংগা ৱারী শানগনি। প্রধান মন্ত্রীনা ৱারী শানগদৌরিবশিং অদুগী মনুংদা স্কুলগী মহৈরোই, জৱানশিং, ধর্মগী লুচীংবশিং, শঙ্গোম অমসুং লৌউ-শিংউগী কোওপরেতিবশিংগী মেম্বরশিং, পাউমীশিং, লম লমগী সরকারগী মীহুৎশিং, রেলৱেগী শিন্মীশিং, সেল্ফ হেল্প গ্রুপশিং, অমসুং স্বচ্ছাগ্রহীনচিংবা অতৈ ময়াম অমা য়াওরি।
স্বচ্ছতা হী সেবা খোংজং অসিগী পান্দম লুবা নানবগা মরি লৈনবা থবকশিংদা খ্বাইদগী য়াম্না মীয়াম্না শরুক য়াহনবনি। খোংজং অসি ওক্তোবর ২, ২০১৮দা স্বচ্ছ ভারত মিশনগী চহি মরি মপুং ফারকপগী হেক মাংওইননা পাংথোক্কদৌরি। মসিনা মহাত্মা গীন্ধীগী ১৫০ শুবা মপোক কুমওনগী থৌরম হৌদোকপসু ওইগদৌরি।
মসিগী মমাংদা, খোংজং অসি ‘বাপুগী মফমদা কৎচবা অশেংবা শ্রদ্ধাঞ্জলি’নি হায়না ফোংদোক্লদুনা প্রধান মন্ত্রীনা মীয়ামদা পীখিবা ভিদিওগী পউজেল অমদা লৈবাক মীয়ামদা ‘খোংজং অসিদা শরুক য়াবীনবা অমসুং তরু তনানবা ভারত অমগী মংলান অদু মংফাওনহন্নবগী মাইকৈদা পাইখৎলিবা থৌরাং অসিবু মপাঙ্গল কলহন্নবা’ ফোংদোকখি।


text:
Prime Minister Narendra Modi will address the 61st edition of his monthly radio prog…
In India, today the 10th January 2020 you will be able to watch it from 10.37 pm ton…
ওজা সাপম বল্লভনা লৈখিদবদা দি মণিপুরী লিটারেরী ফোরাম আসামনা অৱাবা ফোংদোকখ্রে। জনুৱারী…
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আ…
২০১৯-২০গী শেলথুমগী বাজেততা লাউথোকখিবা মতুং ইন্না নৌনা হৌগৎলকলিবা শান্নরোইশিংদা হেন্ন…
আসাম সরকারনা রাজ্য অসিগী য়েলহৌ-ফুরূপশিংগী সাহিত্য সভাশিংদা শেলগী তেংবাং পীরগনি হায়না…
হৌখিবা চহীগী দিসেম্বর থাদা নেপালগী কাঠমান্দুদা শান্নখিবা সাউথ এসিয়ান গেমস…


text:
নোং চুথরকলফাওবদা খোঙজংদা শরুক য়াখিবা মীয়াম অমত্তা কায়নখিদে। ৱাকৎ মীফম অদুগী লোয়শিল্লকপদা লখিপুর ফুলেরতল লম্বী পুং ১ হেন্না থীংজিনখি। খুদক্তা লখিপুর সাবদিবিজনগী মেজিস্ট্রেত নিকুঞ্জ দাস, এসিদিপিও সচীন্দ্র শর্মা অমসুং ওসি বিকে ছেত্রী গা লোয়ননা পুলিসকী মীওইশিং থৌদোকফমদা থুংলখি। ৱাকৎলোয়শিংগা ৱারী শান্নখিবগা লোয়ননা নুংথিলগী পুং ২ দা ৱাকৎ মীফম লোয়শিনখি। মনিপুরী লেঙ্গুয়েজ দিবলপমেন্তকী দমক্তা স্পিসিয়েল অফিসার অমা থম্বীনবগী ৱাকৎ অমগী মতাংদসু ঙসিগী মীফমনা দিমান্দ তৌখিবগী মতাংদসু সাবদিবিজনগী মাইগৈদগী অঙম্বা মতেঙ পাঙগে হায়বগী ৱাফম মেজিস্ত্রেত শ্রী দাসনা থাজবা পীরকখি।
ৱুইমেন এক্সন কমিতি ফোর ভিলেজ প্রোতেক্সন লখিপুরনা শিল্লাংদুনা মনিপুরী য়ুথস্ ফ্রোন্ত অফ আসাম মায়ফাগী লুচিং মখাদা ওল আসাম মনিপুরী ৱূইমেন মৈরা পায়বী কোর্দিনেসন কমিতি, আসাম মনিপুরী মৈরা পায়বী অপুনবা লূপ আমপাল, আসাম মনিপুরী মুসলিম য়ুথ ফ্রোন্ত, ওল আসাম মনিপুরী মুসলিম স্টুদেন্টস্ ইউনিওন, মনিপুরী মুসলিম দেভলপমেন্ট ওর্গেনাইজেসন আসাম, নোংইন এনজিও, য়াইফ লীচিং ক্লাব অমসুং ইন্তিগ্রেতেদ মাদার্স এসোসিয়েসন চান্দম লৈকায় নচিংবা লুপশিংনা শরুক য়াখি।
ৱাকৎ মীফম অদুদা রিতায়ার্দ জোইন্ত সেক্রেতরী কাঙবম শান্তিকুমার, মায়ফাগী প্রেসিদেন্ট সেরাম হেরাজিৎ, সোসিয়েল এক্টিভিস্ট দাঃ মাইমোম শান্তিকুমার, মায়ফাগী জেনরেল সেক্রেটরী অক্রম লখিকান্ত অমসুং ৱুইমেন এক্সন কমিতি ফোর ভিলেজ প্রোতেক্সন গী প্রেসিদেন্ট সুনিতা কোন্থৌজম অমসুং অতৈ অতৈ মরুওইবা মীওই কয়ানসু ৱা ঙাংখি।


text:
য়ুনাইতেদ স্তেত্স ওফ অমেরিকাগী হিজ এক্সেলেন্সী প্রেসিদেন্ত জো বাইদেনগী পাউকৎ ফংদুনা ঐ সেপ্তেম্বর ২২দগী ২৫, ২০২১ ফাওবা য়ু.এস.এ.দা চৎকনি।
ঐগী খোঙচত্তা ঐনা প্রেসিদেন্ত বাইদেনগা লোয়ননা ভারত-য়ু.এস. কম্প্রিহেন্সিব গ্লোবেল স্ত্রেতেজিক পার্ত্নরসিপ য়েংশিনমিন্নগনি অমদি নাকল অনিমক্কী ইন্তরেস্ততা লৈবা রিজনেল অমসুং মালেমগী ওইবা ইসুশিংগী মরমদা ৱাখল্লোন ফোঙদোক্নগনি। ঐনা ভাইস-প্রেসিদেন্ত কমলা হেরিসকা উনদুনা ঐখোয়গী লৈবাক অনিগী মরক্তা মরুওইনা সাইন্স অমসুং তেক্নোলোজীগী লমদা মতেং পাংনবগী খুদোংচাবশিং য়েংমিন্ননবা পান্দম থম্লি।
ঐনা অহানবা ইন-পর্সন ক্বাদ লীদর্স সম্মিত প্রেসিদেন্ত বাইদেন, ওস্ত্রেলিয়াগী প্রধান মন্ত্রী স্কোত মোরিসন অমসুং জপানগী প্রধান মন্ত্রী য়োসিহিদে সুগাগা লোয়ননা শরুক য়াগনি। মীফম অসিনা চহিসিগী মার্চ থাদা পাঙথোকখিবা ঐখোয়গী ভর্চুএল মীফম অদুগী মহৈশিংগী ফীভম য়েংশিন্নবা তাঞ্জা অমা পীদুনা ইন্দো-পেসিফিক রিজনগীদমক ঐখোয়গী মান্নবা মঙলান্দা য়ুম্ফম ওইদুনা তুংদা থবক তৌমিন্ননবা মচং ওইবা ৱাফমশিং খঙদোক্নবা খুদোংচাবা অমা পীরি।
ঐনা ওস্ত্রেলিয়াগী প্রধান মন্ত্রী মোরিসন অমসুং জপানগী প্রধান মন্ত্রী সুগাগা উনদুনা মখোয় মখোয়গী লৈবাকশিংগা লৈনরিবা নাকল অনিগী ওইবা মরী য়েংশিনমিন্নদুনা রিজনেল অমসুং মালেমগী ওইবা ইসুশিংদা কান্নরবা তাথোক তাশিন তৌবগী থৌওং মখা চত্থগনি।
ঐগী খোঙচৎ কোমিদ-১৯ লাইচৎ, তেরোরিজম থেংনবগী তঙাই ফদবা, অইং অশাগী খল কায়থরকপা অমসুং অতৈ মরুওইবা ইসুশিং য়াওনা মালেমগী লৈরিবা শিংনবশিংদা মীৎয়েং থমদুনা য়ুনাইতেদ নেসন্স জেনেরেল এসেমব্লীদা ৱা ঙাঙদুনা লোইশিনগনি।
ঐগী য়ু.এস.কী খোঙচৎ য়ু.এস.এ.গা লৈনরিবা কম্প্রিহেন্সিব গ্লোবেল স্ত্রেতেজিক পার্ত্নরসিপ মপাঙ্গল কনখৎহন্নবা, ঐখোয়গী স্ত্রেতেজিক পার্ত্নর ওইরিবা জপান অমসুং ওস্ত্রেলিয়াগা লৈনরিবা মরি হেন্না চেৎশিনহন্নবা অমদি মরুওইবা মালেমগী ইসুশিংদা পুনশিনমিন্নবগী চৎনবী মাঙদা পুখৎনবা তাঞ্জা অমা ওইগনি।


text:
অরানবা পাউ শন্দোকপা থিংনবগী পান্দমদা মীয়ামনা খ্বাইদগী
পাম্না শিজিন্নরিবা ৱাট্সএপতা অনৌবা ফিচার অমা হাপলে। অরানবা পাউদা য়ুম্ফম ওইরগা হন্দক
ভারততা থোকখিবা মীহাৎ থৌদোকশিং অদুগী মতুংদা ৱাট্সএপ কম্পনিদা ভারত সরকারনা পীখিবা
ৱাকৎ মতুং ইন্না অনৌবা ফিচার অসি চাংয়েং ওইনা হাপ্পনি হায়না মখোয়গী ব্লোগদা ইরি।(www.lakhipuronline.in)
হৌজিকতগীদি ৱাট্সএপতা কনাগুম্বা মীওই অমনা অতোপ্পগী করিগুম্বা মেসেজ অমা সেয়ার তৌরকপা
মতমদা মহাক্না থারক্লিবা মেসেজ অদুগী হেক মথক্তা ৱাওথাওনবা মচুগী অপৈবা ময়েকনা “ফোরৱার্দেদ” হায়না ইদুনা য়াওরক্কনি। অদুবু মেসেজ অদু মশানা শেমজবা/ইজবা ওইরবদি হায়রিবা অসি
য়াওরকলোই।
ফিচার অসি আপদেট তৌরবা ৱাট্সএপশিংদা হৌজিক য়াওরে। “ফোরৱার্দেদ” মেসেজ অদু
কদায়দগী কনানা থারকপনো হায়বা খঙদবনা মখা তানা সেয়ার তৌদ্রিঙৈদা ঙাইহাকতং ওইরবসু খন্থনবগী
তাঞ্জা অমা পিরি। তশেংনা চীংননিঙাই ওইরবদি পাউ অদু অতৈ মখা তানা শন্দোকতুনা ফত্তবা
ওইরক্তনবা ৱাট্সএপতা রিপোর্ট তৌবা য়াই।
রিপোর্ত তৌবগী মওংদি এন্দ্রোইদ ফোন অমসুং
আই-ফোনগী দমক সেটিং > হেল্প > কন্টেক্ট আস অসুম্না চংবিগনি। অদুগা ৱিন্দোজফোন ওইরগনা সেটিং > এবাউট > সাপ্পোর্ট তা চংদুনা রিপোর্ট তৌবা য়াই।
অদুম ওইনমক, অরানবা পাউ শন্দোকপা থিংনবা
ৱাট্সএপকী মাইগৈদগী হোৎনবা য়াবমখৈ হোৎনরবসু এপ্ অসি এন্দ-টু-এন্দ ইনক্রিপসন্ ওইবনা
হায়বদি ৱাট্সএপ কম্পনিনা মীওই অমগা অমগা থাদোক থাজিন তৌনরিবা মেসেজশিং অসি য়েংবা
য়াদবনা অরানবা পাউ শন্দোকপা পুমথিং থিংবা হায়বদুদি মতমনা তাক্লবা হায়বদুনি।(www.lakhipuronline.in)
Atei e-pao gi damak


text:
শেল-থুম মন্ত্রালয়
আই.এফ.এস.সি ওথোরিতিনা ইন্তরনেসনেল ফাইনান্সিএল সর্বিসেস সেন্তরস ওথোরিতি(বেঙ্কিং)রিগুলেসন্স,২০২০ অয়াবা পীরে
Posted On:
11 NOV 2020 8:06PM by PIB Imphal
ঙসি ইন্তরনেসনেল ফাইনান্সিএল সর্বিসেস সেন্তরস ওথোরিতি(আই এফ এস সি এ)গী মীফম অমা পাংথোকখ্রে। কুপ্না খন্নরবা মতুংদা, আই.এফ.এস.সি ওথোরিতিনা ইন্তরনেসনেল ফাইনান্সিএল সর্বিসেস সেন্তরস ওথোরিতি(বেঙ্কিং)রিগুলেসন্স,২০২০ অয়াবা পীরে।
আই.এফ.এস.সিগী মরুওইবা থবকশিংদা বেঙ্কগী থবকশিং য়াওরি অমসুং মতমগী মতুংইন্না অতোপ্পা থবকশিং পায়খৎনবা থাজবা থম্লি। আই.এফ.এস.সিশিংদা বেঙ্কগী থবকশিংগী মরুওইবা থবকশিংগী মপুংফারবা চৎন-কাংলোন অমা শেম্বা অসি আই.এফ.এস.সিনা মসিগী পাম্লিবা পান্দম অদু ফংনবা মরুওইবা খোঙথাং অমনি।
মসিগী ঙসি পাংথোকখিবা মীফমদা দ্রাফ বেঙ্কিং রিগুলেসন্সশিং ওথোরিতিনা অয়াবা পীরে, মসিনা আই.এফ.এস.সিনা অয়াবা পীগদবা তোঙান-তোঙানবা বেঙ্কগী থবকশিংগী মতাংদা নিয়মশিং চৎন্নবা লম্বীশিং শেম্লে।
বেঙ্কগী থবকশিংগী চৎন-কাংলোনশিংগী চাউরাকপা শক্তমশিং :
- আই.এফ.এস.সি বেঙ্কিং য়ুনিত(আই.বি.য়ু)শিং লিংখৎনবা দরকার ওইবশিং থৌরাং তৌবা
- ভারতকী ৱাংমদা লৈবা মীওইশিং(অপুনবা শেনফম য়ু.এস দোল্লর মিল্লিয়ন ১দগী তাদনা পায়বা) আই.এফ.এস,সি বেঙ্কিং য়ুনিতশিংদা লেম্না করেন্সি ওন্থোক-ওনশিন য়াবা ফোরেন করেন্সি একাউন্তশিং হাংদোক্নবা অয়াবা পীবা
- রিজার্ব বেঙ্ক ওফ ইন্দিয়াগী লিবেরেলাইজ রিমিত্তেন্স স্কিম(এল আর এস)গী মখাদা অয়াবা পীরবা করেন্ত একাউন্ত নৎত্রগা কেপিতেল একাউন্ত ত্রান্সসেক্সনশিং
নৎত্রগা অপুনবা অমা হেক্তা পাংথোকপা য়ানবা ভারতকী ৱাংমদা লৈবা মীওইশিং(অপুনবা শেনফম য়ু.এস দোল্লর মিল্লিয়ন ১দগী তাদনা পায়বা) আই.এফ.এস,সি বেঙ্কিং য়ুনিতশিংদা লেম্না করেন্সি ওন্থোক-ওনশিন য়াবা ফোরেন করেন্সি একাউন্তশিং হাংদোক্নবা অয়াবা পীবা
- ক্রেদিৎ হেনগৎহনবা, ক্রেদিৎ ইন্সুরেন্স অমসুং সেল, পোর্তফোলিওশিং লৈবা, এক্সপোর্ত রিসিফএবলশিংগী ফেক্তোরিং অমসুং ফোরফাইতিংগী থবকশিং অমসুং এয়রক্রাফ শান্দোকপা অমসুং খুৎশু-খুৎলায়শিং শান্দোকপা য়াওনা আই.বি.য়ুশিংগী অয়াবা পীরবা থবকশিং নিয়মশিং শেম্বা
- মনিং তম্না ফোরেন করেন্সি ওন্থোক্তুনা ত্রান্সসেক্সনশিং পাংথোক্তুনা, ভারত্তা লৈবা মীওইশিং অমসুং ভারতকী ৱাংমদা লৈবা মীওইশিং আই.এন.আরদা ললোন-ইতিক্কী থবকশিং পাংথোক্নবা বেঙ্কিং য়ুনিত অমনা অয়াবা পীনবা ললোন-ইতিক্কী থবক মশক খঙদোক্নবা ওথোরিতিনা অয়াবা পীবা
মথক্তা পল্লিবা চৎন-কাংলোনশিং অসি মতমগী মতুংইন্না ভারত সরকারনা নোতিস থোক্কনি।
(Release ID: 1672147)
Visitor Counter : 23


text:
১. নেপালগী প্রধান মন্ত্রী কে পি শর্ম ওলীগী বার্তনদা ভারতকী প্রধান মন্ত্রী শ্রী নরেন্দ্র মোদী মে ১১দগী ১২ ফাওবা নেপালগী খোংচৎতা লৈরি।
২. ২০১৮দা মখোয়গী অনিরক শুবা বাইলেতরেল সমিৎ ওইনা প্রধান মন্ত্রী অনিমক্না ২০১৮গী মে ১১দা মীহুৎ কাংবুগী থাক্তা ৱারী শানখি।
৩. ২০১৮গী এপ্রিল থাদা প্রধান মন্ত্রী ওলীগী খোংচৎ মনুংদা নই দিল্লীদা পাংথোকখিবা মখোয়গী মীফম অদু প্রধান মন্ত্রী অনিমক্না নৌহৌনা নীংশিংখি অমদি মমাংদা তৌনখিবা য়ানা চেরেলশিং চৎনহন্নবগীদমক অচেৎপা খোংথাং লৌখৎপদা য়ান্নখি। মখোয়না লৌউ-শিংউ, রেলৱে লিঙ্কেজেস অমসুং ইনলেন্দ ৱাতরৱেজ দিবেলপমেন্তা বাইলেতরেল ইনিসিয়েতিবশিং মহয় চাগদবা মওংদা থবক্তা ওন্থোকপদসু য়ান্নখি।
৪. তোঙান তোঙানবা থাক্তা লৈবাক অনিগী মরক্তা লৈরিবা মরিশিং নৌহৌনা য়েংশিল্লদুনা হৌজিক চত্থরিবা কোওপরেসন অসি হেঙ্গৎহন্দুনা লৈবাক অনিগী মরিশিং অসি অনৌবা থাক অমদা পুখৎনবা মখোয়না লৌরিবা ৱারেপ অদু প্রধান মন্ত্রী অনিমক্না অমুক হন্না শোয়দবনি ফোংদোকখি।
৫. প্রধান মন্ত্রী অনিমক্না মপান থৌরম পুবা মন্ত্রালয়গী থাক্তা নেপাল-ইন্দিয়া জোইন্ত কমিসন য়াওনা বাইলেতরেল মেকানিজমদা চাং নাইনা খুদোং চাবা ফংহন্নবগীদমক মথৌ তারিবাশিংদা অকনবা ৱাফম থমখি।
৬. ভারত অমসুং নেপালগী মরক্তা ত্রেদ অমসুং ইকোনোমিক্কী অচেৎপা মরিগী মরুওইবা অদুদা প্রধান মন্ত্রী অনিমক্না অকনবা ৱাফম থমনখি। অনওথোরাইজ ত্রেদ কন্ত্রোল তৌনবা ত্রেদ, ত্রাঞ্জিৎ অমসুং কোওপরেসনদা হন্দক্তা পাংথোকখিবা ইন্তর-গবর্নমেন্তেল কমিতীগী মীফমদা ফংলকখিবা মহয় অদু প্রধান মন্ত্রী অনিমক্না তরাম্না ওকখি।
৭. প্রধান মন্ত্রী অনিমক্না ইকোনোমিক গ্রোথ হেঙ্গৎহনবা অমসুং প্রজাগী মুবমেন্ত প্রমোৎ তৌবদা কনেক্তিবিতীগী মরুওইবা থৌদাং অদু পনখি। মখোয়না নোংথক্কী, লৈকংগী অমসুং ঈশিংগী ওইবা ইকোনোমিক অমসুং ফিজিকেল কনেক্তিবিতী হেঙ্গৎহন্নবা মখা তাবা খোংথাং লৌখৎনবসু য়ান্নখি। সিভিল এভিয়েসন সেক্তরদা কোওপরেসন হেন্না পাকথোক চাউথোকহন্নবা প্রধান মন্ত্রী অনিমক্না মরি লৈনবা ওফিসিয়েলশিংদা খঙহনখি।
৮. নাকল অনিমক্কী কান্ননবগীদমক রিভর ত্রেনিং ৱার্ক্স, ইনঅন্দেসন অমদি ফ্লদ মেনেজমেন্ত, ইরিগেসনগুম্বা ৱাতর রিসোর্সকী লমশিংদা অহেনবা কোওপরেসন পীনবগী মরুওইবা অদু প্রধান মন্ত্রী অনিমক্না অমুক হন্না ফোংদোকখি।
৯. প্রধান মন্ত্রী অনিমক্না নেপালদা শাগদৌরিবা ৯০০ মেগা ৱাৎ অরুন-III হাইদ্রো-ইলেক্ত্রিক প্রোজেক্তকীদমক উরেপ উয়ুং তমখি। পৱার সেক্তরদা তেংবাং পীননবা ২০১৮গী এপ্রিল ১৭তা পাংথোকখিবা জোইন্ত স্ত্যরিং কমিতীগী মীফমদা পুরকখিবা মহয় অদু প্রধান মন্ত্রী অনিমক্না তরাম্না ওকখি। মখোয়না বাইলেতরেল পাৱর ত্রেদ এগ্রীমেন্তকা লোয়ননা পাৱর সেক্তরদা বাইলেতরেল কোওপরেসন হেঙ্গৎহনবদা য়ানখি।
১০. প্রধান মন্ত্রী মোদীনা জনকপুর অমসুং মুক্তিনাথতা চৎখি অমদি কাথমান্দু অমসুং জনকপুরদা পাংথোকপা সিভিক রিসেপ্সনদসু শরুক য়াখি।
১১. লৈবাক অনিক্কী অমদি মীয়ামগী মরক্তা ধর্মগী ওইবা অমসুং নাৎকী ওইবা মরি মখা তানা হেন্না চেৎশিলহন্নবা মীৎয়েং অমগা লোয়ননা প্রধান মন্ত্রী অনিমক্না সিতাগী পোক্নফম লমদম জনকপুরবু আয়োধ্যাগা লোয়ননা শম্নহন্নবা নেপাল-ইন্দিয়া রমায়ন সর্কুইৎ হৌদোক্লে। জনকপুর অমসুং আয়োধ্যাগী মরক্তা দাইরেক্ত বস সর্বিস অমা প্রধান মন্ত্রী অনিমক্না জনকপুরদগী লমথাখি।
১২. লম খুদিংমক্তা কোওপরেসন হেঙ্গৎহন্নবা পান্দমগা লোয়ননা ২০১৮গী সেপ্তেম্বর ফাওবদা শিংথানীংঙাই ওইরবা থবকশিং পায়খৎনবা প্রধান মন্ত্রী অনিমক্না মখোয় মখোয়গী মরি লৈনবা ওফিসিয়েলশিংদা পাউতাক পীখি।
১৩. বিম্সতেক, সার্ক অমদি ববিন ফ্রেমৱার্কশিংগী মখাদা রিজনেল অমসুং সব-রিজনেল কোওপরেসনগী মরুওইবা অদু প্রধান মন্ত্রী অনিমক্না পনখি।
১৪. নেপালদা প্রধান মন্ত্রী মোদীগী অহুমশুবা খোংচৎ অসিনা মতম কয়াগী মমাংদগী লৈরক্লবা লৈবাক অনিগী মরূপ ওইবগী মরি অসি হেন্না চেৎশিলহল্লগনি হায়বা প্রধান মন্ত্রী অনিমক্না য়ানখি।
১৫. প্রধান মন্ত্রী মোদীনা প্রধান মন্ত্রী ওলীবু মহাক্কী বার্তন অমসুং থোইদোক হেন্দোকপা অতিথী সেবা অদুগীদমক থাগৎপা ফোংদোকখি।
১৬. প্রধান মন্ত্রী মোদীনা প্রধান মন্ত্রী ওলীবু ভারত্তা লাকপীনবা বার্তন তৌখি। প্রধান মন্ত্রী ওলীনা বার্তন অদু লৌখি; দিপ্লোমেতিক চেনেলশিংগী খুত্থাংদা অক্নবা মতম লেপ্লগনি।


text:
লখিপুরওনলাইন নিউজ দেস্কঃ
মনিপুরগী পুৱারীদা ১৮৯১ দা শোক্নখিবা এংলো মনিপুর ৱারদা মরৈবাক্কী দমক থৱাই খুবাকতা হাপতুনা লান্থেংনখিবা অথৌবা কয়া বৃটিসনা ফাসিঁ তৌদুনা হাৎখি অদুগা খরনা কালাপানীদা লোই থাখিবা লৈখিদ্রবা অথৌবশিংগী মফমদা ঙরাং নভেম্বরগী তাং ২৩ ত্রিপুরাদসু মীয়াম হুপ্না শ্রদ্ধাঞ্জলি কৎখি। মনিপুরগী নীংতম্বা ঙাকপগী অরোইবা লানফম খোংজোম লালদা মাইথিরবা অথৌবশিংবু ফাদুনা নমথাক্কী ৱায়েল চৎথরগা কালাপানি হায়বদি আন্দামান দা লোই থাখিবসি ১৮৯১ গী নভেম্বরগী তাং ২৩ দনি।
আগরতলাদগী কিলোমিতর ১৫ রোম চৎলগা লৈবা নরায়ন খামর মেজোর চোংথামীয়া কমপ্লেক্সতা নুমিৎ অসিবু নীংশিংদুনা দি চোংথামিয়া ত্রাস্ট, ত্রিপুরা অমসুং দি ইউনাইতেদ চোংথাস, মনিপুর অনিনা খুৎশম্নদুনা থৌরম অমা পাঙথোকখি। থৌরম অদুদা ট্রাস্তকী চেয়ারমেন গুরুময়ুম নিতায় শর্মা না থৌরম মপু ওইরগা সোসিয়েল ৱার্কর গুরুময়ুম গৌরহরি শর্মানা চীফ গেস্ত ওইনা শরুক য়াখি। আগরতলা দগী মরূপ পাউ চে গী জোইন্ত ইদিতর আর কে তরুনজিৎ সিং অমসুং লময়ানবা সংস্থাগী জেনরেল সেক্রেটরী ক্ষেত্রিময়ুম মাধবী দেবী না গেস্ত অফ ওনর ওইখি।
১৮৯১ দা কালাপানি দা লোয় থাখিবা অথৌবা ২২ গী মফমদা লৈ-শু কৎখিবগা লোয়ননা মিনিত ২ তুমিন্না লেপতুনা ইকায় খুম্নবা ফোঙদোকখি। গোভর্ণমেন্তকী রেকোর্দ মতুং ইন্না কালাপানিদা লোয় থাখিবা অথৌবা ২২ গী মনুংদা মেজোর চোংথা মীয়া সু য়াওরি। পনবা য়াবদি মেজোর চোংথা মীয়া খা ত্রিপুরা গী নরায়ন খমরদা অরোইবা য়াহিপ তানখি হায়রি। (PAO ASI YOUTUBE TA YENGBIYU)


text:
প্রধানমন্ত্রীগী লোইশঙ
মালেমদা মাংজিল থারিবা থাউ অমসুং গ্যাস কম্পনীশিংগী সি.ই.ও.শিংগা প্রধান মন্ত্রী নরেন্দ্র মোদীগা ৱারী শানগনি অমসুং ইন্দিয়া ইনর্জী ফোরম হৌদোক্কনি
Posted On:
23 OCT 2020 8:11PM by PIB Imphal
ভিদিও কনফরেন্সকী খুৎথাংদা ২৬ ওক্তোবর ২০২০গী নুমিদাংৱাইরমগী পুং ৬ (ভারতকী মতম)দা নীতি আয়োগ অমসুং পেত্রোলিয়ম অমসুং নেচরেল গ্যাস মিনিস্ত্রীনা শীনবা চহিগী থৌরম অমদা মালেমদা মাংজিল থারিবা থাউ অমসুং গ্যাস কম্পনীশিংগী সি.ই.ও.শিংগা প্রধান মন্ত্রী নরেন্দ্র মোদীগা ৱারী শানগনি।
শুংদোক্ত্রিবা থাউ খ্বাইদগী য়াম্না শীজিন্নবা ৩শুবা লৈবাক অমসুং মপান্দগী এল.এন.জি খ্বাইদগী য়াম্না লৈবা ৪শুবা ওইনা মালেমগী থাউ অমসুং গ্যাসকী লমদা ভারতনা মরুওইবা থৌদাং অমা লৌরি। মালেমগী থাউ অমসুং গ্যাসকী কৈথেলদা ইচম চম্বা কঞ্জুমর অমা ওইরম্বদগী মপাঙ্গল কনবা অমসুং ৱা তাগদবা মরী লৈনবা অমা ওইরক্নবা ভারতকী দরকার ওইবা অদু খঙহন্নবা, ভারতকী প্রধান মন্ত্রীগা লোয়ন্না ২০১৬দা নীতি আয়োগনা অহানবা ওইনা মালেমগী থাউ অমসুং গ্যাসকী সি.ই.ও.শিংগী মীফম অমা পাংথোকখি।
থৌরম অসি মপুং ফারক্তুনা মালেমগী থাউ অমসুং গ্যাসকী লমদা মরুওইবা থৌদাং লৌরিবা মরী লৈনবশিং অমসুং মালেমগী সি.ই.ও. ৪৫-৫০ রোমগা চহি খুদিংগী প্রধান মন্ত্রীগা লোয়ন্না মায়োক্নরিবা অৱাবশিং অমসুং খুদোংচাবশিংগী মতাংদা খন্ননবা মীফম পাংথোক্তুনা লাক্লি। মালেমগী সি.ই.ও.শিংগা উনবগী ফল অসি খন্নরিবা ৱাফমগী মরুওইবা, পাউতাকশিং মগুনশিং অমসুং মখোয়না পায়খৎলিবা থবকশিংদা থৱায় য়াওবা অদুদা উবা ফংগনি।
হন্দক্কী ৫শুবা থৌরম অসি নীতি আয়োগ অমসুং পেত্রোলিয়ম অমসুং নেচরেল গ্যাস মিনিস্ত্রীনা শীনবনি। চহি অসিগী থৌরমদা থাউ অমসুং গ্যাস কম্পনীশিংগী সি.ই.ও. ৪৫ রোম শরুক য়াগনি।
মীফম অসিগী পান্দমদি ভারতকী থাউ অমসুং গ্যাসগী থবকশিংদা শেন থাদবা হেনগৎহন্নবা খ্বাইদগী ফবা থবকশিং খঙনবা, অহোংবা পুরক্নবা খন্ননবা অমসুং লাল্লোংশিং খঙহন্নবা মালেমগী মফম অমা শেমগৎপনি। চহিগী মীফম অসি অখঙ-অহৈশিং মরৈ য়েৎন্নবা খক নত্তনা থবক ওইনা পাংথোক্নবা মালেমগী খ্বাইগী মরুওইবা মীফম অমা তপ্না তপ্না ওইরক্লে। দরকার ওইবশিং ফংহন্নবা ঙম্নবা ২০৩০ ফাওবদা থাউ অমসুং গ্যাসকী লমদা য়ু.এস দোল্লর ৩০০ হেন্না থাদনবা পান্দম থম্লিবা মালেমদা ইনর্জী খ্বাইদগী য়াম্না শীজিন্নবা অহুমশুবা লৈবাক ওইরিবা ভারতকীথাক থৌরম অসিনা হেনগৎহল্লে।
পেত্রোলিয়ম অমসুং নেচরেল গ্যাস অমসুং স্তিলগী মিনিস্তর ধরমেন্দ্র প্রধান্না হৌদোকপগী ৱারোল পীগনি। হৌদোকপগী ৱারোল মতুংদা থাউ অমসুং গ্যাসকী মতাংদা চাউরাকপা শক্তম অমা উৎকনি অমসুং ভারতকী থাউ অমসুং গ্যাসকী লমদা লৈরিবা খুদোংচাবশিং শন্দোক্না তাক্কনি।
মসিগী মতুংদা মালেমগী সি.ই.ও.শিং অমসুং অখঙ-অহৈশিং ৱারী শানগনি। মালেমগী থাউ অমসুং গ্যাসকী মরুওইবা মরী লৈনবশিং হায়বদি অবু ধাবী নেস্নেল ওইল কম্পনীগী সি.ই.ও. অমসুং য়ু.এ.ই.গী ইন্দস্ত্রী অমসুং এদভান্স তেক্নোলোজীগী মিনিস্তর দোক্তর সুলতান অহমদ অল জবর, ক্বাতরগী ইনর্জী এফেয়র্সকী রাজ্য মন্ত্রী সাদ সেরিদা অল-কাবী, ক্বাতর পেত্রোলিয়মগী দিপুতী চিয়রমেন, প্রসিদেন্ত অমসুং সি.ই.ও. মোহমদ সানুসী বারকিন্দো, সেক্রেতরী জেনেরল, ওপেক, ওস্ত্রেলিয়ানা থাউ অমসুং গ্যাসকী লমদা মখোয়গী ওইবা ৱাফমশিং ফোঙদোক্কনি।
রোজনেফ, রুসিয়াগী চিয়রমেন অমসুং সি.ই.ও. দোক্তর ইগোর সেচিন, বি.পি. লিমিতেদকী সি.ই.ও. বেরনার্দ লুনী, তুতেল এস.এ., ফ্রান্সকী চিয়রমেন অমসুং সি.ই.ও. পাত্রিক পৌয়ানে, বেদান্তা রিছোর্স লিমিতেৎকী চিয়রমেন অনিল অগরৱাল, রিলাইন্স ইন্দিয়া লিমিতেৎকী চিয়রমেন অমসুং মেনেজিং দিরেক্তর মুকেস অম্বানী, ইন্তর্নেস্নেল ইনর্জী এজেন্সী, ফ্রান্সকী এগজিক্যুতিব দিরেক্তর দোক্তর ফাতী বিরোল, ইন্তর্নেস্নেল ইনর্জী ফোরম, সাউদী অরাবিয়াগী সেক্রেতরী জেনেরেল জোসেপ মেক মোনিগল অমসুং জি.ই.সি.এফ.কী সেক্রেতরী জেনেরেল য়ুরী সেন্তয়ুরিন্না মখোয়গী ওইবা ৱাফমশিং প্রধান মন্ত্রীদা ফোঙদোক্কনি। মরুওইবা থাউ অমসুং গ্যাস কম্পনীশিং হায়বদি য়োন্দেল বেসেল, তেল্লুরিয়ান, ক্লুমবার্গ, বেকর হুজেস, জেরা ইমর্সন, এক্স-কোএল, ভারতকী থাউ অমসুং গ্যাস কম্পনীশিংগী সি.ই.ও.শিং অমসুং অখঙ-অহৈশিংসু মখোয়গী ওইবা ৱাফমশিং ফোঙদোক্কনি।
মসিগী মমাংদা প্রধান মন্ত্রীনা সেরাৱিক্না শীনবা মরিশুবা ইন্দিয়া ইনর্জী ফোরম হৌদোক্কনি। ফোরম অসি মালেমগী ওইনা মরুওইবা পাউ পীবা, নৈনবা অমসুং পাম্বৈশিং পুথোকপদা মাংজিল থারিবা আই.ঐচ.এস. মার্কিৎনা য়ুম্বু ওইগনি। থৌরম অসিদা লমদম অসিগী ইনর্জী কম্পনীশিং, ইনর্জীগা মরী লৈনবা ইন্দস্ত্রীশিং, ইন্সতিতুসনশিং অমসুং সরকারশিংদগী য়াওনা ভারত অমসুং মালেমগী লৈবাক ৩০ হেনবগী মীহুৎ লিশিং অমা হেন্না অমসুং মালেমগী ৱাঙাংলোয়শিং শরুক য়াগনি।
হৌদোকপগী ৱাঙাংলোয়শিংদি :
• সাউদী অরাবিয়াগী ইনর্জী মিনিস্তর অবদুলাজিজ বিন সলমান অল সাউদ
• য়ুনাইতেদ স্তেৎস ওফ অমেরিকাগী ইনর্জী সেক্রেতরী দান ব্রোয়িলেত
• আই.ঐচ.এস. মার্কিৎকী ভাইস চিয়রমেন অমসুং সেরাৱিক্কী চিয়রমেন দোক্তর দেনিএল য়েরগিন
ইন্দিয়া ইনর্জী ফোরমদা নৈনগদবা মরুওইবা হিরমশিংদি : ভারতকী তুংদা ইনর্জী দরকার ওইরকপদা লাইচৎকী চৈথেং; ভারতকী শেন-থুম চাউখৎনবা লেপ্তনা ফংহনবা; ভারতকীদমক ইনর্জগী অওনবা অমসুং ক্লাইমেৎ এজেন্দাগী করি পাংথোক্কনি; ভারতকী ইনর্জী শীজিন্নবদা নেচরেল গ্যাস: করি লম্বীদা চৎকনি; রিফাইনিং অমসুং পেত্রোকেমিকেলস: লাল্লোংশিং; অনৌবা থবকশিংগী খোঙজেল: বাইওফুএল, হায়দ্রোজেন, সি.সি.এস., ইলেকত্রিক গারীশিং অমসুং দিজিতেলগী অওনবশিং অমসুং কৈথেল অমসুং চৎন-কাংলোনগী অহোংবা: মাংদা করি লৈরিবা? অসিনচিংবনি।
***
(Release ID: 1667256)
Visitor Counter : 38
Read this release in:
Telugu
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Kannada
,
Malayalam


text:
লখিপুরওনলাইন নিউজ দেস্কঃ- মেত্রিক অমসুং হায়ার সেকেন্দরী পরিক্ষাগী মতাংদা আ…
লখিপুরওনলাইন নিউজ দেস্কঃ- টিচার্স ইলিজিবিলিতি টেস্ত টেট্ সার্তিফিকেতকী ভেল…
লখিপুরওনলাইন নিউজ দেস্কঃ- সিবিএসই না লৌবা ক্লাস তুৱেলবকী পরিক্ষা কেন্সেল …
লখিপুরওনলাইন নিউজ দেস্কঃ- আসামদা জুনগী তাং ৭ তগী হৌরগা তপ্না তপ্না ওনলোক ত…
লখিপুরওনলাইন নিউজ দেস্কঃ- ৮৮শুবা থাং-তা য়েনিং হুনবা নুমিৎ ঙরাং মনিপুর অমসু…
লখিপুরওনলাইন নিউজ দেস্কঃ- ওনলাইনগী খুৎথাংদা ইথোক ইশিন, ফোতো নত্রগা ভিদিও থ…
লখিপুরওনলাইন নিউজ দেস্কঃ- নোংলৈ নুংশিৎ য়াস না উরিষ্যাগী সমুদ্র তোর্বান লাল…